
1  en  Aarrække  har  jeg  havt  den  Opgave,  at  følge  Verdens- 
politiken,  og  jeg  har  derfor  troet  at  kunne  paatage  mig  det 
Hverv,  at  give  en  FremstilUng  af  Hovedtrækkene  i  Alexander  III's 
Historie  og  af  den  nu  regjerende  Czars  Liv  og  Regjeringstil- 
trædelse.  Fristen  for  det  foreliggende  Arbejdes  Fuldførelse  har 
været  kort;  Bogen  er  i  det  væsentlige  skrevet  i  Løbet  af  fem 
Uger.  Men  min  Opfattelse  af  Alexander  III  baade  som  Men- 
neske og  som  Regent  har  allerede  længe  staaet  fast,  og  den 
Kjendsgjerning,  at  en  lignende  Opfattelse,  i  det  Mindste  ved 
hans  Død,  er  bleven  gjort  gjældende  fra  mange  Sider,  har  Qernet 
de  Betænkeligheder,  jeg  ellers  kunde  nære  ved  allerede  nu  at 
offentliggjøre  en  Skildring  af  hans  Liv  og  Regjering.  Den  afdøde 
Czars  Politik  og  Personlighed  vare  desuden  saa  klare,  at  det 
næppe  er  for  tidligt  allerede  nu  at  skrive  hans  Historie.  Der 
er    selvfølgelig     forskjellige    Opfattelser    af     Alexander    III     og 


af  hans  Politik;  men  det  er  et  Forhold,  som  næppe  vil  forandre 
sig.  Historiens  Domme  appelleres  fra  Slægt  til  Sægt,  og  selv 
Napoleon  den  Stores,  ja  selv  Cæsars  Historie  og  Personlighed 
ere  jo  stadig  Gjenstand  for  Domme,  der  paavirkes  stærkt  af 
Øjeblikkets  politiske  Strømninger. 

Kjøbenhavn,  i  December  1894. 

R.    0.    BESTHORN. 


ALEXANDER  III 


KEISERIXDE  MARIA  FEODOROVNA 

AF  RUSLAND, 
fodt  Prinsesse  Dagmar  af  Danmark. 


ALE}{ANDeR  III. 


Fredensborg.  —  St.  Petersborg. 

18  66. 

1  Kirkeporten  ved  Ruinerne  af  den  danske  Kongeborg, 
der  den  4.  Oktober  1884  blev  lagt  i  Aske,  og  hvis  Rester 
endnu  knejse  midt  i  den  danske  Hovedstad  som  et  tilsyne- 
ladende uforgjængeligt  Monument  over  vor  indre  politiske 
Kiv,  var  der  om  Formiddagen  den  26.  Maj  1892  samlet  en 
talrig  Skare,  der  dannede  en  skærende  Modsætning  til  disse 
triste  Omgivelser.  Det  danske  Kongepar  feirede  sit  Guld- 
bryllup, og  rundt  om  fra,  fra  Mariborough  House  og  Gat- 
chino,  fra  Akropolis  og  fra  det  hannoveranke  Kongehof. 
vare  Guldbrudeparrets  Rorn  og  nærmeste  Slægt  dragne  til 
Kjobenhavn  for  at  samles  med  Familiens  Overhoveder  ved 
den  sjældne  Fest.  Den  fyrstelige  Skare,  der  i  sin  Midte 
talte  Verdens  mægtigste  Hersker,  ventede  paa  Guldbrude- 
parret. Af  og  til  blev  Porten  aabnet,  et  Ansigt  kiggede 
ud,  og  Porten  lukkedes  atter  for  de  Tusinder  af  Tilskuere, 
der  paa  den  prægtige  Sommerdag  havde  samlet  sig  for  at 
se  Kong  Christian  IX.  og  Dronning  Louise  kjore  til  Slots- 
kirken. Nu  forkyndte  Hurraraabene  nede  ved  Holmens 
Bro,   at  de  Ventede   nærmede    sig.     Guldkarethen  med  det 

høie  Guldbrudepar  skimtedes,  og  i  samme  Nu  gik  Porten 
til  Slotsruinen  op.  Man  saa  et  Oieblik  den  fyrstelige  Skare 
bevæge  sig  i  en  vis  Forvirring  frem  og  tilbage  inde  i  Por- 
ten, saa  kom  en  af  de  fyrstelige  Damer  ved  Hjælp  af  en 
rask  Beslutning  og  ved  en  energisk  Kæmpeskikkelses  Op- 
muntringer ud,  i  et  Nu  fulgte  Resten  efter  og  opstillede 
sig  efter  Anvisning  af  den  samme  mægtige,  for  os  Kjøben- 
havnere  saa  vel  kjendte  Skikkelse. 

Det  var  Czaren  over  alle  Ruslande,  Alexander  111.,  der 
opstillede  det  danske  Kongepars  Slægt,  fra  de  ældste  til 
de  yngste,  i  en  Række  ude  paa  Slotspladsen,  for  at  de 
kunde  vise  Familiens  Overhoveder  deres  Hyldest  for  Alles 
Øine. 

Da  Vognen  svingede  ind  til  Slotsporten,  medens  den 
fyrstelige  Skare  med  Czaren  i  Midten  hilste  Guldbrudeparret, 
medens  de  fyrstelige  Herrer  og  de  fyrstelige  Damer  viftede 
med  Lommetørklæderne,  og  den  jublende  Mængde  ledsagede 
denne  historisk- patriarkalske  Familiescene  med  stærke 
Hurraraab,  modtog  vor  Konge  og  Dronning  en  Ovation, 
hvortil  Historiens  Annaler  næppe  frembyde  noget  Sidestykke. 

Den.  der  ret  skulde  kjende  Ruslands  Hersker,  maatte 
have  set  ham  i  det  Oieblik.  Det  var  en  lykkelig  Dag  i 
hans  som  i  den  danske  Kongefamilies  Liv.  Alexander  III. 
stod  den  Gang  i  sin  fulde  Kraft  og  paa  Holdepunktet  af 
sin  Magt,  og  han  kunde  med  Tilfredshed  skue  tilbage  paa 
de  elleve  Aar.  i  hvilke  han  Skridt  for  Skridt,  forst  gjennem 
Nihihsmens  Taager,  derefter  gjennem  truende  Uveir  paa 
Storpolitikens  Himmel  havde  tilkæmpet  sit  Rige  den  første 
Plads  i  Verden,  sig  selv  en  Stilling,  der  maatte  vække  endog 
hans  mægtigste  Medbeileres  Misundelse.  Hans  og  Ruslands 
gamle  Modstander,  Danmarks  Overvinder,  Triplealliancens 
Stifter,  den  tyske  Jernkansler  var  paa  Høidepunktet  af  sin 
Afmagt,  medens  Alexander  III.,  omsvævet  af  de  endnu  friske 
Minder  fra  Kronstadts  Rhed,  stod  her  ved  den  danske 
Kongedatters  Side,    midt   i   Familielivets   Hygge    og  Glæde, 


blandt  kjære  Slægtninge  og  omringet  af  den  danske  Hoved- 
stads Beboere,  for  hvem  den  mægtige  og  frygtede  Czar  var 
en  velkommen  og  populær  Gjæst. 

Og  Alexander  III.  kunde  med  Tilfredshed  skue  endnu 
længere  tilbage  —  tilbage  til  hine  verdenshistoriske  Dage, 
da  Ruslands  Tronarving,  Storfyrst  Tronfølger  Alexander 
Alexandrovits  paa  det  idylliske  Fredensborg,  hvor  han 
senere  som  Ruslands  Hersker  skulde  tilbringe  saa  mange 
lykkelige  Timer,  hin  Skærsommerdag  for  29  Aar  siden 
fæstede  sin  Brud,  den  danske  Kongedatter,  den  skønne 
Dagmar. 

Den  6.  Juni  1866  kunde  »Berlingske  Tidende«  meddele, 
at  Storfyrst-Tronfølgeren  og  hans  Brødre  Vladimir  og  Alexis 
vilde  aflægge  et  Besøg  ved  det  danske  Hof,  og  at  de  den 
6.  Juli  vilde  afseile  fra  St.  Petersborg.  Den  13.  Juni  Kl.  11 
passerede  Storfyrst -Tronfølgerens  Damper,  eskorteret  af 
en  russisk  Skruekorvet,  Kjøbenhavns  Yderrhed  under  Salut 
fra  »Sixtus«,  og  en  Time  efter  gik  Alexander  Alexandrovits 
i  Land  ved  Humlebæk,  hvor  Kong  Christian  IX.  ventede 
ham  paa  Landgangsbroen  for  at  føre  ham  til  Fredensborg. 
Man  erfarede  snart  Hensigten  med  Storfyrst-Tronfolgerens 
Besøg,  og  inden  faa  Dage  vidste  Alle,  at  han  vilde  beile 
til  Prinsesse  Dagmar  og  paany  knytte  det  Baarid  mellem 
den  russiske  Keiserfamilie  og  det  danske  Kongehus,  som 
Døden  havde  brudt,  da  hans  Broder  Nikolaus  i  April  1865 
udaandede  i  Nizza. 

Det  saa  ud  som  —  og  var  maaske  ogsaa  —  Statsraison ; 
det  blev  snart  noget  Andet  og  noget  Mere.  Det  er  ingen 
Hemmelighed,  at  den  afdøde  Storfyrsttronfolgers  Hjærte  til- 
hørte en  Anden ;  Storfyrst  Alexander  havde  og  fik  kun  een 
Kjærlighed,  sin  Hustru,  og  det  varede  ikke  længe,  for  der 
mellem  ham  og  den  danske  Kongedatter  udviklede  sig  varm 
gjensidig  Tillid  og  Hengivenhed. 

Da  Alexander  II. 's  ældste  Søn,  den  aandrige  og  state- 
lige Storfyrst  Nikolaus    laa   paa    sit  Dødsleie,    sagde   han, 

fortæller  Flourensi):  »Riget  vil  ikke  komme  til  at  savne 
mig.  Den,  som  skal  bestige  Tronen  i  mit  Sted,  har  en  saa 
loyal,  saa  ren  Sjæl,  at  man  seer  den  paa  Bunden  af  hans 
Blik,  der  er  aabent,  fast  og  klart  som  Bjergkrystal. '<  Ni- 
kolaiis  bedømte  sin  Broder  rigtig.  Alle,  der  have  havt 
Leilighed  til  at  møde  Czar  Alexander  III. 's  klare  Blik, 
have  følt  sig  slaaede  af  den  Blanding  af  Mildhed  og  Fasthed, 
der  aabenbarede  sig  deri,  og  hans  Samliv  med  den  danske 
Kongedatter  viste,  at  dette  Blik  var  en  tro  Afspeiling  af 
hans  Karakter.  Faa  Keiserinder  have  modtaget  en  saa 
simpel  og  dog  saa  stor  Hyldest  som  den,  Keiser  Alexander 
ydede  Keiserinde  Maria  Feodorovna.  da  han  paa  et  Hofbal 
afviste  en  Verdensmand,  som  spurgte  ham  om,  hvem  der 
behagede  ham  mest  blandt  den  statelige  Kreds  af  skjønne 
Damer,  med  de  Ord:  »Jeg  kjender  kun  een  smuk  Kvinde 
—  min  Hustru!« 

Den  danske  Hovedstads  Befolkning  modtog  strax  et 
sympathetisk  Indtryk  af  den  russiske  Tronfølger,  og  et  Ulyk- 
kestilfælde bidrog  sin  Del  til  at  knytte  det  faste  Baand 
mellem  Kjøbenhavnerne  og  Ruslands  fremtidige  Hersker. 
Da  de  russiske  Storfyrster  den  17.  Juni  kjørte  over  Kon- 
gens Nytorv,  kom  en  Dreng  ved  sin  egen  Uforsigtighed 
ind  under  deres  Vogn,  hvorved  hans  ene  Ben  blev  brækket. 
Storfyrsterne  og  Kronprins  Frederik,  der  kjorte  i  en  anden 
Vogn,  standsede  og  forespurgte  sig  om  Drengens  Tilstand  og 
Forhold,  og  for  de  om  Eftermiddagen  forlod  Byen,  kjorte 
de  ud  paa  Kommunehospitalet  for  at  forhøre  sig  om  den 
Tilskadekomnes  Befindende, 

Ved    Frokostbordet   paa    Fredensborg    den    23.  Juni  -) 


V  Alexandre  III.,  Paris  1894,  pg.  60. 

^)  Flourens  (pg.  67)  angiver,  at  Forlovelsen  fandt  Sted  i  Kjoben- 
havn  den  17.  Juni.  Denne  Dato  er  ligesom  den  følgende  Angi- 
velse af  Dagen  for  Prinsesse  Dagmars  Ankomst  til  Peterhof 
urigtig. 

Kl.  12  deklarerede  Kong  Christian  IX.  Forlovelsen  mellem 
sin  næstældste  Datter,  Prinsesse  Dagmar  og  Storfyrst-Tron- 
følger  Alexander.  Faa  Dage  efter  forlod  Storfyrst -Tron- 
følgeren Fredensborg  og  vendte  tilbage  til  St.  Petersborg, 
hvor   han   faa  Maaneder  efter  modtog  sin  trolovede  Brud. 

Den  22.  September  forlod  Prinsesse  Dagmar  sit  Føde- 
land for  at  drage  til  det  mægtige  Piige,  hvis  Trone  hun 
femten  Aar  efter  skulde  bestige  ved  sin  hoie  Gemals  Side 
efter  en  verdensrystende  Katastrofe.  Kongefamilien,  der 
opholdt  sig  paa  Bernstorf  Slot,  kjorte  gjennem  Charlotten- 
lund Skov,  ved  hvis  Udgang  Forstembedsmænd  havde  reist 
en  smuk  Æreport,  ad  Strandveien  og  Langelinie  til  Kvæsthus- 
broen, lige  fra  Triangelen  hilst  af  en  tæt  pakket  Mængde, 
som  vilde  tage  Afsked  med  Kongedatteren,  der  nu,  ligesom 
hendes  Søster  for  tre  Aar  siden  drog  bort  til  et  fjernt  Land 
som  en  Tronfølgers  Brud.  Ved  Afreisen  tog  Geheimeraad 
Bræstrup  i  en  kort  Tale  paa  Byens  Vegne  Afsked  med 
Prinsessen,  hele  Kongefamilien  gik  om  Bord  paa  Hjuldamp- 
skibet »Slesvig«,  hvis  Navn  netop  i  de  Dage,  da  nyt,  desto- 
værre  skuffende  Haab  var  vakt  i  alle  danske  Hjærter  ved 
Pragfreden,  syntes  at  være  et  Varsel  om  lykkelige  Dage 
ogsaa  for  vort  Folk,  og  Kl.  IV2  afseilede  det  danske  Konge- 
skib, eskorteret  af  Storfyrst -Tronfølgerens  Lystyacht  »Stan- 
dard« og  den  russiske  Skruefregat  »01af<.  I  Kjøgebugt 
ventede  det  danske  Panserskib  »Peder  Skram«  Kongeskibet, 
der  skulde  fore  Prinsesse  Dagmar  og  hendes  Broder,  Kronprins 
Frederik  til  Peterhof;  de  øvrige  Medlemmer  af  den  danske 
Kongefamilie  gik  fra  Borde  paa  Yderrheden  og  vendte  med 
Dampbaaden  »Fremad«  tilbage  til  Bellevue. 

Reisen  begyndte  under  stormfuldt  Regnveir.  Om  Aftenen 
maatte  »Slesvig«  og  dets  Ledsagere  lægge  sig  for  Anker  i 
Drogden,  og  de  kunde  først  den  næste  Morgen  Kl.  5  fort- 
sætte Reisen  og  forene  sig  med  det  i  Kjøgebugt  ventende 
Skib.  Men  derefter  blev  det  prægtigt  Veir,  og  Prinsessen 
tilbragte  mange  Timer  paa  Dækket,  hvor  hun  modtog  endnu 

en  sidste  Afskedshilsen  fra  Hjemmet  i  Matrosernes  Sange, 
som  hun  med  Glæde  lyttede  til.  De  danske  Søgutter  skulde 
snart  erfare,  at  Prinsessen  ikke  glemte  dem  i  sit  nye  Hjem. 
Den  26.  September  Kl.  11  forkyndte  talrige  Kanoners 
Torden  fra  Land  og  Sø  de  Tusinder,  der  ved  Peterhof  og 
paa  Veien  til  Tsarskoé-Selo  ventede  paa  deres  tilkommende 
Keiserindes  Ankomst,  at  den  keiserlige  Damper  »Alexandria« 


Vinterpaladset. 


havde  mødt  »Slesvig«,  og  at  Prinsesse  Dagmar  gik  om  Bord 
paa  det  russiske  Skib,  der  heisede  dansk  Kongeflag.  Kl.  12 
lagde  det  prægtigt  udstyrede  Keiserskib  til  den  keiserlige 
Landgangsbro.  Under  jublende  Raab  fra  den  talløse  Mængde 
tog  Prinsessen,  der  var  ifort  hvid  Burnus  med  en  mork 
rund  Hat,  Plads  ved  Keiserindens  Side  i  en  lille  høisædet 
Ekvipage,  der  var  forspændt  med  fire  blankbrune  Heste, 
som  styredes  af  Jokeier;  lige  overfor  dem  sad  Prinsesse 
Marie.      Efter  Vognen   red   en   prægtig   Kavalkade,    Keiser 

Alexander,  Storfyrst -Tronfølge ren,  Kronprins  Frederik  —  i 
russisk  Oberstuniform  —  Storfyrsterne  og  deres  Folge  af 
Uhlaner  og  Gardister,  hvis  Musikkorps  spillede  den  danske 
Nationalsang,  medens  Tusinder  anstrængte  sig  for  rigtig  at 
faa  den  danske  Prinsesse  at  se  og  hilste  hende  med  stor- 
mende Hurraraab.  Efter  Ankomsten  til  Tsarskoé-Selo  af- 
holdtes en  kort  Gudstjeneste.    Efter  Taflet  foretog  Storfyrst- 


Anitcbkov-Paladset. 

tronfølgeren    og    Prinsesse    Dagmar    en    Kjoretur,     overalt 
hilsede  af  tætte  Skarer. 

Den  29.  September  holdt  Prinsesse  Dagmar  ved  Stor- 
fyrst-Tronfølgerens  Side  sit  hidtog  i  den  russiske  Hovedstad. 
Det  var  trods  den  for  St.  Petersborg  stærkt  fremrykkede 
Aarstid  en  varm  Sommerdag,  hele  Hovedstadens  Befolkning 
var  paa  Benene,  50,000  Mand  af  de  prægtige  russiske  Regi- 
menter dannede  Spalier.  Paa  Banegaarden  iførte  Prinsesse 
Dagmar  sig  russisk  Nationaldragt  og  tog  Plads  i  den  keiser- 

lige  Guldkareth,  der  var  forspændt  med  otte  Heste  med 
skinnende  Guldseletoi,  ved  Siden  af  Keiserinden;  paa  For- 
sædet sad  Keiseren  og  Storfyrst -Tronfølgeren.  I  Skridtgang 
gik  Toget  til  Vinterpaladset.  Da  Prinsessen  kjørte  forbi  sit 
fremtidige  Hjem,  Anitchkovpaladset,  saa  man  hende  hilse 
med  sin  Buket.  Hendes  Hilsen  gjaldt  de  danske  Søofficerer 
og  dem  af  »Slesvigs«  Mandskab,  der  havde  Landlov;  de 
havde  efter  hendes  udtrykkelige  Onske  faaet  Plads  i  Anitch- 
kovpaladsets  Vinduer  i  Stedet  for  den  dem  tiltænkte  Plads 
i  Vinterpaladset. 

Da  Storfyrst -Tronfølgeren  og  hans  Brud  om  Aftenen 
kjørte  ud,  straalede  St.  Petersborg  og  Nevaen  i  prægtig 
Illumination.  Navnlig  frembød  Floden  et  glimrende  Skue, 
der  fandt  en  harmonisk  Afslutning  i  Peter-Paul-Fæstningen, 
hvis  vældige  Stenmasser  aftegnede  sig  skarpt  i  Baggrunden. 
Der  hviler  nu  Alexander  III.,  brat  bortkaldt  midt  i  sin 
Manddomskraft,  paa  Høiden  af  sin  historiske  Lobebane. 


II. 

Storfyrst -Tronfølger  Alexander  Alexandrovits. 


rVlexander  III'  Karakter  var  klar  som  hans  Blik,  hans 
Politik  var  klar  som  hans  Karakter.  Men  det  varede  længe, 
før  Verden  fik  det  rette  Blik  for  hans  Karakter;  først 
ved  hans  Dødsleje  tilstod  Alle,  ogsaa  hans  Modstandere, 
under  det  stærke  Indtryk  af  Frygt  for,  at  en  fast  Faktor  i 
Europas  Politik  skulde  falde  bort,  at  de  forstod  og  fattede 
hans  Politik.  Det  gik  Storfyrst-Tronfølger  Alexander  Alexan- 
drovits, som  det  senere  gik  Czar  Alexander  III.  Han  blev 
i  lang  Tid  undervurderet  og  først  sent  vurderet  rigtig  af 
den  offenhge  Mening. 

Som  det  plejer  at  gaa,  havde  begge  Parter  nogen  Skyld 
i  Misforstaaelserne.  Alexander  blev  Storfyrste,  som  han 
senere  blev  Kejser,  under  Forhold,  der  vare  ugunstige  for 
ham.  Storfyrst-Tronfølger  Nikolaus  var  en  begavet,  kund- 
skabsrig ung  Mand  med  et  overmaade  vindende  Væsen. 
Alexander  var  ikke  som  sin  Broder  bleven  forberedt  til 
en  Herskers  ansvarsfulde  Hverv.  Hans  Moder  havde  ude- 
lukkende ledet  hans  Opdragelse.  Enhver  veed,  hvor  ud- 
mærket denne  Opdragelse  havde  været  i  moralsk  Henseende; 
men  hvad  Kundskaber  angik,  var  den  mangelfuld,  og 
Alexander,    der   af  Naturen    var  tilbageholden  eller  rettere 

sky,  havde  ikke  faaet  Lejlighed  til  at  overvinde  denne 
for  en  Tronfølger  og  Hersker  folelige  Mangel  ved  Del- 
tagelse i  Hof-  og  Selskabslivet.  De  stærke  Indtryk,  som 
Barnet  og  Ynglingen  modtog  af  de  store  Begivenheder  i 
Rusland  under  hans  Faders  Regering,  der  ikke  alle  vare 
af  en  lys  Natur,  bleve  ikke  dæmpede  ved  selve  den  Mod- 
vægt, som  Deltagelse  i  det  offenlige  Liv  med  dets 
vexlende  Spil  ganske  naturlig  danner  mod  ensidige  Op- 
fattelser. Det  skyldtes  kun  Alexanders  djærve,  kraftige 
Natur,  at  hans  Opfattelse  og  Arbejdskraft  ikke  led  alvorlig 
Skade  under  denne  afsondrede  Levevis,  men  det  var  en 
Selvfolge,  at  han  behovede  Tid  til  at  sætte  sig  ind  i  det 
offenlige  Liv  og  sin  nye  Stillings  Krav. 

Alexander,  der  var  fodt  den  10.  Marts  1845,  var  kun 
tyve  Aar,  da  han  ved  sin  Broders  Dod  den  19.  April 
1865  blev  kaldet  til  Tronarving.  Selv  en  Yngling  med  en 
glimrende  hurtig  Opfattelsesevne  vilde,  med  saa  mangel- 
fulde Forudsætninger,  som  Alexander  ifølge  sin  Opdragelse 
havde,  ikke  i  de  første  Regjeringsaar  have  kunnet  magte 
Opgaven  fuldt  ud,  og  Alexander  havde  vel  en  solid,  klar 
Forstand,  men  hurtig  i  sin  Opfattelse  var  han  lige  saa 
lidt  som  hastig  i  sine  Beslutninger.  Hans  politiske  Udvik- 
ling maatte  blive  særlig  langsom,  fordi  der  fra  alle 
Sider  stormede  nye  Indtryk  ind  paa  ham,  og  fordi  alle 
Slags  misfornøjede  Personer,  hvoraf  der  fandtes  saare 
mange  i  Rusland  paa  hin  Gjæringstid,  søgte  at  vinde  Ind- 
flydelse paa  den  nye  Storfyrst-Tronfolger.  medens  denne  i 
Følge  sin  Natur  hørte  paa  Alle,  men  ikke  let  sluttede  sig 
til  Nogen  og  i  sit  stille  Sind  prøvede  og  vejede  alle  de 
Ideer  og  Planer,  hvormed  man  overvældede  ham,  for  selv 
at  danne  sig  en  Mening. 

Men  Alexanders  Aand  og  Villie  var  kraftig  som  hans 
statelige  Skikkelse,  og  han  forbausede  som  Tronfølger  sine 
Omgivelser,  som  han  senere  som  Czar  forbausede  Alle 
ved  sin  Arbejdskraft    og  ved  sin  Jernflid,    der  har  bidraget 

sit  til  for  tidlig  at  lægge  den  stærke  Mand  i  Graven.  Den 
tyveaarige  Storfyrst-Tronfølger  gav  sig  strax  til  at  indhente 
det  Forsømte;  han  studerede  og  hørte  Foredrag,  og  selv 
en  lidet  velvillig  Forfatter  i)  erklærer,  at  »hans  Kundskaber 
vare  større,  end  man  i  Almindelighed  troede,«  —  »han 
forstod  ikke  eller  brød  sig  ikke  om  at  vise,  at  han  besad 
dem. « 

Der  var  Ingen  i  de  politiske  Kredse,  der  havde  be- 
kymret sig  videre  om  Storfyrst  Alexander,  saa  længe  hans 
ældre  Broder  Nikolaus  levede,  og  han  var  for  de  politiske 
Kredse  i  som  udenfor  Rusland  et  ubeskrevet  Blad,  da  han 
blev  kaldet  til  Tronfølger.  Man  fik  dog  snart  en  bestemt 
Anelse  om,  at  hans  Historielærer,  den  bundlærde  og  bund- 
orthodoxe  Jurist  og  Theolog  Pobedonostsev  —  hvis  Maal  er  at 
skabe  et  nationalt,  i  alle  Henseender  selvstændigt  Rusland, 
der  skal  være  Midtpunktet  i  Verdensudviklingen,  paa  Grund- 
lag af  Selvherskermagten  og  Orthodoxien  —  havde  øvet  stor 
Indflydelse  paa  sin  kejserlige  Elevs  Udvikling  og  Tankegang. 
Der  var  en  Tid,  da  det  unge  Ruslands  Mænd,  der  hyldede 
radikale  politiske  Ideer,  haabede  at  vinde  Tronfølgeren, 
og  han  hørte  paa  dem,  som  han  hørte  paa  Alle,  og  over- 
veiede  deres  Udviklinger  og  Anskuelser.  Men  Kommunard- 
opstanden  i  Paris  gjorde  Ende  paa  al  Tvivl  hos  Alexander. 
»Det  fører  altsaa  disse  Ideer  til!« 

Saa  meget  større  og  mere  begrundet  Haab  havde  det 
nationale  russiske  Parti  og  dets  Førere,  Aksakov  og  Katkov 
om  at  vinde  Tronfølgeren,  og  hans  Ægteskab  med  en  dansk 
Prinsesse  forøgede  dette  Haab.  Den  offenlige  Mening,  der 
har  en  udpræget  Tilbøjelighed  til  at  anse  sin  Tids  frem- 
trædende Mænd  for  Inkarnationen  af  en  enkelt  Idee,  en 
enkelt  Retning  —  ligesom  Historiens  store  Mænd  for  den  store 
Mængde  ere  Theaterfigurer,  der  enten  spille  Skurkens  eller 
den  ædle  Helts  Rolle  konsekvent  og  uden  Sidespring  —  og 


')    La  Société  de  Saint-Petersbourg,  2.  Ed.,  pg.  8. 

som  ikke  tænker  over,  at  ogsaa  de  Personer,  der  optrædo 
paa  Verdensscenen,  ere  Mennesker  med  menneskelige  Egen- 
skaber, har  været  og  er  endnu  tilbøielig  til  at  stemple 
Alexander  IL  som  »tyskvenlig«.  Hans  Holdning  i  1875  og 
i  1879,  da  Ruslands  daværende  Keiser  efter  Bismarcks 
Vidnesbyrd  lod  Stemningen  i  de  franske  Regjeringskredse 
sondere  med  Hensyn  til  en  fransk-russisk  Alliance,  viser, 
at  denne  absolute  Dom  er  altfor  absolut.  Men  National- 
Russer  i  Pobedonostsev'sk,  Aksakov'sk  og  Katkov'sk  Forstand 
var  Alexander  II.  visselig  heller  ikke.  Der  uddannede  sig  da 
ganske  naturlig  i  politisk  Henseende  en  Modsætning  mellem 
Hofferne  i  Anitchkovpaladset  og  Vinterpaladset.  Medens 
Alexander  II. 's  Hof  i  Størrelse  var  fuldstændig  i  orientalsk 
Stil,  var  Tonen  der  ret  international.  Det  Modsatte  var 
Tilfældet  i  Anitchkov-Paladset.  Storfyrst-Tronfølgeren  levede 
i  Modsætning  til  sin  Fader  paa  en  meget  tarvelig  Fod. 
»Han  nøledes,«  skriver  Notovitsch,  i)  »med  den  uundgaaelige 
Ordonnansofficer  og  med  de  Embedsmænd,  der  vare  absolut 
nødvendige  til,  at  hans  Hof  kunde  blive  ført  paa  en  pas- 
sende Maade.«  Men  hyggeligt  var  der  i  Anitchkov-Paladset, 
og  Adgangen  til  Storfyrst -Tronfølgerens  »Orkesteraftener«, 
ved  hvilke  han  selv  med  Virtuositet  spillede  Cornet  å piston, 
atraaedes  ikke  blot,  fordi  Værten  var  Arving  til  den  rus- 
siske Trone,  men  ogsaa  paa  Grund  af  Værtens  og  Vært- 
indens Elskværdighed  og  den  behagelige  Tone,  der  herskede 
i  deres  Hjem.  Storfyrst-Tronfølgeren  var  den  Gang  en  sel- 
skabelig anlagt  Mand,  og  Politik  spillede  næppe  nogen  Rolle 
ved  disse  Selskaber.  Det  laa  dog  i  Sagens  Natur,  at  Sel- 
skabet fik  et  national-russisk  Præg,  da  Alexander,  der  alle- 
rede den  Gang  var  meget  omhyggelig  i  Valget  af  sin  Om- 
gangskreds, sympatiserede  saa  stærkt  med  den  national- 
russiske Retning,  hvis  Mænd  til  Gjengjæld  ikke  befandt  sig 
særlig  vel  i  Vinterpaladsets  »vesteuropæiske«  Kredse.    Alex- 


V    Notovitsch:   Alexander  IIL,  oversat  af  Liitken,  pg.  61. 

ander  havde  endog  sat  en  Bøde  for  den.  der  talte  Tydsk  i 
hans  Hjem. 

Dette  hyggelige  Familieliv  blev  for  en  Tid  afbrudt  ved 
Krigen  med  Tyrkiet,  der  i  flere  Henseender  kom  til  at 
danne  et  betydningsfuldt  Afsnit  i  Storfyrst-Tronfolgerens 
Liv.  Krigen  syntes  at  love  en  Virkeliggjørelse  af  hans 
Planer  om  Ruslands  Storhed  og  af  den  panslavistiske  Idee, 
men  allerede  Forberedelserne  til  Felttoget  maatte  betage 
ham  en  Del  af  Tilliden  til  en  afgjørende  Seir.  Storfyrst- 
Tronfølgeren  var  opdraget  til  Soldat,  han  havde  i  de  sidste 
12 — 13  Aar  syslet  alvorlig  ogsaa  med  de  militære  Pligter, 
der  kunde  komme  til  at  paahvile  en  Hersker  i  en  stor 
MiHtærstat,  og  han  havde  i  1875,  da  han  var  udset  til  Chef 
for  den  Armee,  som  Alexander  II.  paa  Grund  af  de  tydsk- 
franske  Forhold  forberedte  sig  til  at  opstille  ved  Rigets 
Vestgrænse,  sammen  med  Obrutchev  udarbeidet  Felttogs- 
planerne  med  sin  sædvanlige  Energi  og  Udholdenhed.  Stor- 
fyrst-Tronfølgeren  var  saaledes  ingenlunde  ukjendt  med  en 
Hærførers  Opgaver ;  han  saa  snart,  at  Rusland  stod  i  Begreb 
med  at  begynde  Krigen  med  for  ringe  Stridskræfter,  og  i 
Krigsraadet,  der  afholdtes  den  22.  April  i  Kichinev  under 
Keiserens  Forsæde,  støttede  han  energisk,  men  forgæves 
Storfyrst  Nikolaus'  Anmodning  om,  at  Operation shæren  paa 
den  europæiske  Krigsskueplads  strax  maatte  blive  forstærket 
med  de  tre  Korps  13.,  14.  og  4.,  der  laa  nærmest  ved 
Krigsskuepladsen.  De  to  Storfyrster  opnaaede  kun,  at  en 
Brigade  af  7.  Korps  (Odessa)  stodte  til  Hæren  i),  skjont  det 
netop  af  Hensyn  til  de  politiske  Forhold  i  Europa,  som 
Keiserens  ikke-militære  Raadgivere  paaberaabte  sig,  var  af 
yderste  Vigtighed  at  føre  Krigen  hurtig  til  Ende. 


*)  Der  russisch-tiirkische  Krieg  1877—78  in  Europa,  von  Anton 
Springer.  I.,  pg.  42.  Dette  militære  Hovedværk  er  ogsaa  be- 
nyttet til  den  følgende  Skildring  af  Storfyrst-Tronfolgerens  Del- 
tagelse i  Krigen. 

2* 

Ved  de  egenlige  Krigsoperationers  Begyndelse  blev 
Storfyrst -Tronfølgeren  ved  Dekret  af  4.  Juli  udnævnt  til 
Chef  for  »Rustchuk- Armeen«,  der  bestod  af  12.  og  13.  Korps, 
med  den  Opgave  at  gaa  over  Jantrafloden  og  cernere  Rust- 
chuk. Denne  Armee  bestod  af  49  Batailloner  og  41  Eskadroner, 
ialt  60,000  Mand,  med  224  Stykker  Skyts,  deriblandt  et 
Mitraillose-Batteri.  Føreren  for  12.  Korps,  Generalloitnant 
Vannovski,  blev  faa  Dage  efter  udnævnt  til  Storfyrst- 
Tronfølgerens  Stabschef,  og  Storfyrst  Vladimir  overtog 
Kommandoen  over  Korpset.  13.  Korps  førtes  af  General- 
loitnant Hahn,  i  Krigens  sidste  Afsnit  af  Generalløitnant 
Dellingshausen. 

Storfyrst -Tronfølgeren  løste  hurtig  og  heldig  den  første 
Del  af  sin  Opgave.  Allerede  den  5.  Juli  besatte  hans  Fortrav 
flere  Punkter  ved  Jantrafloden  og  den  vigtige  Bro  ved 
Bjela,  og  den  7.  Juli  om  Middagen  stod  Korpset  syd  for 
Sistovo,  rede  til  at  begynde  Operationerne ;  den  13.  begyndte 
Fremrykningen  til  Lom-Linien,  som  Korpset  naaede  den 
18.  Juli.  Allerede  Storfyrst -Tronfølgerens  Fremrykning  be- 
tog Chefen  for  den  tyrkiske  Donau-Øst-Armee,  den  gamle 
Abdul  Kerim  Pacha,  Lysten  til  at  vove  sig  ud  af  sin 
Fæstnings-Firkant.  Han  blev  paa  Grund  af  sin  Uvirksom- 
hed allerede  den  21.  Juli  afløst  af  Mehemed  Ali  Pacha, 
og  man  ventede  nu  baade  fra  tyrkisk  og  fra  russisk  Side, 
at  den  tyrkiske  Hær,  der  var  Storfyrst -Tronfølgerens  be- 
tydelig overlegen  (ca.  80,000  Mand)  vilde  skride  til  Angreb. 
Man  begyndte  med  Rette  i  Hovedkvarteret  at  nære  Bekym- 
ringer for  Storfyrst-Tronfolgerens  Korps,  der  med  en  for- 
holdsvis svag  Styrke  skulde  forsvare  en  lang  Strækning. 
Endnu  farligere  blev  Korpsets  Stilling  efter  Osman  Pachas 
første  Seire  ved  Plevna,  og  den  24.  Juli  gav  Overkommandoen 
Storfyrst -Tronfølgeren  Ordre  til  foreløbig  at  afstaa  fra  Rust- 
chuks  Beleiring  saavel  som  fra  enhver  Offensivbevægelse, 
indtil  man  kunde  sende  ham  Forstærkninger. 

Storfvrst -Tronfølgerens    Stillinor    var    i   Virkeligheden 

høist  alvorlig.  Hans  Korps  var  smeltet  sammen  til  omtrent 
44,000  Mand,  og  med  denne  Styrke  skulde  han  dække  en 
udstrakt  Stilling  mod  en  tyrkisk  Hær  paa  80,000  Mand,  som 
førtes  af  en  af  Tyrkiets  bedste  Feltherrer,  af  selve  den  nye 
Overgeneral,  Mehemed  Ali.  Til  alt  Held  for  den  russiske 
Hær  viste  Mehemed  Ali  ikke  den  Energi,  man  havde  ventet. 
Han  forlangte  atter  og  atter  Forstærkninger,  og  da  han 
endelig  havde  samlet  85,000  Mand  og  begyndte  Operatio- 
nerne, lammedes  hans  Handlekraft  af  Stridigheder  med 
Suleiman  Pacha,  der  dybt  foragtede  Renegaten  Mehemed 
Ali  —  Charles  Detroit  fra  Magdeburg  —  og  i  den  Henseende 
fandt  stærk  Støtte  hos  Mehemeds  egne  Undergivne.  Alligevel 
maatte  Storfyrst -Tronfølgerens  Korps  bestaa  haarde  Kampe, 
og  den  stadige  Fare  for  at  blive  overvældet  af  en  langt 
overlegen  Modstander  stillede  store  Krav  til  Alexanders  og 
hans  Stabschefs  Energi  og  Koldblodighed. 

Den  22.  August  modtog  Alexander  Meddelelse  fra  Over- 
kommandoen om,  at  Kampen  rasede  heftig  i  Shipkapasset, 
og  samtidig  meldte  Chefen  for  13.  Korps,  Generalløitnant 
Hahn,  at  Mehemed  Ali  havde  hesat  den  vigtige  Stilling 
ved  Jazlar  paa  høire  Bred  af  Lomfloden.  Storfyrst-Tron- 
følgeren  sendte  strax  Hahn  Forstærkninger.  Den  22.  August 
om  Aftenen  havde  Hahn  begyndt  sit  Angreb  og  stormede 
Stillingen,  som  han  hævdede  mod  en  Række  tyrkiske  Angreb. 
Om  Morgenen  den  23.  ankom  de  af  Storfyrst -Tronfølgeren 
afsendte  Forstærkninger,  men  Tyrkerne  førte  langt  overlegne 
Stridskræfter  i  Ilden,  og  efter  en  Række  haardnakkede 
Kampe  maatte  Russerne  vige.  Den  30.  August  skred  Mehe- 
med Ali  til  Angreb  paa  den  russiske  Stilling  ved  Karahas- 
sankiøi,  og  efter  en  beundringsværdig  Modstand  maatte 
Russerne  trække  sig  tilbage  —  til  Held  for  dem  kunde 
Baker  Pacha,  der  befandt  sig  ved  Mehemed  Alis  Hær,  først 
for  sent  bevæge  Tyrkerne  til  en  energisk  Forfølgning.  Efter 
denne  Træfning  fulgte  en  Mængde  mindre  Kampe,  og  ende- 
lig  den   5.  September    en    større  Kamp   ved  Ablava,    hvor 

Russerne  atter  maatte  vige  for  Overmagten.  Den  eneste 
Tilbagetogslinie  gik  gjennem  en  smal  Kløft,  hvor  Trainet 
var  kjørt  fast.  Den  russiske  Chef,  Generalløitnant  Driesen, 
saa  kun  een  Udvei:  et  Angreb  paa  den  forfølgende,  langt 
overlegne  Fjende.  Han  førte  selv  til  Fods  sine  Tropper 
frem,  Tyrkerne,  der  troede,  at  Russerne  havde  faaet 
Forstærkninger,  veg,  og  det  russiske  Korps  var  reddet; 
men  det  havde  mistet  56  Officerer  og  1253  Mand  —  10  til 
12  Procent  af  den  Styrke,  der  havde  været  i  Ilden. 

Efter  Tyrkernes  energiske  Offensivstød  mod  Ablava 
indsaa  Storfyrst-Tronfølgeren,  at  han  maatte  koncentrere 
sin  underlegne  Styrke  i  en  mindre  udstrakt  Stilling,  og  han 
traf  i  al  Hast  sine  Dispositioner  til  at  trække  sig  tilbage 
bagved  Ranitcka  Lom.  Tilbagetoget  foregik  uforstyrret,  og 
den  nye  Stilling  viste  sig  at  være  vel  valgt. 

Mehemed  Ali  traf  imidlertid,  stærkt  trængt  fra  Kon- 
stantinopel, Forberedelser  til  et  nyt  Offensivstød  mod  Stor- 
fyrst-Tronfølgerens  Hær,  men  først  den  20.  September  fat- 
tede han  en  endelig  Beslutning  og  rettede  den  21.  September 
et  Angreb  mod  den  russiske  Stilling  ved  Charkiøi,  der  var 
besat  af  ca.  12,000  Mand.  Angrebet  blev  afslaaet,  og  ved 
Aftenens  Frembrud  afbrød  Mehemed  Ali  Kampen.  Han 
havde  allerede  under  Kampen  opgivet  Haabet  om  at  kaste 
den  russiske  Hær  tilbage  over  Jantra.  Mehemed  besluttede 
sig  dog  til  den  22.  September  at  gjenoptage  Angrebet,  men  han 
fik  nu  det  Indfald,  at  Storfyrst  Nikolaus  ifølge  Raad  fra  Ber- 
lin vilde  opgive  Plevnas  Beleiring  og  kaste  sig  over  ham, 
og  trods  alle  Opfordringer  fra  Konstantinopel,  trods  et 
Telegram  fra  den  tyrkiske  Krigsminister,  der  erklærede,  at 
Alles  Blik  vare  rettede  paa  ham,  Mehemed  Ali,  og  stolede 
paa,  at  han  vilde  vinde  en  stor  Seir,  gav  han  Natten  mellem 
den  24.  og  25.  September  Ordre  til  Tilbagetog  og  tog  Stil- 
ling bag  Kara  Lom.  Den  3.  Oktober  ankom  Suleiman  Pacha 
og  meddelte  ham,  at  han  overtog  Kommandoen.  Mehemed 
Ali  forlod  strax  Hæren. 

Suleiman  Pacha  begyndte  ligesom  Mehemed  Ali  med  at 
reorganisere  Hæren  o:  spilde  Tiden.  Den  tyrkiske  Hærs 
Opgave  var  imidlertid  bleven  vanskeligere.  Medens  den 
selv  ingen  Forstærkninger  modtog,  var  Storfyrst -Tronføl- 
gerens Hær  bleven  forøget  til  67  V2  Bat.  og  55  Eskadroner 
med  302  Kanoner,  i  Alt  ca.  65,000  Mand.  Fra  ingen  af 
Siderne  blev  der  foretaget  nogen  af gj ørende  Operation,  og 
efter  nogle  Rekognosceringstræfninger  gik  begge  Parter  i 
Vinterkvarter  og  afventede  Udfaldet  af  Begivenhederne  ved 
Plevna.  I  Slutningen  af  November  gjenoptog  Suleiman  dog, 
efter  indstændige  Anmodninger  fra  Konstantinopel,  Ope- 
rationerne, men  hans  Angreb  paa  de  russiske  Stillinger  den 
26.  November  og  4.  December  førte  ikke  til  noget  Resultat. 
Endnu  en  Gang  forsøgte  Suleiman  Pacha  et  større  Angreb 
mod  Russernes  Stilling  ved  Metska  (12.  December).  An- 
grebet blev  afslaaet,  og  da  en  større  russisk  Styrke  truede 
Tyrkernes  venstre  Flanke,  maatte  de  trække  sig  tilbage. 
Ved  Slutningen  af  Kampen  fik  Suleiman  Pacha  Meddelelse 
om,  at  Osman  Pacha  to  Dage  før  havde  kapituleret.  Sulei- 
man havde  nu  kun  den  Opgave,  at  føre  sin  Hær  uskadt 
tilbage,  og  det  lykkedes  ham  —  tildels  ved  Hjælp  af  det 
taagede  Veir.  Den  19.  December  modtog  Storfyrst -Tronføl- 
geren udtrykkelig  Befaling  fra  sin  Fader  til  at  komme  til 
St.  Petersborg  for  at  deltage  i  Fredsunderhandlingerne. 

Det  er  fra  mange  Sider  blevet  fremhævet,  at  Storfyrst- 
Tronfølger  Alexander  Alexandrovits  viste  stort  personligt 
Mod  under  Kampene  mod  Tyrkerne,  og  at  han  holdt  for- 
træffelig Disciplin  og  forstod  at  bevare  sine  Troppers  Mod 
og  Kampdygtighed  under  de  vanskelige  Forhold.  Det  er 
selvfølgelig  umuligt  at  have  nogen  Mening  om,  hvor  stor 
Del  Storfyrst -Tronfølgeren  havde  i  Hærens  egenlige  Ledelse 
og  i  Løsningen  af  de  strategiske  Opgaver;  men  den  Ro  og 
Koldblodighed,  hvormed  hans  Hær  foretog  sit  vanskelige 
Tilbagetog  efter  Kampen  ved  Ablava,  og  den  Seighed,  hvor- 
med den   holdt  Stand  paa  sin   lige  saa  farlige  som  vigtige 

Post,    tyder   paa  Egenskaber    hos  den  egenlige  Leder,    der 
stemme  godt  med  hele  Alexanders  Karakter. 

Nogen  glimrende  Vaabendaad  fik  Storfyrst-Tronfølgeren 
ikke  Leilighed  til  at  øve.  Overkommandoen  undlod  under 
de  kritiske  Forhold  efter  Osman  Paehas  første  Seire  ved 
Plevna  at  trække  Forstærkninger  til  Storfyrst  Nikolaus'  Hær 
fra  12.  og  13.  Korps,  fordi  den  ikke  mente  at  burde  ud- 
sætte Tronfølgeren  for  et  Nederlag.  I  Virkeligheden  kom 
han  og  hans  Korps  allerede  paa  hint  Tidspunkt  i  den  kritiske 
Stilling,  man  vilde  skaane  den  for,  og  han  blev  henvist  til 
en  afgjort  defensiv  Optræden;  Hæren  og  dens  Fører  løste 
deres  Opgave  med  Ære. 

Men  Felttoget  ved  Lomfioden  havde  hos  Alexander 
vakt  en  dyb  Afsky  for  Krigens  Rædsler,  og  de  morderiske 
Kampe,  som  han  tildels  overværede  paa  nært  Hold,  havde 
vel  deres  Del  i  den  udprægede  Fredskjærlighed,  der  besjæ- 
lede Czar  Alexander  III.  Han  havde  desuden  under  Felt- 
toget faaet  et  dybt  Indblik  i  de  uheldige  Forhold,  der  her- 
skede i  mange  russiske  Kredse,  og  som  gav  sig  til  Kjende 
ved  Hærleverandorernes  Bestikkelser  og  de  Vanskeligheder 
og  Ulykker,  som  mangelfuld  Udrustning  og  mangelfuld  For- 
syning bragte  over  Hærførerne  og  Soldaterne,  ligesom  han 
erfarede  langt  Mere  end  Keiseren  om  den  Misstemning,  som 
den  mangelfulde  Forberedelse  af  Felttoget  og  de  Nederlag, 
som  deraf  fulgte,  havde  fremkaldt  i  Hæren  og  hos  Nationen 
i  det  Hele.  Disse  Indtryk  fik  ligesom  de  blodige  og  dog 
resultatløse  Kampe  Indflydelse  paa  Alexanders  Karakter  og 
Opfattelse  af  Forholdene  i  Rusland,  paa  den  Harme,  som 
alle  Tegn  paa  Bestikkelser  og  Uredelighed  i  Admini- 
strationen vakte  hos  Czar  Alexander  III.  Ogsaa  Storfyrst- 
Tronfølgerens  patriotiske  Forhaabninger  fik  et  stærkt  Knæk 
ved  Krigens  endelige  Udfald,  der  i  ingen  Henseende  svarede 
til  de  Ofre,  Rusland  havde  bragt,  og  til  de  Sejre,  det  til 
Slutning  havde  vundet. 

Grundtrækkene   i    Czar  Alexander   III.'s   PoUtik,    hans 

Mistro  til  Fyrst  Bismarck,  hans  Forbitrelse  over  Bulgariens 
Utaknemlighed  og  hans  Fredskjærlighed  kunne  for  en  stor 
Del  føres  tilbage  til  de  Skuffelser,  som  han  og  Rusland  i 
hine  Dage  led  ikke  blot  paa  Valpladsen,  men  ogsaa  ved  det 
grønne  Bord,  og  som  havde  saa  sørgehge  Følger  for  Rus- 
lands indre  Forhold,  ikke  mindst  fordi  Krigens  Gang  og 
dens  Udfald  berøvede  Rusland  den  bedste  Frugt  af  en  stor 
og  seirrig  Krig,  og  i  Stedet  for  nationalt  Opsving  og  national 
Begeistring  medførte  dyb  Pessimisme  —  og  Nihilisme. 

Krigen  skærpede  de  politiske  Modsætninger  mellem 
Alexander  II.  og  hans  Søn  og  Tronarving,  men  det  person- 
lige Forhold  vedblev  til  det  Sidste  at  være,  som  det  bør 
være  mellem  Fader  og  Søn.  Der  var  i  Keiser  Alexander 
II.'s  Omgivelser  Mænd,  som  søgte  at  udsaa  Mistro  og  Mis- 
stemning mellem  Fader  og  Søn.  Det  hemmelige  Politi  ind- 
lod sig  endog  paa  at  opsnappe  Storfyrst -Tronfølgerens 
Korrespondance  med  Panslavisten  Aksakov  i),  og  der  udvik- 
lede sig  et  meget  spændt  Forhold  mellem  Chefen  for  »tredie 
Afdeling«,  Grev  Schuvalov,  og  Storfyrst-Tronfolgeren.  Da 
Greven,  der  søgte  at  vedligeholde  sin  Inflydelse  hos  Keiser 
Alexander  II.  ved  at  »opdage«  Sammensværgelser,  en  Dag 
i  Storfyrst -Tronfølgerens  Overværelse  gav  Keiseren  Med- 
delelse om  en  ny  Sammensværgelse,  afbrød  Storfyrst  Tron- 
følgeren ham  og  sagde:  »Ifølge  Deres  Indberetninger,  Hr. 
Greve,  er  min  Faders  Liv  uafladelig  udsat  for  Fare,  og  der 
gaar  egenlig  ikke  et  Oieblik,  uden  at  De  frelser  hans  Liv. 
Jeg  har  ladet  nogle  af  Deres  Indberetninger  kontrollere,  og 
det  er  lykkedes  mig  at  konstatere,  at  De  har  en  livlig,  men 
ikke  altid  heldig  Fantasi.  Det  er  uværdigt  af  Dem  at  tage 
Deres  Tilflugt  til  saadanne  Midler  for  at  bevare  Deres  An- 
seelse i  min  Faders  Øine.«  Keiseren  tav,  og  Grev  Schu- 
valov indgav  sin  Demission  2). 


^)   H.    von    Samson-Himmelstjerna :    Ruszland    unter  Alexander  III., 

pg.  27-28. 
2)   Notovitch,  Alexander  III.,  pg.  18. 

Denne  Fortælling  er  karakteristisk  for  Forholdene  ved 
Hoffet  saa  vel  som  for  Storfyrst-Tronfølgerens  hele  aabne 
og  freidige  Optræden.  Hans  Karakter  saa  vel  som  hele 
hans  Opfattelse  af  Selvherskerens  Person  maatte  hindre 
enhver  personlig  Modsætning  mellem  ham  og  hans  Fader, 
og  Fortællingen  om  Alexander  II. 's  Besøg  ved  et  af  Søn- 
nens Selskaber,  hvor  han  morede  sig  med  at  tale  Tydsk 
og  erlægge  den  derfor  fastsatte  Bøde,  tyder  paa,  at  Keiseren 
opfattede  sin  Søns  »Opposition«  paa  en  Maade,  der  stem- 
mede med  Keiserens  personlige  Elskværdighed  og  —  med 
Forholdene.  »Fra  en  hoitstaaende  Kilde,  hvis  Navn  her 
maa  forties«,  skriver  Adjunkt  Aagaard  i),  »\åde  vi,  at  der 
herskede  det  hjærteligste  personlige  Forhold  mellem  Fader 
og  Son.«  Vi  vide  ogsaa,  at  den  ulykkelige  Keisers  sidste 
Tanke  og  sidste  Ord  gjaldt  hans  Søn  og  Efterfølger. 


')    Til  Minde  om  Hs.  Maj.  Keiser  Alexander  II.,  pg.  75,  n.  3. 


III. 
Selvherskeren. 


Jr'  aa  Monarker  have  besteget  Tronen  under  saa  vanske- 
lige Forhold  som  Alexander  III.,  færre  have  mødt  saa  megen 
Mistro,  saa  mange  Fordomme  og  saa  udpræget  Mangel  paa 
rigtig  Forstaaelse,  ingen  har  maaske  i  den  Grad  som 
Alexander  111.  maattet  tiltvinge  sig  Samtidens  Anerkjendelse. 
Og  trods  alle  de  Lovtaler,  som  Sygdoms-  og  Dodsbudskabet 
fra  Livadia  nylig  aftvang  selv  dem,  der  havde  bedomt 
Alexander  III.s  Færd  med  størst  Vrangvilje,  har  den  otfen- 
lige  Mening  i  Europa  endnu  ikke  ydet  ham  den  Retfærdig- 
hed, der  tilkommer  ham,  med  Hensyn  til  hans  indre  Poli- 
tik. Det  Europa,  der  har  oplevet  Niederwald-Affæren,  de 
talløse  Anarkistattentater  i  Wien,  i  Barcelona,  i  Paris,  i 
London,  og  som  har  set  sig  nødt  til  at  udfinde  Undtagelses- 
love  mod  Anarkismen,  burde  vel  være  mere  beskedent  og 
have  et  mere  uhildet  Blik  paa  den  russiske  Anarkisme  og 
bedømme  Nihilismen  og  Alexander  III.s  Optræden  efter  hans 
Faders  Død  paa  en  anden  Maade  end  det  Europa,  der  i 
1881  betragtede  Rusland  som  et  vildt  Land,  fordi  det  hjem- 
søgtes af  sindssyge  Forbrydere.  Men  endnu  har  denne  Be- 
skedenhed ikke  gjort  sig  gjældende,  og  Europa  fra  1894 
lader  endnu,    som    om    det   Intet    har    lært  af  Vaillant,    af 

Kammacher,  af  Salvador  og  Reinsdorff  og  af  sine  Lovgiveres 
og  Statsmænds  Skræk  for  Anarkismens  Spøgelse. 

Ved  Skæbnens  lunefulde  og  haarde  Tilskikkelse  blev 
Alexander  III.  i  samme  Øieblik,  som  han  ved  sin  Faders 
lemlæstede  Lig  maatte  overtage  Regjeringen  over  Verdens 
største  Rige  med  alle  de  Modsætninger,  der  rummes  mellem 
det  sorte  og  det  hvide  Hav,  mellem  Østersøen  og  det  store 
Ocean,  stillet  overfor  et  stort  Problem,  der  strax  krævede 
en  Løsning.  Det  første  Aktstykke,  der  blev  lagt  paa  hans 
Skrivebord,  var  Loris-Melikofs  Udkast  til  en  Forfatning, 
som  Alexander  II  havde  billiget,  og  som  skulde  have  været 
offenliggjort  netop  Dagen  efter  hans  Dødsdag.  Alexander  III's 
første  Indskydelse  var  at  opfylde  Faderens  sidste  Villie  og 
underskrive  Dokumentet,  men  hans  medfødte  Betænksom- 
hed gjorde  sig  strax  gjældende  her  som  senere  ved  alle  hans 
Regjeringshandlinger.  Czar  Alexander  III.  trak  sig  strax  efter 
sin  Faders  Bisættelse  tilbage  til  Gatchino  for  her  i  Ro  at 
overveie  Forholdene.  Grev  Loris-Melikof  opsøgte  Keiseren 
og  forelagde  ham  Forfatningsudkastet,  som  han  forsvarede 
med  stor  Veltalenhed.  Keiseren  var  tilbøjelig  til  at  give 
efter  for  hans  Forestillinger.  Naar  man  nu  ser  tilbage  paa 
Alexander  III's  Regjering,  kan  man  maaske  have  vanskeligt 
ved  at  tænke  sig,  at  denne  Hersker,  der  var  en  saa  udpræget 
Repræsentant  for  Selvherskermagten  af  og  ved  Guds  Naade, 
saa  overbevist  om,  at  Vestens  Sæder  og  Skikke  ikke  passede 
for  Rusland,  nogensinde  skulde  have  været  tilbøielig  til  at  styre 
sit  Rige  efter  moderne  vesteuropæiske  Principer.  Men 
netop  her  fremtræder  et  af  de  Karaktertræk,  der  beherskede 
Alexander  III.s  Optræden  som  Regent,  og  som  har  givet 
Anledning  til  saa  modsigende  og  vrange  Domme,  hans  Lang- 
somhed til  at  fatte  en  afgjorende  Beslutning,  en  Langsom- 
hed, der  til  Gjengjæld  medførte  den  urokkelige  Villiekraft, 
hvormed  han  fastholdt  de  Beslutninger,  han  en  Gang  havde 
fattet. 

Der  foreligger  alt  for  faa  Oplysninger   om  de  politiske 

storfyrst  Sergius  Mikhailovits. 

Hertugerne  af  Mecklenbiirg-Strelitz.        Storfj^rst  Konstantin  Konstantini 

H.  M.  Dron.  af  Grækenland.      Storfj'rst  Vladimir  Alexandro\'its.        StorfjTSt  Dimitri  Konstantinov 

Storf.  Xenia  Alexandrovna.   Storf.  Maria  Pavlovna.  Storf.  Helene  Vladimirovna.  Storf.  Alexandra  Josephowns 

jtorfyrst  Nikolaus  Nikolaievits. 

Storfyrst-Tronfolgeren.       Fyrst  Alexander  Petrovits  af  Oldenborg. 

Fyrst  Peter  Alexandrovits  af  Oldenborg.         Hertug  Georg  Maximilianovits  af  Lenchtenberg. 
.Kejserinde  Maria  Féodopowna.    H.  M.  Keiser  Alexander  III.    Storf.  Mikael  Nicolaievits.    Storf.  Poul  Alexandrovits. 
ts.  Storfyrsterne  Andreas  og  Boris  Vladimirovits. 

Anskuelser,    Alexander  III  hyldede    som  Tronfølger,    til    at 
man  kan  fælde  en  begrundet  Dom  om,  hvor  vidt  de  Rygter, 
der  tillagde  ham  liberale  Anskuelser,  vare  berettigede,  eller 
om  de  kun  vare  et  Udslag  af  den  almindelige  Tilboielighed 
til  at  anse  Tronfølgere  for  politiske  Fremskridtsmænd.     Der 
forehgger   dog   eet  vægtigt  Vidnesbyrd,    som    i  det  mindste 
viser    at  man  i  Kredse,    der  stod  ham  politisk  nær,  havde 
Tro  til    at    han   vilde    brvde  med  Selvhersker-Traditionen, 
idet  den   panslavistiske  Fører,    Aksakov,    da   han   under 
Indtrykket  af  den  russisk-tyrkiske  Krigs  uheldige  Gang  fore- 
slog at  indsætte    en  Slags    parlamentarisk  Forsamling,    der 
paa  en  Maade  skulde  lede  Krigen  eller  dog  vælge  de  rette 
Førere,    stilede    dette   Forslag   til  Tronfølgeren.      Paa  den 
anden  Side  viser    den  Omhu,  hvormed  Ophavsmændene  til 
Alexander   II.'s    Forfatningsplan.     Loris-Melikof,    Indenrigs- 
minister Abasa  og  Krigsminister  Miljutin,  holdt  Tronfølgeren 
udenfor  Sagen,  at  de  ikke  ventede  Støtte  hos  ham. 

Disse  Kjendsgjerninger  tyde  nærmest  paa,  at  Alexander 
som  Tronfølger  først  havde  næret  Tilbøieligheder  i  Retning 
af  et  parlamentarisk  Regimente,    men   senere  havde  skiftet 
Anskuelser.     Hans  Faders  Villie  maatte  imidlertid  kaste  et 
tungt  Lod  i  Vægtskaalen  til  Fordel  for  Melikofs  Plan,  men 
Czar  Alexander  III  besluttede  dog,   før  han  underskrev  det 
vigtige  Dokument,    at   drøfte  Sagen    sammen  med  sine  Mi- 
nistre   og    enkelte  private  Raadgivere,    deriblandt  Aksakov. 
Raadslagningerne  vare  langvarige,   og  Sagen  er  aaben- 
bart  bleven  grundig  drøftet.     Czarens  Afgjørelse  faldt  først 
i  Maj.      Melikof   skal   have    forsvaret   sit  Forslag  med  stor 
Dygtighed;    man   tor    raaaske    søge    et  af  hans  Høvedargu- 
menter i  en  Artikel  i  *Strana«,  der  hævdede,  at  man  ikke 
burde  læsse  Ansvaret  for  alle  Regjeringsfeil    paa  en  enkelt 
Mands  Skuldre.     »Hvorfor«,  hed  det  i  denne  Artikel  i),  »skal 
Ansvaret  for  Alt,    hvad  der  foregaar  i  Rusland,    for  finan- 


1  Daniel,  L'année  poliiique,  1881,  pag. 

sielle  Feil  og  moralske  Skuffelser,  for  udprægede  reaktio- 
nære Forholdsregler,  for  Deportationerne  til  Siberien,  hvile 
ene  og  alene  paa  Skuldrene  af  det  russiske  Folks  Chef? 
Han  har  ikke  ønsket  alt  Dette,  og  dog  leve  den  sidste  Re- 
gjerings  Raadgivere  sunde  og  karske,  medens  Czar-Befrieren 
er  død.  Nei!  Lad  for  Fremtiden  Ansvaret  tilfalde  dem,  hvem 
det  tilkommer  med  Rette«. 

Det  var  et  Argument,  der  visselig  navnlig  i  hint  Øje- 
blik maatte  gjore  Indtryk  paa  Czaren,  og  Loris-Melikof 
synes  allerede  at  have  været  sikker  paa  sin  Sejr.  Men  saa 
stod  Pobedonostsev  frem  og  udviklede  i  en  glimrende  Tale 
et  nationalt-russisk  Program.  Han  gjorde  gjældende,  at  en 
Forfatningsforandring  under  de  givne  Forhold  vilde  blive 
en  Kapitulation  overfor  dem,  der  havde  hidført  Mordet  paa 
Czarens  Fader.  Han  har  vel  heller  ikke  undladt  at  frem- 
hæve, at  Melikofs  liberale  Tendenser  og  Forfatningsudkast 
ikke  havde  standset  Nihilisternes  Morderhænder.  Den 
skarpsindige  Jurist  og  ivrige  Forkæmper  for  Autokratiet 
og  Ruslands  nationale  Særstilling,  der  skulde  danne  Grund- 
laget for  dets  Verdensherredømme,  afviste  enhver  Efterlig- 
ning af  vesteuropæiske,  ikke-national-russiske  Institutioner 
og  hævdede,  at  Ruslands  Gjenfødelse  skulde  foregaa  paa 
Grundlag  af  Orthodoxi  og  Autokrati  og  national  Enhed. 
Det  var  den  nationale  Enhed,  der  havde  skabt  Tydskland 
og  Italien;  den  samme  Magt  skulde  skabe  et  stort  Rusland, 
og  kun  en  oplyst  Selvhersker  var  i  Stand  til  at  give  dette 
Kæmperige  den  nødvendige  Enhed  og  Fasthed. 

Keiseren  tav,  men  Pobedonostsevs  Udtalelser,  der  støttedes 
af  Aksakov  og  Ignatiev,  havde  gjort  dybt  Indtryk  paa  ham. 
Nihilisterne  havde,  sikkert  ufrivillig,  ydet  dem  en  Støtte. 
Den  23.  Marts  havde  de  udstedt  en  Proklamation  til  Czaren, 
hvori  de  forlangte  fuldstændig  Amnesti  for  politiske  For- 
brydelser, Indkaldelsen  af  en  Forsamling,  der  repræsenterede 
alle  Klasser  og  alle  Lag  af  den  russiske  Befolkning,  og  som 
skulde  give  Rusland  en  til  dets  nuværende  Tarv  passende 

Forfatning,  samt  Presse-  og  Forsamlingsfrihed.  Det  laa 
ikke  i  Alexander  III. 's  Karakter  at  lade  sig  paabyde  Love 
af  Andre,  og  dette  Manifest  har  sikkert  styrket  hans  Be- 
tænkeligheder ved  at  folge  Melikofs  Forslag.  Hans  Kamp 
med  sig  selv  varede  dog  endnu  længe,  og  han  hørte  om- 
hyggelig alle  sine  Raadgivere  og  overveiede  deres  Argu- 
menter. 

Endelig  fattede  Czaren  en  Beslutning.  Den  11.  Mai 
udstedte  Czaren  et  Manifest,  der  endte  med  folgende  Ord :  i) 
»I  Vor  store  Sorg  befaler  Guds  Stemme  Os  at  fastholde 
Regjeringens  Tøiler  i  Tillid  til  det  guddommelige  Forsyn 
og  i  Tro  paa  Selvherskermagtens  Kraft  og  Sandhed, 
hvilken  Vi  ere  beredte  til  at  bevare  for  enhver  Anfægtelse 
til  Held  for  Folket.« 

Czar  Alexander  III. 's  Beslutning  var  fattet  efter  haarde 
Kampe  og  langvarige  Overveielser,  men  fra  det  Øieblik  stod 
den  urokkelig  fast.  Czaren  var  nu  og  vedblev  at  være  Selv- 
hersker, og  han  nærede  en  urokkelig  Tro  paa,  at  Gud  selv 
havde  anvist  ham  Veien  og  ledede  hans  Skridt  til  den  rus- 
siske Nations  Bedste.  Andre  kunne  vel  ikke  være  blinde 
for,  at  en  Selvherskermagt  som  den,  han  udøvede,  har 
sine  Skyggesider,  og  man  vil  finde  dem  netop  i  den 
afdøde  Czars  bedste  Egenskaber,  i  den  Samvittighedsfuldhed 
og  Jernflid,  hvormed  han  selv  personlig  styrede  sit  store 
Rige  og  afgjorde  saa  godt  som  Alt,  lige  til  de  mindste 
Enkeltheder,  hvorved  hans  Opmærksomhed  selvfølgelig  af 
og  til  bortlededes  fra  de  store  Spørgsmaal.  Men  ogsaa  i 
den  Retning  har  det  nuværende  Europa,  der  desto  værre 
har  gjort  saa  bitre  Erfaringer  med  det  parlamentariske 
Regimente  og  med  saa  forfærdende  Hurtighed  er  kommet 
bort  fra  den  Guldalder,  hvori  Europa  levede,  lige  til  det 
tillod  Bismarck  at  plukke  de  første  Frugter  af  sin  Jern-  og 
Blodpohtik  ved    Overfaldet    paa   det   lille    Danmark,    gode 


')  Oncken,  Das  Zeitalter  des  Kaisers  Wilhelm,  IL,  799. 

Grunde  til  at  være  mere  beskedent  end  tidligere.  Der  er 
endnu  Ingen,  der  har  opfundet  en  god  og  varig  Statsforfat- 
ning, og  netop  nu  søger  man  ivrigere  end  nogensinde  før 
efter  denne  de  Vises  Sten,  som  maaske  ikke  mere  vilde 
kunne  bruges,  hvis  den  blev  fundet. 

Men  hvorledes  man  end  vil  dømme  om  Selvhersker- 
magten  som  politisk  Princip,  maa  Enhver,  der  vil  være  ret- 
færdig, indrømme,  at  Czar  Alexander  III.  var  en  fremragende 
Selvhersker,  der  udmærkede  sig  ved  store  moralske  Egen- 
skaber, ved  en  høi  Grad  af  Samvittighedsfuldhed  og  Arbeid- 
somhed  og  ved  en  ubestikkelig  Retfærdighedsfølelse.  Der 
er  dem,  der  ikke  uden  Berettigelse  ville  indvende,  at  Jø- 
dernes Undertrykkelse,  Russificeringen  af  Østersøprovinserne, 
Bekæmpelsen  af  alle  Religioner,  der  staa  udenfor  den  ortho- 
doxe  russiske  Kirke,  kastede  Skygger  over  Alexander  III.'s 
Regjering.  Men  den  Haardhed,  den  afdøde  Czar  her  ofte 
viste,  beroede  paa  hans  store  Regjeringsprinciper:  Rusland 
for  Russerne!  Eet  stort  russisk,  orthodox  Rige!  Ikke  blot 
Pobedonostsev,  ogsaa  —  hvad  maaske  Færre  vide  —  Alex- 
ander III.'s  Moder  havde  paa  det  religiøse  Omraade  øvet 
en  stærk  Indflydelse  paa  hans  Udvikling  i  Ungdommen.  Da 
den  Læge,  der  behandlede  Storfyrst-Tronfølger  Nikolaus  i 
Nizza,  ønskede  at  dele  Ansvaret  med  en  Kollega  og  fore- 
slog Keiserinden  at  tilkalde  Geheimeraad  Traube,  gav  hun 
strax  sit  Samtykke,  men  spurgte  kort  efter  om  Traubes 
Troesbekjendelse.  »Han  er  Israelit,  Deres  Majestæt!«  lød 
Svaret.  »Saa  kan  Storfyrst -Tronfølgeren  ikke  modtage  hans 
Hjælp!«  svarede  Keiserinden. 

De  Mænd,  hvis  Raad  Czaren  særlig  hørte  i  slige  Sager, 
vare  yderlig  fjendtlig  stemte  mod  Jøderne.  Grev  Ignatiev, 
Ophavsmanden  til  Ukas'en  af  18.  Mai  1882  mod  Jøderne, 
var  vel  nærmest  Jødefjende  af  Opportunitetshensyn ;  han 
har  i  det  Mindste  senere  en  Gang  i  Udlandet  erklæret,  at 
man  havde  misforstaaet  hans  Ukas,  og  at  den  vilde  være 
bleven  gjennemført  i  en  anden  Aand,  hvis  han  havde  beholdt 

Magten.  Han  mistede  sin  Stilling  som  Indenrigsminister 
kort  Tid  efter,  at  hin  Ukas  var  udstedt,  og  fra  den  Tid 
•øvede  kun  Pobedonostsev  Indflydelse  paa  Czaren  i  religiøse 
Sager. 

Overprokurøren  for  den  hellige  Synode  nærede  den 
faste  Overbevisning,  at  Jøderne  af  religiøse  Grunde  ikke 
kunde  taales  i  Rusland,  og  hans  religiøse  Overbevisning 
paavirkede  hans  Opfattelse  af  de  Farer,  som  Jøderne  efter 
Manges  Mening  berede  Landbefolkningen  i  Rusland  ved 
Aagerforretninger  og  ved  Udbredelsen  af  Rrændevinsdrik- 
ning.  Statistiken  støtter  ikke  denne  Opfattelse,  eftersom 
Alkoholismen  kræver  færre  Ofre  i  de  Guvernementer,  hvor 
Jøderne  have  Ret  til  at  opholde  sig,  end  i  andre  Dele  af 
Rusland;  men  den  Opfattelse,  at  Jøderne  ødelægge  Land- 
befolkningen, er  meget  udbredt,  og  Statsraisonen  støttede 
for  saa  vidt  Pobedonostsefs  Planer  om  at  fordrive  Jøderne 
fra  Rusland.  Czaren  delte  hans  Opfattelse.  Men  vi  see 
ogsaa  i  de  religiøse  Spørgsmaal,  hvor  samvittighedsfuldt 
Alexander  III.  opfattede  sine  Regjeringspligter.  Han  prøvede 
personlig  de  Indlæg,  der  bleve  tilstillede  ham  til  Fordel  for 
Jøderne,  og  da  han  paa  Fredensborg  modtog  Daltons  aabne 
Brev  til  Pobedonostsef  om  de  konfessionelle  Forhold  i  Rus- 
land, rettede  han,  efter  hvad  en  Korrespondance  fra  St. 
Petersborg  til  »Koln.  Zeit.«  den  Gang  berettede,  en  Skrivelse 
til  Overprokurøren  for  den  hellige  Synode.  Czaren  lod  i 
•denne  Skrivelse  Pobedonostsef  vide,  at  han  af  Daltons  Skrift 
havde  faaet  et  ganske  andet  Indtryk,  end  han  hidtil  havde 
havt  af  de  konfessionelle  Forhold  i  Rusland,  og  at  han 
kun  kunde  fastholde  sin  Politik,  der  støttede  sig  paa  den 
Tillid,  han  havde  næret  til  Rigtigheden  af  Pobedonostsefs 
Fremstillinger,  hvis  denne  paa  fyldestgjørende  Maade 
kunde  gjendrive  Dalton.  Czaren  gav  Overprokurøren  for 
■den  hellige  Synode  to  Maaneders  Orlov  til  at  atfatte  Svaret 
paa  Daltons  Angreb. 

Det  lykkedes  her,  som  overfor  Jøderne,  Pobedonostsef 

at  overbevise  Czaren  om  sin  Opfattelses  Rigtighed,  og  hans 
Opfattelse  maatte  seire,  fordi  Bekæmpelsen  af  alle  religiøse 
Samfund,  der  stod  udenfor  den  orthodoxe  Kirke,  var  en 
Følge  af  hans  og  Czarens  Opfattelse  af  Ruslands  Verdens- 
mission.  Men  hine  Episoder  vise,  at  Czar  Alexander  III. 
trods  sit  faste  politiske  og  religiøse  Standpunkt  var  besjælet 
af  Ønsket  om  at  vise  alle  sine  Undersaatter  Retfærdighed. 
Vi  Danske  have  særlige  Grunde  til  at  nære  Medfølelse  med 
Enhver,  der  kæmper  for  at  bevare  sine  nationale  Eiendom- 
meligheder  overfor  et  stort  Riges  Unificeringsbestræbelser ; 
men  Historikeren  og  Politikeren  har  ikke  Ret  til  at  ringe- 
agte den  store  Enhedstanke,  der  laa  til  Grund  for  Pobedo- 
nostsefs  og  Czarens  Kamp  mod  alle  Særsamfund  indenfor 
det  russiske  Rige.  I  ethvert  Tilfælde  have  Tydskerne  — 
eller  lader  os  sige:  Preusserne,  thi  disse  to  Begreber  bor 
holdes  skarpere  ude  fra  hinanden,  end  det  i  Almindelighed 
sker  —  ingen  Ret  til  at  nære  baltiske  Smerter,  saa  længe 
de  ikke  selv   respektere  andre   Nationaliteters    Existensret. 

Fra  det  Øieblik,  da  Alexander  III.  havde  faaet  den 
Overbevisning,  at  Selvherskermagten  var  det  eneste  rette 
Grundlag  for  Ruslands  nationale  Udvikling,  var  og  vedblev 
han  uden  Vaklen  at  være  Selvhersker  i  Ordets  fulde  Betyd- 
ning. Da  Czaren  havde  afvist  Forfatningsudkastet,  forlangte 
og  fik  Loris-Melikov,  Abasa  og  Miljutin  deres  Afsked,  og 
efter  at  Ignatief  i  Juni  1882  var  faldet  paa  sine  Intriger,  og 
Gortshakov  i  April  s.  A.  var  bleven  afløst  af  Giers,  fik  ingen 
Minister  mere  nogen  afgjørende  Indflydelse  paa  Alexander 
III. 's  Beslutninger. 

Man  har  sagt,  at  Czaren  var  sin  egen  Udenrigsminister; 
han  var  i  Virkeligheden  sit  eget  Ministerium,  og  selv  naar 
han  holdt  Ferie  her  paa  Fredensborg,  gjennemgik  han  selv 
nøiagtig  alle  Aktstykker,  forsynede  dem  med  sine  Bemærk- 
ninger, som  han  nedskrev  med  en  stor  blaa  Blyant,  og 
traf  selv  Afgjørelsen  baade  i  vigtige  og  i  mindre  vigtige 
Sager.     En    Gang   aarlig   maatte    alle   Guvernører    tilstille 

ham    personlig    en  Redegjørelse   for   alle  Forhold   i   deres 
Guvernementer,  og  han  gjennemlæste  dem  alle  omhyggelig. 

Alexander  var  ingen  stor  Reformator,  og  han  kjendte 
og  erkjendte  her  som  overalt  sine  Evners  Begrænsning. 
Men  han  var  en  dygtig  og  samvittighedsfuld  Administrator. 
Han  ansaa  det  for  sin  Pligt  at  lede  alle  Grene  af 
Statsstyreisen,  ogsaa  dem,  han  personlig  interesserede  sig 
mindre  for,  og  han  opfyldte  sin  Pligt.  Han  var  af  Naturen 
lige  saa  lidt  General  som  Admiral;  han  var  ingen  udmærket 
Rytter  og  yndede  hverken  Revuer  eller  Parader,  og  han 
var  ikke  særlig  sostærk.  Men  han  ofrede  sin  Hær  og 
Marine  den  storste  Opmærksomhed,  og  han  har  udrettet 
store  Ting  for  Udviklingen  af  sit  Riges  Forsvarskraft.  Han  har 
ved  Krigsminister  Vannovskis  Hjælp  bragt  den  russiske  Hær 
i  Høide  med  Tidens  Fordringer  og  med  den  væbnede  Freds 
Krav  til  en  Militærstormagt,  udviklet  det  strategiske  Jern- 
banenet, koncentreret  en  mobil  Styrke  paa  henved  en  halv 
Million  Mand  ved  Rigets  Vestgrænse  og  reorganiseret  Be- 
væbningen. Ogsaa  paa  dette  Omraade  gjorde  Czarens 
nationale  Bestræbelser  sig  gjældende  ved  Indforeisen  af 
nationale  og  tillige  billige  Uniformer. 

»I  den  systematiske  Udvikling  af  Landets  Forsvarskraft 
til  en  Grænse,  som  endnu  ikke  kan  sees«  —  hedder  det  i  en 
Artikel  i  »Nordd.  Allg.  Ztg.«  for  20de  November  1894  om 
»Det  russiske  Hærvæsen  under  Keiser  Alexander  III.«  — 
»og  i  Fuldkommengjørelsen  af  de  Institutioner,  der  tjene 
til  at  have  Armeen  mere  slagfærdig  end  tidligere  i  Bered- 
skab ved  Vestgrænsen,  ligger  Signaturen  for  Alexander  III. s 
reformatoriske  Virksomhed  paa  det  russiske  Hærvæsens 
Omraade«.  Alexander  III.  har  også  udviklet  Manovrevæsenet 
i  stor  Stil,  og  han  undlod  aldrig  at  vise  sin  Vehilje  for 
Armeen,  hvor  Leiligheden  gaves,  saaledes  ved  det  russiske 
Artilleris  500-aarige  Jubilæum  den  20de  November  1889. 
Ikke  mindre  Interesse  ofrede  Alexander  III.,  der  allerede  som 
Tronfølger  havde  taget  Initiativet  til  Dannelsen   af  den  fri- 

villige  Krydser-Flaade,  paa  Marinens  Udvikling.  Den  rus- 
siske Østersøflaade  har  under  Alexander  III. s  Regjering 
taget  stort  Opsving,  og  den  russiske  Sortehavsflaade  har 
han  skabt.  Hans  Interesse  for  Marinen  fik  et  særligt  Ud- 
tryk i  hans  Reskripter  af  24de  August  1893  til  General- 
Admiral  Alexei  Alexandrovits  og  den  baltiske  Flaade  i  An- 
ledning af  de  storartede  Havneanlæg  ved  Libau. 

Ikke  mindre  Omhu  og  Interesse  viste  Alexander  III.  for 
Rigets  øvrige  Anliggender,  og  i  det  Hele  og  Store  kronedes 
hans  samvittighedsfulde  Arbeide  med  Held.  Naar  man  vil 
fælde  en  retfærdig  Dom  over  Resultaterne  af  den  afdøde 
Czars  Selvherskervirksomhed,  maa  man  vel  mindes,  under 
hvilke  Forhold  han  overtog  Regjeringen.  Man  kunde  den 
Gang  med  en  vis  Ret  anvende  Rilledet:  »en  Kolos  paa  Ler- 
fødder« paa  det  russiske  Rige.  Krigen  med  Tyrkiet  havde 
bragt  alle  Rigets  Svagheder  til  at  slaa  ud  i  Sygdomsformer 
af  en  betænkelig  Natur.  Det  skamløse  Restikkelsesvæsen 
saavel  som  Nederlagene  ved  Plevna  havde  undergravet  Til- 
liden til  Regjeringen,  Rudgettet  viste  betænkeligt  Underskud, 
Skyggesiderne  ved  Rondeemancipationen,  der  ganske  vist  ikke 
skyldtes  Czar-Refrieren,  men  den  russiske  Rondestands  egne 
Feil  og  Mangel  paa  Forstaaelse  for  Reformerne,  viste  sig  i 
Form  af  voxende  Utilfredshed  hos  Rønderne,  der  skrev  sig 
fra  deres  Tro  paa,  at  Czaren  vilde  forsørge  dem  alle,  og 
at  de  Enkeltes  Nød  kun  var  en  Følge  af  Adelens  Intriger. 
Paa  denne  almindelige  Misfornøielsesjordbund  blomstrede 
Nihilismen  frodig  op  og  gav  sig  Udslag  i  en  Række  frygte- 
lige Attentater. 

Det  maatte  derfor  være  Alexander  III.s  første  Opgave  at 
bekæmpe  de  russiske  Anarkister.  Kampen  var  farlig,  men 
Czaren  kjendte  heller  ikke  her  til  Frygt.  Trods  alle  Ad- 
varsler og  Forestillinger  optog  han  strax  Kampen,  og  midt 
under  Forhandlingerne  om  Forfatningsreformen  lod  Czaren 
Dommen  over  Keisermorderne  exekvere;  den  15de  April 
1881  bleve  Ryssakov,   Scheljæbov,   Michailov,  Kibaltschisch 

og  Sophie  Perovskaia  henrettede.  Der  blev  nedsat  en  Kom- 
mission, som  skulde  foreslaa  Forholdsregler  til  Nihilismens 
Bekæmpelse,  og  paa  Grundlag  af  Kommissionens  Indberet- 
ning udstedte  Czaren  den  16de  September  en  Ukas,  der  gav 
Autoriteterne  vidtgaaende  Ret  til  at  skride  ind  mod  alle 
Mistænkelige.  Det  var  en  farlig  Ret,  og  der  er  ingen  Tvivl 
om,  at  den  blev  misbrugt,  men  man  bør  nu  huske  paa,  at 
Vest-  og  Syd-Europa  have  maattet  følge  dette  Exempel  og 
at  det  tydske  Rige  staar  midt  i  en  Kamp  om  Forholdsregler 
mod  Omvæltningspartierne,  og  man  bor  ikke  glemme  de 
fortvivlede  Forhold,  der  gav  Anledning  til  Czarens  Ukas. 
Resultatet  kan  i  det  Mindste  til  en  vis  Grad  retfærdiggjøre 
Midlerne,  og  det  er  en  Kjendsgjerning,  at  det  lykkedes  den 
keiserlige  Regjering  at  sprænge  den  nihilistiske  Organisa- 
tion og  standse  Attentat-Epidemien.  Der  forefaldt  endnu 
enkelte  Udslag  af  Sygdommen,  og  den  13.  Marts  1887  und- 
gik Alexander  III  kun  ved  et  Tilfælde  sin  Faders  Skæbne. 
Men  i  det  Hele  er  det  lykkedes  den  russiske  Regjering  at 
holde  Anarkismen  nede,  samtidig  med  at  den  tog  et  for- 
færdeligt Opsving  i  andre  Lande. 

Paa  det  finansielle  Omraade  har  Alexander  III.  op- 
naaet  store  Resultater.  Rigets  Finanser  stod  ikke  glimrende, 
da  han  overtog  Regjeringen.  Bondestandens  Emancipation 
og  den  tyrkiske  Krig  havde  slugt  uhyre  Summer,  og  hans 
Faders  sidste  Regjeringsaar  afsluttede  med  et  Deficit  paa 
98  Millioner  Rubler.  Aaret  1893  viste  et  Overskud  paa 
178  Millioner  Rubler,  og  i  det  første  Halvaar  af  1894  over- 
steg Indtægterne  de  ordinære  Udgifter  med  65  Millioner 
Rubler.  Alexander  III.  havde  et  særlig  heldigt  Blik  for 
Valget  af  sine  Finansministre.  Geheimeraad  B  u  n  g  e  var  en 
dygtig  Finansmand,  men  han  var  ikke  Czaren  energisk  nok, 
og  navnlig  var  han  ikke  skikket  til  at  lede  den  Krig  i  Freds- 
tid, som  Bismarck  truede  med  at  fremkalde  overfor  de  rus- 
siske Papirer.  Bunge  var  i  det  hele  ikke  Czaren  national 
nok.     Da  Finansministeren  en  Dag  holdt  et  med  fremmede 

tekniske  Udtryk  spækket  Foredrag,  sagde  Czaren  tørt:  »Send 
mig  en  Mand,  der  kan  tale  Russisk!«  Wyshnegradski, 
der  afløste  Bunge  i  Begyndelsen  af  Aaret  1887,  var  en  Mand 
efter  Czarens  Hoved  og  Hjerte,  en  ivrig  Tilhænger  af  den 
nationale  russiske  Sag,  en  koldblodig  og  energisk  P'inans- 
minister;  han  viste  sig  ogsaa,  ligesom  senere  den  nuværende 
Finansminister  Witte,  at  være  den  rette  Mand  paa  den 
rette  Plads.  Rusland  havde  endnu  ikke  reist  sig  efter 
sine  store  finansielle  Tab,  det  havde  endnu  i  Aaret 
1883  maattet  slutte  et  Laan  paa  Betingelser,  der  svarede 
til  en  Rentefod  paa  næsten  syv  Procent,  og  det  var  ved 
Laanet  af  1884  kommet  i  betænkelig  Afhængighed  af  Tysk- 
land. Bismarcks  Forsøg  paa  at  benytte  Ruslands  peku- 
niære Forlegenheder  til  at  rette  et  stærkt  Stød  mod  dette 
Rige  paa  et  Tidspunkt,  da  en  Krig  syntes  at  være  uund- 
gaaelig,  var  en  af  Grundene  til  den  store  politiske  Omvæltning, 
der  er  foregaaet  i  Europa  i  de  sidste  Aar.  Czaren  blev  i 
høi  Grad  forbitret  over  det  Forbud,  Bismarck  den  10de  No- 
vember 1887  udstedte,  og  hvori  han  forbød  den  tyske  Rigs- 
bank  at  yde  Laan  paa  russiske  Papirer;  men  hverken 
Alexander  III.  eller  hans  finansielle  Raadgivere,  Wyshne- 
gradski og  derefter  den  nuværende  Finansminister,  tabte 
deres  Ro  og  Koldblodighed.  Bismarck  synes  under  den 
berømte  Samtale  med  Czaren  den  15.  November  1887  at 
have  overbevist  sig  om  de  uheldige  Følger  af  Laanforbudet, 
thi  den  19de  bragte  »Norddeutsche«  en  Artikel,  der  udtalte, 
at  økonomiske  Konflikter  ikke  havde  nogen  Betydning  for 
det  politiske  Forhold  mellem  Staterne.  Bismarck  har  senere 
ofte,  særlig  under  Handelstraktat-Kampene,  udtalt  den  samme 
Anskuelse,  som  han  overhovedet  altid  vender  tilbage  til 
sin  politiske  Fortids  Feil  og  hævder,  at  netop  de  vare 
rigtige  Forholdsregler.  Han  vil  dog  næppe  kunne  overbe- 
vise Mange  om,  at  hans  Laaneforbud  ikke  har  havt  skade- 
lige politiske  Følger,  og  at  det  ikke  har  bidraget  til 
at    forøge    den    Misstemning,     som    de     »falske«    Bulgar- 

Papirer  havde  vakt  hos  Czaren,  og  til  at  fremkalde  den 
Kulde,  hvormed  Alexander  III.  hørte  paa  hans  Forklaringer 
om  disse  Papirer  den  15de  November  1887.  Allerede  den 
Gang  maa  Bismarck  have  folt,  at  Czaren  ikke  lod  sig  tvinge, 
selv  om  han  foreløbig  bevarede  en  passiv  Holdning  overfor 
Udæskningen  ved  Laanforbudet,  der  stemplede  Rusland 
som  en  finansiel  Magt  af  anden  Klasse.  Ogsaa  Wyshne- 
gradski  bevarede  sin  Koldblodighed;  overfor  en  berlinsk 
Finansmand  erklærede  han,  at  han  fandt  den  tyske  Rigs- 
kanslers Optræden  meget  forstaaelig,  og  at  han  i  Bismarcks 
Sted  vilde  have  handlet  ganske  paa  samme  Maade!  Men  i 
al  Stilhed  forberedte  Czaren  og  hans  Finansminister  deres 
Revanche.  Næppe  var  der  indtraadt  nogen  Ro,  før  de  ved 
den  dansk-franske  Bankier  Ho  skiærs  Hjælp  indledede  den 
Række  af  franske  Finansoperationer,  der  har  sikret  de  rus- 
siske Papirer  en  god  Stilling  paa  Verdensmarkedet,  lettet 
det  russiske  Budget  og  bidraget  til  »Parallelaktionen« 
mellem  Rusland  og  Frankrig,  som  har  gjenoprettet  Lige- 
vægten i  Europa.  Det  var  Følgerne  af  Fyrst  Bismarcks 
Laanforbud,  og  i  sit  stille  Sind  anser  han  dem  næppe  for 
heldige  for  det  tyske  Rige,  hvis  Interesser  han  den  Gang 
var  kaldet  til  at  varetage.  Forgjæves  søgte  de  berlinske 
Bankierer  at  redde  deres  Rigskansler  fra  et  Nederlag.  Den 
Kamp,  de  optog  med  de  franske  Finansmænd  for  at  trykke 
de  russiske  Papirers  Kurs  ved  den  første  Konvertering  i 
1889,  endte  med  den  franske  Børs'  fuldstændige  Seir. 
Alexander  III. s  Finanspolitik  vandt,  Side  om  Side  med  hans 
Storpolitik,  en  stor  Triumf,  og  Czaren  oplevede  endnu  den 
Dag,  da  den  tydske  Regjering  ophævede  det  Bismarck'ske 
Laanforbud  —  det  var  Caprivis  sidste  Regjeringshandling, 
og  det  blev  Alexander  III.s  sidste  Seir. 

For  ikke  lang  Tid  siden  —  har  en  af  Times'  Pariserkorre- 
spondents Bekjendte,  der  lige  kom  tilbage  fra  St.  Petersborg, 
fortalt  —  kom  man  ved  det  russiske  Hof  til  at  tale  om, 
hvilket  Tilnavn  man  skulde  give  Czaren.     En  Hofmand  fore- 

slog:  »Den  Retfærdige«.  »Nei«,  svarede  Alexander  III.,  »jeg 
er  og  vil  vedblive  at  være  Bonde k eiseren.  Nogle  af 
mine  Adelsmænd  have  spottende  givet  mig  dette  Tilnavn 
og  lavet  Vittigheder  over  min  Forkjærlighed  for  Bonden. 
Jeg  har  forsøgt  at  skaffe  ogsaa  den  Lavtstillede  Midlerne 
til  at  leve,  og  det  er,  troer  jeg,  det  bedste  Middel  til  at 
holde  Verden  i  Gang.  Saa  snart  Folket  veed,  at  det  ikke 
er  udsat  for  at  sulte  ihjel,  begynder  det  at  velsigne  Gud, 
og  sluttelig  elsker  det  sin  Hersker,  der  repræsenterer  Gud 
her  paa  Jorden.  Min  største  Ærgjerrighed  er  at  fortjene 
Titelen  »Bondeczar«.« 

Der  er  i  disse  Udtalelser  flere  Træk,  der  ligne  Alex- 
ander III.  saa  meget,  at  man  vistnok  tør  anse  Anekdoten 
for  sandfærdig.  Bondestandens  Kaar  have  baade  ved  Alex- 
ander III.'s  Tronbestigelse  og  senere  voldt  Selvherskeren 
over  alle  Ruslande  store  Bekymringer  og  Vanskeligheder. 
En  stor  Del  af  Bønderne  havde  endnu  ikke  kunnet  op- 
fylde deres  Forpligtelser  til  Godseierne  og  vare  i  Virkehg- 
heden  Livegne.  Dem  hjalp  Czaren  ved  sin  Ukas  af  9.  Januar 
1882,  ved  hvilken  Staten  overtog  deres  Forpligtelser  til 
Jorddrotten,  medens  Bønderne  skulde  tilbagebetale  Staten 
de  udlagte  Summer  i  Løbet  af  49  Aar,  en  Forholdsregel,  der 
iøvrigt  var  udtænkt  af  Lori.s-Melikof.  Vanskeligere  var  det 
at  gjøre  Ende  paa  de  farlige  Illusioner,  som  de  uvidende 
Bønder  nærede  om,  at  Czaren  vilde  skjænke  dem  Gods- 
eiernes  Jord,  en  Tro,  der  bestyrkedes  ved  Rygterne  om,  at 
denne  Forholdsregel  skulde  være  en  Straf,  fordi  Adels- 
mændene havde  myrdet  Alexander  II.  Czaren  besluttede 
sig  efter  Ignatievs  Raad  til  at  sammenkalde  6000  Bonder 
fra  alle  Egne  af  Riget  til  en  Monstrebanket,  ved  hvilken 
Alexander  III.  selv  præsiderede,  og  for  denne  Forsamling 
erklærede  Czaren,  at  han  hverken  vilde  eller  kunde  foretage 
nogen  Deling  af  Jorden,  men  at  han  vilde  yde  Bønderne 
finansielle  Lettelser. 

Dr.  S.  Rothfeld  har  i  en  Feuilleton:  »Alexander  IIL« 

i  »Pest.  Lloyd«  bemærket,  at  det  ikke  er  usandsynligt,  at  de- 
beværtede  Bønder,  der  bragte  dette  kjedelige  Budskab  hjem, 
ere  blevne  stemplede  som  Forrædere.  Rothfeld  har  vistnok 
Ret,  og  Bøndernes  Illusioner  have  flere  Gange  under 
den  afdøde  Czars  Regjering  fremkaldt  alvorlige  Bonde- 
uroligheder i  Rusland.  Men  ogsaa  paa  dette  Omraade  op- 
naaede  Alexander  III.  store  Resultater  ved  sit  ihærdige  og 
maalbevidste  Arbeide.  Han  har  paa  mange  Maader  udviklet 
og  forbedret  det  russiske  Agerbrug,  ogsaa  Vinavlen,  særlig 
paa  sine  egne  Godser ;  Czarens  Yndlingsvin  var  et  Produkt 
fra  Krim.  Han  blev  ved  sin  monsterværdige  Forvaltning  af 
Krongodserne  og  Statsdomænerne,  der  under  Alexander  II.'s 
Regjering  næsten  intet  Udbytte  gav,  sat  i  Stand  til  at  ud- 
dele betydehge  Summer  af  Civillisten  til  de  trængende 
Klasser,  og  i  1888  kunde  han  yderligere  uddele  Jord  til 
190,000  Familier.  Ogsaa  Adelen  støttede  han  paa  mange 
Maader.  I  stor  Maalestok  viste  Alexander  III.  sin  Omhu 
for  Ruslands  Agerbrug  ved  den  Energi,  hvormed  han 
søgte  at  hindre  slemme  Følger  af  Misvæxten  i  1891, 
idet  han  den  28.  Juli  udstedte  Forbudet  mod  Udførsel  af 
Rug,  Rugmel  og  Klid,  ligesom  han  senere,  ved  den  nuvæ- 
rende Keisers  Hjælp,  bestræbte  sig  for  at  lindre  Nøden  i 
de  haardest  hjemsøgte  Egne.  Med  ikke  mindre  Energi  og 
Omhu  sikrede  han  de  russiske  Landmænd  deres  gamle 
Afsætningsomraade  ved  Toldkrigen  med  Tydskland,  som 
han  førte  med  lige  saa  stor  Kraft  som  Besindighed,  indtil 
han  ogsaa  her  bragte  Seiren  hjem,  ligesom  han  ihærdig  har 
arbeidet  paa  at  hæve  og  nationalisere  Ruslands  Industri. 

Man  har  overfor  disse  betydningsfulde  Resultater  hen- 
vist til,  at  Alexander  III.  indskrænkede  Bondestandens  Fri- 
heder og  navnlig  —  ved  Ukas  af  24.  Juni  1890  —  saa 
godt  som  ophævede  Landskabs-Raadene.  Denne  Foranstalt- 
ning finder  dog  sin  naturlige  Forklaring  i  den  Mangel  paa 
Evne,  som  Bønderne  havde  viist  til  at  bruge  denne  Frihed, 
og  i   de  talrige  Misbrug,   den  havde  medført.     Men  der  er 

ingen  Tvivl  om,  at  ogsaa  Ukas'en  af  1890  væsenlig  var  et 
Udslag  af  Alexander  III. 's  Selvhersker-Politik,  af  hans  abso- 
lute  Tilbøielighed  til  at  samle  hele  Statsstyreisen  i  sin 
Haand,  en  Tilbøielighed,  der  fik  maaske  sit  mest  slaaende 
Udtryk  i  en  af  Alexander  III.'s  sidste  større  indre  Regje- 
ringshandlinger,  den  keiserlige  Ukas  af  26.  Mai  d.  A.,  ved 
hvilken  Czaren  fratog  Ministrene  Retten  til  at  udnævne  og 
afsætte  Embedsmænd. 

Paa  ethvert  Omraade  var  Czar  Alexander  III.  Selv- 
hersker i  Ordets  fulde  Retydning;  men  han  opfattede  sin 
Stilling  som  Autokrat  ikke  blot  som  en  Ret,  men  som 
en  hellig  Pligt  med  store  Forpligtelser.  Man  maa.  naar 
man  sammenligner  Rusland  i  1894  med  det  Rusland, 
hvis  Trone  den  nu  afdode  Czar  besteg  i  1881,  yde  Alex- 
ander III.  den  Retfærdighed,  at  hans  Regjeringssystem 
har  svaret  til  de  Krav,  hans  Tid  stillede  til  Ruslands 
Hersker,  at  han  har  skaffet  sit  uhyre  Rige,  der  ved  hans 
Regjeringstiltrædelse  var  svækket  og  nervøst.  Kræfter  og 
Ro,  at  han  den  13.  Marts  1881  overtog  Regjeringen  over 
en  Kolos  paa  Lerfødder,  og  den  1.  November  1894  efterlod 
sin  Søn  øg  Efterfølger  et  Rige,  der  staar  fast  og  sikkert 
paa  sine  egne  Ben,  og  at  Selvherskeren  Alexander  III.  var 
en  sand  Arbeidskeiser. 


IV. 
Alexander  III. 's  Udenrigspolitik. 


»iJet  russiske  Sporgsmaal,«  pleiede  Alexander  III.  at 
sige,  »er  meget  simpelt;  Rusland  er  en  Syvendedel  af  Jord- 
kloden.« Disse  Ord  give  et  klart  Begreb  om  den  hole 
Mening,  som  Czaren  havde  om  Ruslands  Stilling  i  Verden, 
saa  vel  som  om  det  Ansvar,  han  folte  som  Lederen  af 
et  saa  stort  Riges  Udenrigspolitik.  Alexander  III.  omfattede 
denne  Side  af  sit  Regenthverv  med  særlig  Forkjærlighed. 
Czaren  var  sit  eget  Ministerium;  han  var  først  og  fremmest 
sin  egen  Udenrigsminister,  og  da  Gortshakov  traadte  tilbage, 
valgte  Alexander  III.  derfor  ikke  en  Mand,  der  ifølge  sin 
sociale  og  politiske  Stilling  havde  kunnet  aspirere  til  en 
Rigskanslers  Værdighed,  men  en  Embedsmand  uden  Præten- 
tioner, Nikolaus  Giers,  til  Udenrigsminister.  Giers  var  og 
blev  kun  Udenrigsminister  af  Navn.  Czaren,  der  ellers 
var  saa  ligegyldig  for  alt  ydre  Skin,  holdt,  hvad  Udenrigs- 
politiken angaar,  paa,  at  hele  Verden  skulde  vide,  at  han 
var  sin  egen  Udenrigsminister,  og  paa  given  Anledning 
maatte  Giers'  Organ,  Journal  de  St.  Pétersbourg,  konsta- 
tere dette  Faktum. 

Det  var  i  og  for  sig  en  Selvfølge,  at  den  uerfarne 
Mand,  der  i  1881  besteg  Ruslands  Trone,  ikke  kunde  være 

den  Alexander  III.,  hvis  sikre  Haand  Europa  lærte  at  kjende- 
ved  Kronstadt  og  Toulon.  Det  gik  desuden  paa  det  uden- 
rigspolitiske som  paa  det  indre  Omraade.  Alexander  III. 
besteg  Ruslands  Trone  under  saare  vanskelige  Forhold, 
der  i  høi  Grad  indskrænkede  hans  Handlefrihed.  Men  dette 
Uheld  frembod  den  Fordel,  at  Czaren  fik  Tid  til  at  udvikle 
sine  Evner  og  Anskuelser  og  vinde  Klarhed  over  den  poli- 
tiske Vei,  han  skulde  følge.  Denne  Opgave  var  i  og  for  sig^ 
vanskelig.  Czaren  var  ifølge  sin  Natur  tilbøielig  til  at  høre 
paa  Andres  Anskuelser,  men  forbeholdt  sig  selv  at  dømme 
om  disse  Anskuelsers  Værd,  at  vælge  og  vrage.  Der  kan 
næppe  være  nogen  Tvivl  om,  at  det  var  særlig  vanskeligt 
for  Alexander  III.  at  komme  til  Klarhed  over  de  store 
udenrigspolitiske  Spørgsmaal,  fordi  den  Mand,  til  hvem  han 
her  nærede  særlig  Tilhd,  og  hvis  Planer  og  Anskuelser 
han  fortrinsvis  lyttede  til,  Katkov,  selv  var  meget  uklar^ 
om  ikke  med  Hensyn  til  Maalet,  saa  dog  med  Hensyn  til 
de  Veie,  ad  hvilke  Maalet  skulde  naaes.  Katkovs  Styrke 
var  Paradoxet.  Hans  skrev  udmærkede  Artikler,  der  hver 
for  sig  vare  klare  nok;  men  han  søgte  ikke  at  finde  For- 
bindelsesleddene mellem  de  ofte  meget  modstridende  An- 
skuelser, han  gjorde  gjældende.  Han  angreb  Bismarck,  fordi 
han  havde  svigtet  Rusland  paa  Berlinerkongressen,  han  be- 
viste, at  Frankrig  var  Ruslands  naturlige  Alherede,  men  han 
beviste  med  samme  Lethed,  at  Ruslands  Selvhersker  ikke 
kunde  alliere  sig  med  en  Republik,  og  at  Rusland  først  og 
fremmest  maatte  vogte  sig  for  Smitte  fra  Paris. 

Der  maa  have  været  Noget  ogsaa  i  denne  Side  af 
Katkovs  mere  publicistiske  end  statsmandsmæssige  Talent, 
der  har  tiltalt  Alexander  III.,  hvis  det  er  sandt,  at  han 
nærede  Interesse  for  Grashdanin's  Artikler,  der  dog  egenlig 
ere  en  daarlig  Kopi  efter  den  begavede  Moskov-Professor 
og  Journalists  Monster.  Men  Czarens  Interesse  for  Kat- 
kovs publicistiske  Virksomhed  skyldtes  dog  sikkert  væsenlig 
den  egenlige  Kærne  i  Katkovs  Tankegang,  hans  Drømme  om 

-en  national-russisk  Politik,  der  ikke  behøvede  at  tage  og 
ikke  tog  Hensyn  til  nogen  anden  Magt:  et  Maal,  der  laa 
til  Grund  for  og  gav  sig  Udslag  i  hans  paradoxale, 
hinanden  modsigende  Paastande.  Dette  Maal  maatte  ifølge 
hele  Czarens  Karakter  og  Opfattelse  af  Ruslands  Stilling  og 
Betydning  ogsaa  være  hans  Maal;  men  der  er  næppe  Tvivl 
om,  at  Alexander  III.  med  sin  mere  langsomme,  men  klare 
Opfattelse  tilsidst  har  set  Manglerne  ved  Katkovs  politiske 
Betragtninger;  i  ethvert  Tilfælde  fulgte  han  allerede  før 
Katkovs  Død  (1.  August  1887)  sine  egne,  mere  praktisk 
fremkommelige  Veie.  Men  Katkovs  Paradoxer  have  dog 
vel  bidraget  deres  Del  til,  at  Alexander  III. 's  Anskuelser 
netop  paa  det  udenrigspolitiske  Omraade,  hvor  han  naaede 
høiest  som  Regent  og  hostede  de  største  Frugter  af  sine 
mest  fremtrædende  Egenskaber :  Betænksomhed,  Klarhed  og 
Fasthed,  modnedes  saa  langsomt. 

Ved  sin  Regjeringstiltrædelse  og  i  de  første  Aar  af  sin 
Regjering  havde  Alexander  III.  i  ethvert  Tilfælde  intet  Valg; 
hans  Marchroute  var  foreskrevet  af  Forholdene.  Fyrst  Bis- 
marck  beherskede  Europa,  men  hans  Stjerne  var,  selv  om 
end  de  Færreste  endnu  saa  det,  begyndt  at  dale.  Berliner- 
konferencen og  det  tydske  Riges  Alliance  med  Osterrig  af 
7.  Oktober  1879  danner  et  for  Bismarck  skjæbnesvangert 
Vendepunkt  paa  hans  store  Løbebane.  Den  Gang,  da 
den  tydske  Jernkansler  fra  Kissingen  telegraferede  til  An- 
drassy  og  spurgte  ham,  om  kan  kunde  faa  ham  i  Tale,  da 
han  derefter  udviklede  for  den  østerrigske  Rigskansler,  at 
Rusland  var  i  Færd  med  at  søge  en  Alliance  med  Frankrig, 
da  Andrassy  svarede:  »Det  bedste  Middel  mod  en  russisk- 
fransk Alliance  vil  være  en  tydsk-østerrigsk  Alliance!«  og 
da  de  to  Rigskanslere  sluttede  Alliancen  mellem  Habs- 
burgerne  og  Hohenzollerne,  søgte  Fyrst  Bismarck  for  første 
Gang  ikke  en  Alliance  til  Opnaaelse  af  et  enkelt  Formaal, 
men    en   fast  Støtte,    og  indrommede    derved,    at  han  ikke 

følte  sig  alle  Eventualiteter  voxen,  og  han  bandt  den  7.  Ok- 
tober 1879  Tydsklands  politiske  Marcheroiite. 

Man  maa  indrømme,  at  Centralmagternes  Alliance  i  og 
for  sig  var  et  mesterligt  Træk  fra  Bismarcks  Side,  og  at  den 
var  en  Nødvendighed  for  ham;  men  det  var  ham  selv,  der 
havde  fremkaldt  denne  Nødvendighed.  Grunden  til  denne 
Nødvendighed  laa  ganske  vist  langt  tilbage.  Det  var  en 
Mangel  og  et  Fortrin  ved  Bismarcks  Stilling,  at  han  ikke 
baade  var  Feltherre  og  Rigskansler,  og  den  Iver,  hvormed 
han  senere  har  paastaaet,  at  han  i  Virkeligheden  baade 
under  Felttoget  mod  Østerrig  og  under  Krigen  med  Frank- 
rig har  vist  den  rette  Vei,  hvor  Moltkes  Evner  svigtede, 
og  den  Stolthed,  hvormed  han  citerer  Wilhelm  I.'s  Ord: 
»Bismarck  er  ingen  skolet  Mihtær,  men  han  forstaar  sig 
paa  militære  Sager,«  give  et  interessant  Indblik  i  hans 
Psykologi  og  vise,  at  den  klartseende  Mand  rigtig  har  set, 
at  hans  Stilling  som  erobrende  Statsmand  savnede  en  stor 
Støtte,  fordi  han  ikke  selv  ledede  Krigsoperationerne. 

Der  laa  en  stor  Fordel  for  Tydskland  i  denne  Mangel. 
En  Erobrer  som  Bismark  vilde,  naar  han  selv  havde  havt 
hele  Magten  ikke  blot  i  Wilhelmstrasze,  men  ogsaa  i  »den 
store  Kaserne«,  hvor  den  tydske  Generalstab  har  sit  Hjem, 
have  delt  Skjæbne  med  den  store  Napoleon,  han  vilde  fra 
Paris  være  draget  mod  Moskov,  han  vilde  maaske  have 
seiret  ogsaa  der,  men  han  vilde  som  Napoleon  tidlig 
være  bleven  opslidt  og  nervøs  og  tilsidst  være  bleven 
overvundet,  maaske  som  Napoleon  af  en  Feltherre  af  anden 
Rang,  en  Wellington  —  og  af  en  Bliicher. 

Den  Skæbne  blev  Bismarck  skaanet  for,  men  til  Gjen- 
gjæld  blev  han  et  Offer  for  Misundelsens  Furier  —  til  Held 
for  det  øvrige  Europa,  ogsaa  for  Rusland. 

Efter  1871  vilde  Bismarck  nødig  sætte  sine  vundne 
Laurbær  paa  Spil  og  endnu  nødigere  give  Moltke  eller 
andre  Generaler  Leihghed  til  at  plukke  nye  Laurbær.  Man 
har    sikkert    endog   gjort    Bismarck    Uret,     naar   man   har 

draget  hans  Fredskjærlighed  i  Tvivl.  Man  fristedes  ganske 
vist  til  at  trække  paa  Smilebaandet,  naar  man  hørte 
Manden  fra  Dybbøl  og  Sadowa,  Emserdepechens  Redaktor 
forsikre,  at  han  ikke  ansaa  det  Argument,  at  en  Krig 
i  Øieblikket  kunde  føres  med  Fordel  for  Tydskland,  for 
tilstrækkehgt  til  at  begrunde  en  Krigserklæring,  selv  om 
man  vil  tillægge  hans  Henvisning  til  Furor  teutonicus  en 
vis  Vægt.  Men  Bismarck  mente  dog  til  en  vis  Grad,  hvad 
han  sagde  som  Kansler  i  Juli  1887  og  i  Februar  1888,  og 
hvad  han  senere  saa  ofte  har  skrevet  og  ladet  Andre  skrive 
angaaende  sin  Fredskjærlighed.  Han  vilde  helst  selv,  uden 
Generalstabens  Hjælp,  løse  alle  Knuder,  og  han  har  vel 
formelt  Ret,  naar  han  paastaar,  at  han  i  1875  ikke  vilde 
overfalde  Frankrig;  han  vilde  vistnok  kun  fremtvinge  Frank- 
rigs Afvæbning.  En  saadan  Afvæbning  vilde  ganske  vist 
have  været  et  Dødsstød  for  Frankrig,  og  i  Virkeligheden 
havde  Hertugen  af  Decazes  og  General  Le  Flo  Ret,  da 
Frankrig  maatte  have  vovet  det  Yderste  hellere  end  at 
akceptere  et  saadant  Stod.  Men  Bismarck  vilde  ganske 
sikkert  helst  alene  have  plukket  Seirens  Frugter  ved  sin 
diplomatiske  Kunst,  og  for  saa  vidt  har  han  Ret,  naar  han 
atter  og  atter  kalder  Frankrigs  Krigsfrygt  og  Le  Flos  Frem- 
stilling af  Begivenhederne  i  1875  for  en  Legende. 

Men  denne  »Legende«  havde  efterladt  et  dybt  Indtryk 
hos  Fyrst  Bismarck,  og  han  tog  Revanche  paa  Berliner- 
kongressen. Bismarck  havde  sikkert  ogsaa  dybere  Grunde 
til  den  Utaknemlighed,  han  der  viste.  Han  indsaa,  at  Rus- 
land ikke  i  Længden  kunde  forsone  sig  med  et  stort  tydsk 
Rige,  og  han  hjalp  derfor  med  til  at  stække  Ruslands  Vinger 
og  svække  dets  Modstandskraft  overfor  Østerrig-Ungarn. 
Bismarcks  Optræden  overfor  det  habsburgske  Monarki  efter 
1870  var  et  Mesterstykke  af  diplomatisk  Kunst.  Det  natur- 
lige vilde  have  været,  at  Osterrig  havde  søgt  at  gjenvinde 
sin  Stilling  i  Tydskland,  og  Beusts  Politik  gik  ogsaa  i  den 
Retning.     Beust  blev   ligesom  Victor   Emanuel   bange  i  det 

afgjørende  Øieblik,  svigtede  Napoleon  III.  og  standsede  efter 
Sedan  den  østerrigske  Hærs  Mobilisering.  Men  ogsaa  efter 
den  Tid,  selv  efter  Keiserproklamationen  i  Versailles  vilde  en 
stor  Koalition  mod  Hohenzollerne  med  Østerrig  som  Midt- 
punkt have  været  den  naturlige  Følge  af  Situationen.  Men 
Bismarck  forstod  at  lede  den  habsburgske  Stat  ind  paa 
den  orientalske  Politik,  at  indgyde  den  en  »Drang  nach 
Osten«,  der  maatte  hindre  det  i  at  vende  sine  Blik  mod 
Tyskland,  hvor  det  endnu  havde  gode  Chancer  i  de  anti- 
preusiske  Strømninger,  og  bringe  Østerrig  til  at  optræde 
som  Ruslands  Konkurrent. 

Det  var  Bismarcks  Ulykke,  at  denne  Konkurrence  ikke 
førte  til  Krig,  og  at  han  saaledes  ikke  fik  Leilighed  til  at 
fortsætte  sin  Rolle  som  ærlig  Mægler,  der  i  saa  høi  Grad 
tiltalte  ham.  Fra  det  Øieblik,  da  han  paa  Berlinerkongressen 
erfarede  af  Grev  Andrassy,  at  Østerrig-Ungarn  og  Rusland 
før  den  tyrkiske  Krig  havde  truffet  en  Forstaaelse,  stod  Koali- 
tionens Spøgelse  lyslevende  for  ham  og  lod  ham  ikke  Ro,  og  da 
Alexander  II.  tabte  Taalmodigheden,  og  da,  som  Bismarck 
sagde  i  sin  store  Tale  i  den  tydske  Rigsdag  den  6.  Februar 
1888,  »Striden  om  Instruktioner,  som  vi  havde  givet  eller 
ikke  givet  vore  Befuldmægtigede  ved  Forhandlingerne  i 
Syden  i),  voxede  til  Trusler,  til  fuldstændige  Krigstrusler 
fra  den  mest  kompetente  Side«,  søgte  Bismarck  Støtte  hos 
Østerrig-Ungarn. 

Dette  Skridt  var  til  en  vis  Grad  en  Tilstaaelse  af,  at 
Tydskland  ikke  sad  saa  sikkert  i  Sadlen,  som  Tydskerne  selv 
troede,  og  at  det  ikke  magtede  alle  de  Opgaver,  den  euro- 
pæiske Situation  kunde  stille  det.  Der  er  heller  ikke  nogen 
Grund  til  at  nære  Tvivl  om,  at  Bismarck  i  den  »taarnhøie« 
Alliance  med  Østerrig  kun  saa  en  Nødhjælp,  at  han  endnu 


')  Det  dreiede  sig,  som  Dr.  Hans  Blum  har  oplyst  i  sin  Bog:  »Das 
deutshe  Reich  zur  Zeit  Bismarcks«,  om  Novibazar-Kommissionens 
Forhandhnger. 

haabede,  at  Østerrig  skulde  lade  sig  lokke  af  Alliancen 
til  at  optage  Kampen  med  Rusland  og  derved  skaffe  ham 
Leilighed  til  at  gjenoptage  sin  Mæglerrolle,  eller  at  Rusland 
skulde  lade  sig  skræmme  af  Alliancen  til  at  søge  at  gjen- 
oprette  det  gamle  venskabelige  Forhold  til  Hohenzollerne. 
Men  Europa  havde  den  Gang  endnu  ikke  faaet  Fyrst  Bis- 
marcks  Bekjendelser  om  hans  »dilatoriske«  Politik  »med 
de  to  Strenge«,  hans  Prestige  dækkede  endnu  for  en  Aar- 
række  over  den  Tilstaaelse '  af  Svaghed,  som  egenlig  laa  i 
hans  Alliance  med  Østerrig-Ungarn,  og  Alexander  III.  stod 
med  et  stort,  men  svagt  rustet  Rige  med  daarlige  Finanser 
overfor  to  Stormagter,  af  hvilke  den  ene  afgjort  var  den 
største  Militærmagt  i  Verden,  og  som  med  Lethed  kunde 
finde  Allierede  —  netop  i  1881  indtraf  Tunis-Expeditionen, 
der  vakte  Italiens  Fjendskab  mod  Frankrig,  Og  selv  kunde 
han  ingen  Allieret  oine:  Frankrig  var  ikke  nær  færdigt  med 
sine  Rustninger,  og  Gambettas  bratte  Fald  (Jan.  1882)  viste 
snart,  paa  hvor  svage  Fødder  selv  Frankrigs  mest  frem- 
ragende Statsmand  stod  i  sit  eget  Land. 

Det  var  da  ganske  naturligt,  at  Alexander  III.  begyndte 
med  at  se  Tiden  an  og  studere  Forholdene,  og  at  han  særlig 
undlod  Alt,  hvad  der  kunde  fremkalde  et  Brud  med  Tydsk- 
land,  navnlig  da  Bismarck  viste  udprægede  Tendenser  til 
at  nærme  sig  Rusland.  Gzaren  lagde  ikke  Skjul  paa  sine 
Følelser  og  sin  Mistro  overfor  Bismarck,  og  da  den  tydske 
Kronprins  ved  hans  Faders  Begravelse  søgte  atter  at  knytte 
de  gamle  venskabelige  Forbindelser  mellem  Hofferne  i  Berlin 
og  St.  Petersborg,  svarede  Czaren:  >Men,  der  er  dog  Bis- 
marcks  Plan!«  Han  skal  hermed  have  sigtet  til  visse  Pla- 
ner, som  i  Rusland  tillagdes  Bismarck  med  Hensyn  til  de 
russiske  Østersøprovinser.  Men  Gzaren  afviste  ikke  en 
politisk  Tilnærmelse  fra  Tydsklands  Side.  Grev  Ignatievs 
Udnævnelse  til  Indenrigsminister  havde  fremkaldt  visse  Be- 
kymringer for  en  udpræget  panslavistisk  russisk  Politik, 
og  disse  Bekymringer  vare  Gjenstand  for  Drøftelser  mellem 

4 


50 

Wilhelm  I.  og  Franz  Josef  ved  deres  Møde  i  Gaslein  den 
4.  August  1881.  Men  samtidig  hermed  forberedte  Bismarck 
et  Møde  mellem  Alexander  111.  og  Wilhelm  I.,  der  fandt  Sted 
i  Danzig  den  9.  September;  allerede  for  dette  Møde  havde 
Bismarck  vist  Czaren  den  Opmærksomhed  at  meddele  ham 
Texten  til  Alliancetraktaten  mellem  Østerrig  og  Tydskland. 
Modet  vakte  nogen  Uro  i  Østerrig;  man  var  den  Gang  for 
første  Gang  Vidne  til  en  stor  wiensk-berlinsk  Skændeduet, 
der  viste,  hvor  unaturlig  den  habsburgsk-hohenzollerske 
Alliance  egenlig  var  —  kun  forstod  Europa  ikke  saa  godt 
som  nu  disse  Riæae  amantium. 

Men  trods  den  tilsyneladende  Forsoning  mellem  Rus- 
land og  Tydskland  lagde  Alexander  III.  ikke  Skjul  paa  sine 
virkelige  Følelser,  og  det  vakte  stor  Opsigt  og  Vrede  i 
Tydskland.  at  han  ikke  skred  ind  mod  General  Skobelef  i 
Anledning  af  dennes  panslavistiske  Taler,  forsi  (Februar  1882) 
til  de  serbiske  Studenter  i  Paris  og  senere  i  Varshov, 
ligesom  man  i  Tydskland  lagde  skarpt  Mærke  til  den  Skrive- 
frihed,  der  blev  tilstaaet  Katkov.  Bismarck  folede  da  ogsaa 
i  1882  et  nyt  Led  ind  i  sin  Sikkerhedskæde:  Italien.  I 
Sommeren  1883  forefaldt  der  en  eiendommelig  Begiven- 
hed, der  viste,  at  en  saa  skarp  Iagttager  som  Gladstone 
allerede  havde  det  rette  Blik  for  Czarens  Betydning  som 
Politiker,  idet  den  engelske  Premierminister  ankom  til 
Kjøbenhavn  for  at  hilse  paa  Czaren  og  Kong  Georg.  Det 
Gladstoneske  Tilnærmelsesforsøg,  der  sikkert  beroede  paa 
hans  Uvillie  mod  Osterrig,  drog  ingen  Følger  efter  sig,  men 
det  havde  Betydning  for  Czaren  og  lettede  ham  den  Op- 
gave, at  opretholde  Freden  i  Europa  trods  Niederwald- 
Demonstrationen  og  trods  den  Spænding,  som  Alfons  XII.  s 
Besog  i  Paris  paa  Tilbagereisen  fra  de  tydske  Manøvrer  til 
Madrid  fremkaldte. 

Czaren  greb  direkte  ind  for  at  berolige  Stemningen, 
idet  han  i  November  lod  Giers  foretage  en  Reise  til  Berlin 
og  Wien.     Beroligelsesforsøget  overfor  Bismarck   lykkedes 

saa  godt,  at  Magyarerne  atter  bleve  nervøse,  og  Tisza  maatte 
i  Februar  1884  besvare  en  Interpellation  i  den  ungarske 
Rigsdag  om  ;  en  Tilnærmelse  mellem  Rusland  og  Tydskland«. 
Tilnærmelsen  antog  imidlertid  senere  en  saadan  Karakter, 
at  den  syntes  at  kunne  fore  til  en  Fornyelse  af  den  gamle 
Trekeiserforstaaelse,  og  i  September  1884  afholdtes  Trekeiser- 
mødet  i  Skiernievicze,  i  hvilken  Anledning  Czaren  skjæn- 
kede  Bismarck  sit  Portræt  i  Legemsstørrelse. 

Imidlertid  blev  Czarens  Opmærksomhed  henledt  i  en 
anden  Retning.  Russernes  Besættelse  af  Merv  den  11.  Fe- 
bruar 1884  var  gaaet  næsten  ubemærket  hen  paa  Grund  af 
den  ægyptiske  Affære,  men  i  Begyndelsen  af  1885  opstod 
der  Panik  i  England,  fordi  de  russiske  Troppebevægelser 
tydede  paa,  at  Rusland  vilde  okkupere  Nøglen  til  Indien«, 
Herat.  General  Lumsden  blev  sendt  til  den  afghanske  Hær, 
der  stod  i  Pendjeh,  og  trods  en  foreløbig  Overenskomst 
med  Rusland  om  Opretholdelse  af  Status  quo  optraadte 
Gladstone,  som  om  en  Krig  stod  for  Døren,  idet  han  af 
Parlamentet  forlangte  Bemyndigelse  til  eventuelt  at  indkalde 
Reserverne.  Alexander  III.  viste  ved  denne  Leilighed  for 
første  Gang  rigtig,  hvilket  solidt  Stof  der  var  i  ham  til 
Leder  af  Ruslands  Udenrigspolitik.  Czarens  Raadgivere 
foreslog  ham  at  underhandle,  men  han  afviste  dette  For- 
slag og  sagde  omtrent  Følgende:  »Det  nytter  ikke  Noget. 
Lader  os  besætte,  hvad  der  med  Rette  tilkommer  os,  og 
lad  dem  raabe.  Det  bliver  dog  ikke  til  Noget.«  ^)  Det  viste 
sig,  at  Czaren  havde  den  rette  Opfattelse. 

Den  30.  Marts  gik  General  Komarof  over  Kuschfloden 
og  slog  Afghanerne.  Gladstone  forlangte,  at  Czaren  skulde 
desavuere  sin  General,  fordrede  af  Parlamentet  en  Bevil- 
ling paa  275  Millioner  Francs,  søgte  Alliance  med  Tyrkiet 
og  besatte  Port  Hamilton.  Men  Czaren  skjænkede  Komarof 
en  Æressabel,   og  skjont  Salisbury   imidlertid   var  kommen 


E.  M.  de  Vogue  i  Le  Figaro  for  3.  November  1894. 

til  Roret,  blev  der  den  10.  September  i  London  sluttet  en 
Overenskomst,  hvorved  Rusland  beholdt  Pendjeh.  Denne 
Episode  bidrog  selvfølgelig  i  høi  Grad  til  at  styrke  Alexander 
III. 's  Prestige. 

Næppe  var  denne  Affære  ordnet,  før  Fyrst  Alexander 
af  Rulgarien  paa  egen  Haand  og  uden  at  spørge  sin  Pro- 
tektor, Bulgariens  Befrier,  Rusland,  foretog  sit  Tog  til  Fi- 
lippopel  og  faktisk  forenede  Østrumelien  med  Fyrstendømmet 
Bulgarien.  Dermed  begyndte  det  bulgarske  Spørgsmaal, 
der  danner  et  afgjørende  Vendepunkt  i  Alexander  III. 's 
Politik.  Man  saa  vel  paa  Ruslands  Optræden  under  den 
første  Fase  af  dette  Spørgsmaal,  at  Alexander  III.  endnu 
ikke  rigtig  havde  lært  at  beherske  de  store  diplomatiske 
Spørgsmaal  —  og  sig  selv.  Flourens  har  i  sin  smukke 
Bog  om  Alexander  III.  forgjæves  anvendt  megen  Skarpsin- 
dighed og  mange  velskrevne  Sætninger  paa  at  bevise,  at 
Alexander  III.'s  Politik  ogsaa  i  det  bulgarske  Sporgsmaals 
Begyndelse  var  klar  og  rigtig.  Det  er  ganske  sandt,  at 
Czaren  havde  al  Grund  til  at  være  opbragt  over  Batten- 
bergerens  Utaknemlighed  og  til  at  frygte  for,  at  han  gik  Rus- 
lands Modstanderes  Ærinde  ved  at  drage  til  Filippopel,  men 
da  Fyrst  Alexander  efter  sin  Forjagelse  vendte  tilbage  og  i 
sit  Telegram  til  Czaren  stillede  sig  og  sin  Krone  til  Rus- 
lands Raadighed,  var  der  ingen  tilstrækkelig  Grund  for 
Czaren  til  at  afvise  ham  med  det  skarpe  Svar,  der  bevægede 
ham  til  for  stedse  at  forlade  Bulgarien.  En  senere  Begiven- 
hed viser,  at  Battenbergerens  Underkastelse  var  oprigtig  ment. 
Da  Bulgarien  atter  tilbød  ham  Kronen,  svarede  han,  at 
han  maatte  stille  en  Forsoning  med  Rusland  som  en  uaf- 
viselig Betingelse  ^),  og  derpaa  strandede  Forhandlingerne. 
I  ethvert  Tilfælde  havde  Czaren  ikke  risikeret  Noget  ved 
at  tage  Fyrsten  paa  Ordet,  og  man  fristes  til  at  tro,  at  Beret- 


')    lEine  Legende  vom   Fursten  Alexander«    i   >Nene  freie  Pressens 
Aftennumer  for  27.  December  1893. 

ningerne  om,  at  Czaren  nærede  personlig  Uvillie  mod  sin 
Fætter,  fordi  han  troede,  at  denne  havde  modtaget  russiske 
Subsidier,  der  i  Virkehgheden  vare  vandrede  i  Andres 
Lommer,  ere  rigtige.  Den  sidste  Tids  Begivenheder  i  Bul- 
garien tyde  ligeledes  paa,  at  den  russiske  Keiser  ved  mindre 
Anvendelse  af  Principfasthed  med  Lethed  vilde  have  kunnet 
gjenvinde  den  vigtige  Position,  Rusland  ved  Stambulofs  Politik 
havde  tabt  paa  Balkanhalvøen  —  selve  Stambulofs  bekjendte 
Udtalelser  til  »Frk.  Zeit.«'s  Korrespondent,  der  interviewede 
ham  efter  hans  Fald,  om  Gzarens  Haardnakkethed,  synes 
at  vise,  at  ogsaa  Diktatoren  heller  end  gjerne  havde  for- 
handlet med  Rusland. 

Men  paa  den  anden  Side  blev  det  bulgarske  Sporgs- 
maal  den  Skole,  hvori  Alexander  III.  udvikledes  som  Stor- 
politiker, og  det  blev  Spiren  til  den  store  Statsmands- 
Sukces,  der  kronede  hans  Livs  Værk.  De  europæiske 
Forhold  antog  samtidig  med  Alexander  af  Battenbergs 
Tronfrasigelse  en  overordentlig  spændt  Karakter.  Alle 
ventede,  at  det  bulgarske  Sporgsmaal  vilde  give  Anledning 
til  en  stor  europæisk  Krig,  og  medens  den  forsigtige  Grévy, 
hvis  Ideal  var  blevet  et  »Frankrig,  der  levede  somSveits«, 
for  enhver  Pris  vilde  undgaa  en  Krig,  saa  en  stadig  voxende 
Del  af  den  franske  Nation  hen  til  General  Boulanger  som 
Revanchens  rette  Mand.  Bismarck  søgte  Giers  i  Franzens- 
bad  (26.  Aug.  86)  for  at  forhandle  med  ham  om  Situationen, 
og  Giers  gjengjældte  (3.  Septbr.)  Besøget  i  Wilhelmstrasze, 
men  faa  Dage  efter  viste  en  Udmærkelse,  Czaren  ydede 
Katkov,  at  den  Tid  var  forbi,  da  Bismarckske  Tilbud  gjorde 
noget  Indtryk  i  St.  Petersborg.  Vinteren  1886 — 87  gik  hen 
under  Krigsforberedelser  og  Uro,  og  Bismarck  forøgede 
leilighedsvis  Europas  nervøse  Uro  for  at  bryde  det  tydske 
Parlaments  Modstand  mod  Septennatloven. 

Midt  under  disse  Krigsforberedelser  fremkom  der  i  det 
russiske  Organ  »LeJVord«  —  19.  og  26.  Februar  1887  — 
to  Artikler,  der  utvivlsomt  skyldtes  en  særdeles  god  Kilde, 

Og  som  udviklede  et  nyt  Program  for  den  russiske  Poli- 
tik. Czaren  havde  aabenbart  under  de  atter  og  atter  gjen- 
tagne  truende  Kriser  fuldt  gjennemtænkt  Situationen  og 
fattet  en  Beslutning,  der  var  lige  saa  urokkelig,  som  hans 
Program  var  klart.  Det  lød  i  Hovedtrækkene  saaledes: 
Rusland  vil  bevare  Freden  og  den  europæiske  Ligevægt. 
For  at  bevare  Freden  maa  Rusland  undgaa  enhver  Kon- 
flikt; for  at  bevare  Europas  Ligevægt  i  Tilfælde  af  Krig 
maa  det  vedblive  at  være  Situationens  X,  der  hverken 
opmuntrer  eller  truer  nogen.  Rusland  kan  derfor  ikke 
indgaa  nogen  Alliance  eller  Forpligtelse;  det  maa  ogsaa 
undgaa  en  Krig  med  Osterrig-Ungarn,  der  vilde  binde  dets 
Hænder  under  en  fransk-tysk  Krig,  og  Rusland  maa  derfor 
være  en  rolig  Tilskuer  ved  Begivenhederne  i  Bulgarien. 

Otte  Dage  efter,  at  »Le  Nord«  havde  offenliggjort  dette 
Program  for  den  russiske  Politik,  bragte  Tiladet  en  ny  Ar- 
tikel, der  i  en  triumferende  Tone  erklærede,  at  Rusland 
nu  klart  saa,  at  dets  Politik  var  rigtig,  og  at  det  havde 
Europas  Skæbne  i  sin  Haand.  Det  var  den  Gang  vanske- 
ligt at  forklare  sig  denne  Seirstone;  nu  for.staar  man  den 
bedre.  Der  var  et  mægtigt  Parti  ved  Hoffet  i  Berlin  og  i 
den  tydske  Hær,  der  ansaa  Tiden  for  kommen  til  at  slaa 
løs.  Fyrst  Bismarck  delte  ikke  denne  Anskuelse.  Han 
ønskede  sikkert  en  Krig  mellem  Rusland  og  Østerrig,  men 
han  vilde  af  de  tidligere  udviklede  Grunde  ikke  give  Situa- 
tionen i  Generalernes  Hænder.  Paa  den  anden  Side  kunde 
han  ikke  rolig  se  paa  Boulangers  voxende  Popularitet  og 
de  Farer,  den  frembød;  han  var  desuden  tvungen  til  at 
godtgjøre  sin  Overlegenhed  overfor  Frankrig  for  at  kunne 
bevise  den  gamle  Keiser,  at  Militærpartiet  havde  Uret,  og 
endelig  havde  han  Brug  for  Krigsfrygten  for  at  sætte  sin 
Militærlov  igjennem.  Boulangers  Anlæg  af  Barakker  ved 
den  fransk  -  tydske  Grænse  gav  Bismarck  en  Anledning 
til  at  foretage  militære  Demonstrationer  og  indkalde 
Reservesoldater,    der    holdt    Manøvrer    ved    den    franske 

Grænse.  Den  franske  Udenrigsminister  Flourens  anmodede 
den  tydske  Gesandt  i  Paris,  Grev  Miinster,  om  en  For- 
klaring, og  da  hans  Svar  lod  truende,  og  han  hentydede 
til,  at  en  Krig  kun  kunde  undgaas  ved,  at  Boulanger 
fjernedes  fra  Krigsministeriet,  henvendte  Flourens,  der 
havde  hindret  Boulanger  i  at  skrive  til  Czaren,  sig  til 
Alexander  III.  gjennem  Baron  Mohrenheim  og  Fyrst  Obo- 
lenski  ^j.  »Svaret«,  hedder  det  i  Dessous  diplomatlques  i 
» Figaro '<  for  11.  April  1894,  ■>lod  ikke  vente  paa  sig.  Det 
blev  officielt  overleveret  til  den  franske  Minister  af  Rus- 
lands Gesandt,  Hr.  de  Mohrenheim.  Czaren  havde  inter- 
veneret hos  selve  Keiseren  af  Tydskland.  den  gamle  Wil- 
helm I.;  de  tydske  Beservesoldater  bleve  hjemsendte<  2). 

Det  er  vel  denne  Begivenhed,  der  har  givet  Anledning 
til  Nord' s  Antydninger  om  den  russiske  Politiks  Seir.  I 
ethvert  Tilfælde  fulgte  Czaren  det  Program,  der  var  frem- 
stillet i  N'ord's  Artikel  af  19.  Februar,  og  fulgte  det 
senere  med  den  væsenlige  Tilfoielse,  som  Begivenhederne 
medførte :    Parallelaktionen  med  Frankrig. 

Alexander   III.    havde    krvdset    Bismarcks    Planer   ved 


')  Flourens  skriver  i  sin  Alexandre  III.  pag  312:  >Acl  en  fortrolig 
og  sikker  Vej  fik  Czaren  direkte  Meddelelse  om  den  overhængende 
Fare«.  I  Dessoiis  diplomatiques  (»Figaro«  11.  April  1894\  som 
Flourens  efter  den  almindelige  Mening  har  inspireret,  og  som  han 
i  ethvert  Tilfælde  efter  sit  eget  Udsagn  har  gjennemset,  oplyses 
det,  at  Meddelelsen  skete  gjennem  Mohrenheim  og  Obolenski. 

-)  >Hamb.  Kachrichten  har  i  sin  Tid  i  Anledning  af  en  Artikel  i 
NoiiceUc  Recue  erklæret,  at  Paastanden  om,  at  Alexander  III. 
havde  ladet  Grev  Muravjef  overrække  Wilhelm  I.  en  egenhændig 
Skrivelse  i  Anledning  af  Schnabele-Affæren,  strider  mod  Sand- 
heden. Det  gaar  vistnok  med  dette  Dementi  som  med  saa  mange 
andre  Dementier,  der  ere  formelt  rigtige,  men  i  det  Væsentlige 
urigtige.  Jeg  kjender  ikke  Artiklen  i  Xoucellc  Reviic,  men  den 
Antagelse  ligger  nær,  at  dens  Forfatter  som  saa  mange  andre 
kun  har  forvexlet  Begivenhederne  i  Februar  1887  og  den  kort 
efter  følgende  Schniibele-Affærc. 

at  beslutte  sig  til  rolig  at  modtage  alle  Stambulofs  Ud- 
æskninger og  se  Tiden  an  i  den  Overbevisning,  at  det  bul- 
garske Sporgsmaal  maatte  løses  ikke  som  et  Hovedspørgs- 
maal,  men  i  Forbindelse  med  en  hel  Forandring  i  den  euro- 
pæiske Situation,  at  det  maatte  løses  ikke  i  Sofia,  men  i 
Wien  og  —  Berlin.  Denne  Czarens  Politik  blev  snart  sat 
paa  en  overordenlig  haard  Prøve ;  han  bestod  den  med  den 
sjældne  Fasthed,  der  var  et  Hovedtræk  i  hans  Karakter. 
Medens  han  opholdt  sig  paa  Fredensborg  og  rolig  saa  paa, 
at  Prins  Ferdinand  af  Koburg  besteg  Bulgariens  Trone, 
modtog  han  en  Række  Dokumenter,  der  skulde  bevise,  at 
Bismarck,  der  i  den  sidste  Tid  tilsyneladende  atter  havde 
nærmet  sig  Rusland,  og,  om  end  forgæves,  havde  søgt  at 
fremkalde  et  nyt  Møde  mellem  Wilhelm  I.  og  Alexander  III., 
spillede  dobbelt  Spil  og  hemmehg  intriguerede  til  Fordel 
for  Stambulof.  Czaren  blev  yderlig  forbitret,  men  bevarede 
sin  Ro.  Sygdom  —  Mæslinger  —  i  den  keiserlige  Familie 
tvang  Czaren  til  at  lægge  Hjemveien  over  Berlin,  og  den 
18.  November  ankom  han  til  den  tydske  Hovedstad.  Faa 
Dage  for  havde  Bismarck  udstedt  sit  Laanforbud  mod  de 
russiske  Papirer,  men  ikke  desto  mindre  greb  han  Leilig- 
heden  til  at  søge  Audiens  hos  Czaren  for  at  overbevise 
ham  om,  at  de  saakaldte  bulgarske  Dokumenter  vare  falske. 
Der  foreligger  her  en  politisk-psykologisk  Gaade.  Vilde 
Bismarck  ved  sit  Laanforbud  skræmme  Czaren,  og  blev 
han  selv  bange  for  dette  Skridt?  Eller  vilde  han  kun  rense 
sig  for  en  mod  ham  rettet  Beskyldning  og  samtidig  vise 
Czaren,  at  han  vilde  optage  Kampen  med  ham  for  enhver 
Pris?  Den  sidste  Forklaring  vilde  jo  ligge  nærmest  —  hvis 
ikke  »Norddeutsche«  fire  Dage  efter  Czarens  Besøg  havde 
erklæret,  at  en  økonomisk  Krig  godt  kunde  forenes  med 
politisk  Venskab,  og  hvis  ikke  Bismarcks  senere  Optræden 
lige  indtil  hans  store  Tale  den  6.  Februar  1888  saa  aabenbart 
var  gaaet  ud  paa  at  fjerne  Czarens  Mistro.  Den  første 
Forklaring    bliver    saaledes    den    sandsynligste,     men     den 

Gaade,  som  Bismarcks  hurtig  skiftende  Holdning  i  hine  No- 
vemberdage frembyder,  er  dog  Hge  saa  Hdt  endehg  løst 
endnu  som  Gaaden  med  de   »falske«  Papirer. 

Hvad  der  er  forefaldet  under  Bismarcks  Audiens  i  det 
russiske    Gesandtskabshotel    paa  Pariserplalz    den    18.  No- 
vember   1887,     veed    nu    kun    Bismarck.      Nogle    fortælle, 
at  Czaren    hørte   taus    paa    den  tydske  Kansler  og  rullede 
Cigaretter,    medens  Bismarck  søgte  at  overbevise  ham  om, 
at   de   bulgarske  Papirer   vare    et  Bedrageri,    og  Flourens, 
der  vistnok  har  havt  særlig  god  Adgang  til  at  kjende  Sand- 
heden,   og  har  et  vist  Krav  paa  Tillid,    om    han  end  lader 
Bismarcks  Audiens  vare  to  Timer  i  Stedet  for  tre  Kvarter, 
paastaari),    at  Alexander  III.    viste  Kansleren    ubestridelige 
Beviser  for  hans  Politiks  Tvetungethed.     Bismarck  har  der- 
imod atter  og  atter  vel  de  hundrede  Gange  hævdet,  at  han 
havde  bevist  for  Czaren,  at  det  var  forfalskede  Dokumenter, 
man    havde    spillet   ham    i    Hænderne.      Czaren    bevarede 
Taushed    om    denne    interessante    Episode.     Den    Opmærk- 
somhed, som  Czaren  viste  den  tydske  Bigskansler  baade  ved 
Gallataflet  samme  Dag,    hvor  iøvrigt  Kejser  Wilhelms  Hof- 
marskal havde  anbragt  Bismarck  saaledes,  at  Czaren  og  den 
tydske  Rigskansler   ikke  kunde  se  hinanden,   hvad  Hofmar- 
skallen personlig  maatte  gjøre  Afbigt  for  paa  Friedrichsruh, 
og  senere  i  1889,  tyder  paa,  at  Bismarcks  Ord  have  gjort  Ind- 
tryk paa  Kejseren.     Men  overbevist  om  Bismarcks  Uskyldig- 
hed i  hint  Dobbeltspil  er  Czaren  næppe  bleven.      Han  var 
alt  for  aaben  og  ærlig  en  Natur  til,  at  han  i  dette  Tilfælde 
skulde  have  undladt  at  give    den    tydske  Kansler    fuld  Op- 
reisning,  medens  de  officiøse  russiske  Blade  tværtimod  kort 
Tid  efter  omtalte  Dokument- Affæren  uden  at  betegne  Doku- 
menterne   som  uægte.      Der    er  Grund    til    at    tro,    at  Bis- 
marck har  overbevist  Czaren   om,  at  Dokumenterne  tildels 
vare  falske,    men    at    der   blandt  Papirerne    har   været   et 


^)  Alexandre  III.  pag.  317. 

Piéce  de  rcsistance  —  maaske  den  meget  omtalte  »Stil- 
prøve«, der  var  taget  fra  den  tydske  Gesandt  i  Wien,  Prins 
Reusz'  Skrivebord  —  som  har  indgydt  Czaren  Mistillid  til 
Bismarcks  Forklaringer.  I  ethvert  Tilfælde  havde  Czaren 
ogsaa  uden  hine  Papirer  gode  Grunde  til  at  tro  paa  den 
tydske  Kanslers  Tvetungethed,  og  Østerrigs  Holdning  i 
Vinteren  1887 — 88  bidrog  ikke  til  at  fjerne  hans  Mistanke 
om,  at  Bismarck  søgte  at  fremkalde  en  Krig,  som  han  kunde 
holde  Tydskland  udenfor.  Det  hørte  med  til  Bismarcks 
Manøvrer,  at  han  den  3.  Februar  1888  lod  »Reichsanzeiger« 
og  »Pest.  Lloyd«  otfenliggjøre  Alliancetraktaten  mellem 
Tyd.skland  og  Østerrig-Ungarn.  Hans  Organer  erklærede, 
at  dette  skete  for  at  bevise  Czaren,  at  Traktaten  ikke  inde- 
holdt nogen  offensiv  Bestemmelse.  Af  den  Grund  havde 
Bismarck  ikke  behøvet  at  offenliggjøre  Traktaten,  da  han 
jo  allerede  for  næsten  syv  Aar  siden  selv  havde  meddelt 
Alexander  III.  dens  Ordlyd.  Maaske  har  Czaren  næret  Wis- 
tanke  om,  at  Traktaten  indeholdt  hemmelige  Bestemmelser 
—  men  de  bleve  i  ethvert  Tilfælde  ikke  offenliggjorte. 
Langt  vigtigere  havde  Offenhggjørelsen  af  Tnplealliance- 
Traktaten  været;  men  den  hemmeligholdes  endnu  den  Dag 
i  Dag. 

Atter  i  Vinteren  1887—88  forberedte  Østerrig-Ungarn 
Alt  til  Krig.  Czaren  havde  den  Gang  begyndt  en  Kække 
militære  Forberedelser,  der  svarede  til  hans  Beslutning  om, 
hvis  der  udbrød  Krig,  at  være  rede  til  at  lægge  et  tungt 
Lod  i  Vægtskaalen  til  Fordel  for  den  europæiske  Ligevægt, 
idet  han  koncentrerede  en  stor,  i  det  Væsenlige  mobil 
Styrke  i  Polen  saaledes,  at  den  var  rede  til  at  vende  sig 
enten  mod  Breslau-Berlin  eller  mod  Pest-Wien.  Den 
østerrigske  Regjering  opfattede  disse  systematiske  Troppe- 
bevægelser,  der  fortsattes  lige  til  Keiserens  sidste  Dage, 
som  Krigsforberedelser  og  beredte  sig  til  at  drage  Sværdet. 
Bismarck  ønskede  sikkert  stadig  en  Krig  mellem  Rusland 
og  Østerrig,   men  da  Krigen  atter  udeblev,  indsaa  han,   at 

han  havde  gjort  Regninii  uden  de  osterrigske  Statsmænds  For- 
sigtighed og  Mistro  til  Østerrigs  gamle  Fjende,  Preussen, 
og  han  slog  nu  pludselig  ind  paa  en  ny  Politik,  der  skulde 
sikre  ham  de  »to  Strenge  paa  Buen  ,  idet  han  bestemt  tog 
Afstand  fra  Østerrigs  Balkanpolitik  og  anvendte  Ham- 
lets Ord: 

What's  Hecuba  to  him,  or  he  to  Hecuba, 
That  he  should  weep  for  her? 

paa  Bulgarien  for  Tydsklands  Vedkommende. 

Fyrst  Bismarck  indledede  dette  Omslag  i  sin  Politik 
ved  sin  store  Tale  i  den  tydske  Rigsdag  den  6.  Februar 
1888,  der  vel  erklærede,  at  Tydskerne  kun  frygtede  Gud, 
men  samtidig  overøste  Czaren  med  Smiger.  Kort  Tid  efter 
døde  den  gamle  Keiser,  og  Bismarck  benyttede  lians  Død 
til  yderligere  at  markere  sit  russervenlige  Standpunkt  og 
paatvinge  Kronprins  Wilhelm,  der  snart  maatte  blive  kaldet 
til  at  bestige  den  tydske  Trone,  denne  Politik,  idet  han  lod 
»Koln.  Zeit.«  betro  Verden,  at  Wilhelm  I.  paa  sit  Dodsleie 
havde  bedt  og  besvoret  sin  Sønnesøn  om  at  holde  fast  ved 
Venskabet  med  Czaren.  Bismarck  markerede  yderligere  dette 
Standpunkt  ved  den  Voldsomhed,  hvormed  han  i  Pressen 
førte  Striden  mod  Hoffet  i  Charlottenburg  i  Anledning  af 
den  paatænkte  Forlovelse  mellem  Keiser  Friedrichs  Datter 
og  Alexander  af  Battenberg. 

Keiser  Wilhelm  II.  fulgte  sin  Bedstefaders,  ^ :  Bismarcks 
Raad,  men  ikke  paa  en  Maade,  der  behagede  hans  Kansler, 
idet  han  kort  efter  sin  Tronbestigelse  drog  til  St.  Peters- 
borg og,  ledsaget  af  Grev  Herbert  Bismarck,  aflagde  sit 
første  officielle  Besøg  hos  Ruslands  Czar.  Besøget  førte 
ikke  til  den  Tilnærmelse,  som  den  unge  Keiser  havde  ventet 
og  haabet.  Bismarck  havde  fraraadet  sin  Keiser  Besøget, 
idet  han  gjorde  gjældende,  at  Czaren  var  en  Mand,  »der 
ikke  holdt  af  at  blive  forstyrret  i  sit  Hus-.  Ingen  vil  vel 
nægte   Bismarck,   at  han   er  en   stor   Menneskekjender,   og 

han  havde  meget  rigtig  forudset,  at  Temperamentsforskjellen 
Tnellem  de  to  Keisere  snarere  vilde  fremkalde  en  Modsæt- 
ning end  en  Tilnærmelse  ved  nærmere  personligt  Bekjendt- 
skab.  Udtalelser  af  Czaren,  som  ere  ret  vel  kjendte  her  i 
Kjøbenhavn,  tyde  paa,  at  han  i  Virkeligheden  havde  vanske- 
ligt ved  at  forsone  sig  med  den  langt  yngre  tydske 
Keisers  hele  livlige  og  imødekommende  Væsen,  der  var 
saa  modsat  hans  egen  indadvendte  Karakter,  som  kun  lang- 
somt lod  ham  slutte  sig  til  en  Fremmed.  Men  Bismarck 
havde  sikkert  ogsaa  en  anden  Grund  til  at  søge  at  afholde 
Wilhelm  II.  fra  denne  Reise.  Han  havde  tidhg  rigtig  set, 
at  Wilhelm  II.  havde  Tendenser  og  Stof  i  sig  til  at  blive 
»sin  egen  Rigskansler  ,  og  han  vilde  søge  at  hindre,  at 
hans  unge  Keiser  selv  tog  Ledelsen  af  Udenrigspolitiken. 

Resultatet  af  Keiserens  Besøg  ved  det  russiske  Hof  blev 
en  dyb  Misstemning  fra  begge  Sider,  som  Wilhelm  II.  paa 
sin  Side  udtalte  i  sin  berømte  Tale,  i  hvilken  han  erklærede, 
at  Tydskland  før  vilde  se  18  Armeekorps  -auf  der  Strecke«, 
end  det  vilde  afstaa  en  eneste  Fodsbred  Jord  —  en  Ud- 
talelse, der  tyder  paa,  at  visse  Spørgsmaal  fra  den  Bis- 
marck'ske  Erobrings-  og  Annexions-Tid  vare  blevne  bragte 
paa  Tale  under  Keiserens  Ophold  ved  det  russiske  Hof. 
Keiseren  kom  paa  sin  Tilbagereise  til  Friedrichsruh,  hvor 
der  allerede  var  dækket  til  en  Keisermiddag  paa  tolv  Ku- 
verter. Men  Keiseren  reiste  uden  at  benytte  sin  Kanslers 
Gjæstfrihed.  Forf.  skrev  strax  efter  dette  Mode,  at  denne 
Episode  tydede  paa,  at  der  var  opstaaet  en  ^Misstemning 
mellem  Keiseren  og  hans  Kansler,  og  denne  Anskuelse  fandt 
Forf.  bestyrket  ved  det  berømte  Billede  af  Bismarck  og 
Keiser  Wilhelm  i  Friedrichsruhs  Park  udenfor  Slottet,  hvor 
baade  Bismarcks  og  Keiserens  Holdning  tyder  paa,  at  der 
var  noget  imellem  dem.  Gisningen  har  viist  sig  at  være 
rigtig.     Grundlaget  til  den  20.  Marts  1890  blev  lagt  hin  Dag. 

Franz  Josef  havde  endnu  i  sin  Tale  til  Delegationerne 
den  10.  Juni   1888   betonet   »den  stadige   Usikkerhed  i  Eu- 

ropas  politiske  Situation«,  men  Bismarcks  Hekuba-Politik 
maatte  advare  Østerrig,  om  ikke  Ungarn,  mod  alle  Eventyr, 
og  Freden  blev  mod  al  Forventning  bevaret.  I  Begyndelsen 
af  1889  indtraadte  der  en  kortvarig  Spænding  mellem  Rus- 
land og  Frankrig  i  Anledning  af  den  lidt  malplacerede 
Energi,  hvormed  den  franske  Regjering  skred  ind  mod 
»Frikosakken«  Atchinof,  men  Bismarck  havde  ingen  Anled- 
ning til  at  drage  Slutninger,  der  vare  gunstige  for  Tydskland, 
af  denne  Affære.  Czaren  ydede  den  engelske  Gesandt  i 
St.  Petersborg,  Morier,  en  eklatant  Opreisning  for  de 
Angreb,  som  Grev  Herbert  Bismarck  havde  rettet  mod  ham, 
idet  Czaren  den  19.  Februar  deltog  i  et  Bal  i  det  engelske 
Gesandtskabshotel.  Keiser  Wilhelm  II.  slog  nu  ind  paa  en 
udpræget  Triplealliance-Politik.  Den  20.  Mai  1889  kom 
Kong  Umberto  til  Wien,  og  kun  ved  Crispis  Hjælp  hindrede 
Bismarck,  at  han  og  Keiser  Wilhelm  reiste  sammen  til 
Strasborg.  Situationen  i  Europa  var  den  Gang  atter  kritisk. 
Czaren  udbragte  kort  efter  Skaalen  for  Fyrsten  af  Monte- 
negro som  »Ruslands  eneste  sande  Ven«,  og  i  August  kom 
Keiser  Franz  Josef  til  den  tydske  Hovedstad  med  sin  Gene- 
ralstabschef;  den  russiske  og  den  franske  Gesandt  vare  bort- 
reiste. 

Men  Keiser  Wilhelm  holdt  lige  saa  lidt  som  tidligere 
Bismarck  fast  ved  en  antirussisk  Politik.  Den  11.  Oktober 
1889  besvarede  Alexander  III.  det  Besøg,  som  Keiser  Wil- 
helm II.  Aaret  før  havde  aflagt  ham  i  St.  Petersborg. 
»Endelig!«  lød  det  i  den  tydske  Presse,  og  de  officiøse 
tydske  Organer  hilste  Besøget  med  en  udpræget  Kulde; 
Bismarck  selv  vaklede,  eller  lod  som  om  han  vaklede,  med 
Hensyn  til,  om  han  skulde  reise  til  Berlin  for  at  modtage 
Czaren  eller  ikke,  og  han  kom  efter  hans  Organers  Sigende 
kun  efter  Keiserens  udtrykkelige  Befaling.  Czarens  Hold- 
ning svarede  til  de  officiøse  tydske  Blades  Kulde.  Samme 
Dag,  som  Czaren  kom  til  Berlin,  blev  der  afholdt  et  stort 
Gaiataffel   paa   Slottet   i   Berlin.      >Die    Festtafel«   frembød 

intet  andet  mærkeligt,  end  at  den  femte  Ret  var  »Metzer- 
hons«.  Gzaren  bevarede  sin  sædvanlige  rolige  og  kolde 
Holdning  og  syntes  at  kjede  sig.  Af  og  til  kastede  han  et 
Blik  hen  over  Forsamlingen,  men  iøvrigt  ofrede  han  Maden 
sin  Opmærksomhed,  og  i  Pauserne  studerede  han  Spise- 
sedlen og  smuldrede  Brød  i  Stykker,  og  Konversationen 
mellem  ham  og  Keiserparret  indskrænkede  sig  til  enkelte 
Bemærkninger.  Saaledes  gik  Retterne  deres  Gang,  indtil 
Keiser  Wilhelm  i  et  Øieblik,  da  Orkestret  tav,  bankede  med 
Kniven  paa  sit  Glas  og  med  høi  og  lydelig  Røst  sagde: 
»Jeg  drikker  paa  min  høitærede  Ven  og  Gæst,  Hs.  Maie- 
stæt  Keiseren  af  Ruslands  Vel,  og  paa  Varigheden  af  det 
Venskab,  der  i  over  hundrede  Aar  har  bestaaet  mellem 
vore  Huse,  hvilket  Venskab  jeg  er  bestemt  paa  at  bevare 
som  en  Arv  fra  mine  Fædre«.  Keiseren  indledede  derefter 
det  xHurrahs  hvormed  han  sluttede,  med  nogle  Ord  paa 
Russisk. 

Keiser  Wilhelms  Tale  var  aabenbart  et  Forsøg  paa  at 
bryde  den  russiske  Is,  og  alle  lyttede  spændt  efter,  hvad 
Czaren  svarede  —  men  Ingen  hørte  det.  Czaren  henvendte 
ganske  privat  nogle  Ord  til  Wilhelm  II.  og  sagde  derpaa, 
henvendt  til  Forsamlingen,  med  høi  Røst:  »A  la  santé  de 
Sa  Majesté  Vemper^eur  Gidllaume!   Urrah! 

Hvad  havde  Czaren  egenlig  sagt?  Man  sloges  om 
»Reichsanzeiger«s  Extrablad,  men  man  lagde  det  skuffet  fra 
sig.  Det  indeholdt  kun  følgende  Ord:  »Derefter  reiste  Hs. 
Majestæt  Keiseren  af  Rusland  sig,  takkede  paa  Fransk  for 
de  venlige  Følelser,  som  Hs.  Majestæt  Keiser  Wilhelm  havde 
udtalt,  og  drak  paa  Deres  Majestæters  Velgaaende«.  Man 
søgte  til  »Norddeutsche  ;,  der  jo  pleiede  at  faa  Noget  at 
vide  ved  shge  Leiligheder,  men  der  fandt  man  kun  den 
løierlige  Bemærkning,  at  man  kunde  antage,  at  de  Ord,  som 
Czaren  meget  sagte  rettede  til  Keiser  Wilhelm,  »vare  paa 
Tydsk,    hvilket  Sprog  den  hoie  Gæst  fuldstændig    er  Herre 

over«  —  om  han  end,  som  Rigskancelliets  Organ  tilføiede, 
ellers  kun  havde  talt  Fransk  i  Berlin. 

Referaterne  af  Czarens  Svartale  tydede  paa,  at  det 
ikke  var  lykkedes  Keiser  Wilhelm  at  bryde  Isen,  og  Kon- 
versationen efter  Taflet  førtes  da  ogsaa  paa  den  Maade,  at 
Keiser  Wilhelm  talte  med  den  russiske  Gesandt,  Czaren 
med  Fyrst  Bismarck.  Rigskansleren  havde  ligesom  i  1887 
for  Taflet  havt  Audiens  hos  Czaren  og  foretaget  en  Reise 
Storpolitiken  rundt  i  80  Minuter.  Som  Ex-Kansler  har  Bis- 
marck mange  Gange  betroet  Verden,  at  Alexander  III.  havde 
udtalt  sin  fulde  Tillid  til  ham.  Han  var  da  ogsaa  meget 
opromt  ved  Bordet,  og  efter  Bordet  udmærkede  Czaren  ham 
])aa  en  iøinefaldende  Maade,  idet  han  gik  hen  til  Fyrsten, 
tvang  ham  til  at  tage  Plads  og,  idet  han  bøiede  sig  hen 
over  hans  Lænestol,  førte  en  længere  Samtale  med  ham  paa 
den  venskabeligste  Maade. 

Den  demonstrative  Udmærkelse,  Czaren  viste  Bismarck, 
i  Modsætning  til  den  Kulde,  hvormed  Alexander  III.  besva- 
rede Wilhelm  II. 's  Skaaltale,  kunde  finde  sin  naturlige  For- 
klaring i  Keiserens  forestaaende  Reise  til  Konstantinopel  og 
ved  den  engelsk-tydske  Demonstration,  der  var  gaaet  lige  forud 
for  Czarens  Besøg  i  Berhn;  den  engelske  Eskadre  var  an- 
kommen til  Kiel,  og  Keiser  Wilhelm  havde  aflagt  den  et  Besøg, 
under  hvilket  han  paa  en  fremtrædende  Maade  feirede  den 
engelske  Marine.  Da  Bismarck  var  en  afgjort  Modstander 
af  enhver  Tilnærmelse  til  England,  fik  Czarens  venskabelige 
Samtale  med  ham  ganske  naturlig  Præg  af  en  Moddemon- 
stration mod  Kiel-Demonstrationen.  Men  Czaren  havde 
vistnok  ogsaa  en  anden,  mindre  politisk  Grund  til  at  vise 
den  gamle  Kansler  Opmæn^ksomhed.  Der  er  ingen  Tvivl 
om,  at  Alexander  III.  nærede  dyb  Uvilllie  mod  Bismarcks 
»tostrengede«  Politik,  og  at  han  ikke  nærede  Tillid  til  Jern- 
kansleren, men  der  er  heller  ingen  Grund  til  at  tvivle 
om,  at  han  nærede  en  vis  Beundring  for  den  be- 
rømte   Statmand.      Alle    vi,    hvis    Land    har    lidt    0£^    blødt 

under  Bismarcks  Jern-  og  Blodpolitik,  og  som  have 
fuld  Grund  og  Ret  til  at  øve  den  skai-peste  Kritik  mod  denne 
Politik,  maa  dog  anerkjende,  at  Jernkansleren  var  og  er  —  en 
Mand.  Den  samme  Følelse  beherskede  Czaren,  og  vi  vide, 
at  han  i  det  Mindste  een  Gang  har  udtalt  den.  Og  Alex- 
ander vidste,  at  den  Mand  stod  for  Fald,  at  han,  uden  selv 
at  vide  det,  snart  vilde  blive  tvungen  til  at  opgive  den 
Magt,  han  havde  saa  kjær,  og  vende  tilbage  til  Privatlivets 
Fred,  som  han  trods  alle  sine  Udtalelser  om,  at  han  ønskede 
at  ende  sit  Liv  som  Landmand  i  Mark  og  Skov,  saa  daarlig 
kunde  finde  sig  i.  Da  Bismarck  under  sin  Samtale  med 
Czaren  den  11.  Oktober  1889  udviklede,  hvor  russervenlig 
egenlig  hans  Politik  var,  sagde  Czaren  pludselig  til  ham: 
»Men  er  De  ogsaa  sikker  paa  at  beholde  Magten?«  »Jeg 
er,«  svarede  Bismarck,  »sikker  paa  at  vedblive  at  være 
Rigskansler  lige  til  min  Død.«  Czaren  var  ikke  kommen 
langt  fra  Berlin,  før  den  tyske  Kansler  fik  en  Anelse  om, 
at  der  laa  en  dybere  Betydning  i  Czarens  Sporgsmaal  og 
i  den  Taushed,  hvormed  han  modtog  Bismarcks  Forsikring. 
Dagen  efter  Gaiataflet,  Lørdag  den  12.  Oktober,  vare 
Keiseren  og  Czaren  paa  Piirschjagt,  en  Sport,  som  de  begge 
i  høi  Grad  yndede,  og  de  vare  næsten  hele  Dagen  alene 
sammen.  Her  blev  Isen  mellem  de  to  Keisere  brudt.  Om 
Søndagen  gav  Alexanderregimentet  en  Dejeuner  til  Ære  for 
sin  høie  Chef,  og  der  herskede  der  en  ganske  anden  Tone 
end  ved  Gaiataflet  om  Fredagen.  Med  den  Ild  og  Begeist- 
ring,  som  den  unge  tyske  Keiser  kan  lægge  i  sine  Ord, 
mindedes  han  den  Tid,  da  de  preussiske  og  russiske  Trop- 
per kæmpede  Side  om  Side  mod  Frankrig,  han  feirede  de 
tapre  Soldater,  der  havde  kæmpet  ved  Sebastopol  og  Plevna, 
og  denne  Gang  holdt  Czaren  sig  ikke  tilbage.  Han  udbragte 
paa  Tydsk  en  Skaal  for  sit  tapre  Grenaderregiment.  Alle- 
rede for  denne  Episode  havde  den  nye  Situation  med  en 
ganske  forbløffende  Hurtighed  fundet  sit  Ekko  i  Pressen  i 
en  Artikel  »Fredelige  Udsigter«  i  Søndagsnumret  af  »National- 

Zeitung«,  der  ikke  sjældent  inspireres  fra  Wilhelmstrasze 
ved  Leiligheder,  hvor  man  der  ikke  vil  binde  sig  ved  en 
Udtalelse  i  de  vitterlig  officiøse  Organer.  Denne  Artikel 
begyndte  med  den  meget  overraskende  Oplysning,  at  den 
europæiske  Horisont  siden  den  foregaaende  Sommer  ligesom 
skridtvis  og  ustandselig  var  klaret  op,  og  erklærede,  at  det 
franske  Folk  ved  Valgene  og  Czar  Alexander  III.  ved  sit 
Besøg  ved  den  tydske  Keisers  Hof  havde  vist  sin  Freds- 
kjærlighed. 

Czaren  bidrog  ved  sit  Besøg  i  Berlin  —  ganske  vist 
uden  sit  Vidende  og  Villie  —  i  høi  Grad  til  Bismarcks 
Fald.  Alexander  III. 's  Sporgsmaal  til  Bismarck,  om  han  var 
sikker  paa  at  vedblive  at  være  Rigskansler,  tyder  paa, 
at  man  i  visse  Kredse  var  vidende  om,  at  den  tydske 
Rigskanslers  Stilling  var  alvorlig  truet,  medens  Bismarck 
selv  endnu  ikke  anede  Noget.  Han  fik  dog  Anledning 
til  at  tænke  nølere  over  Czarens  Spørgsmaal,  før  hans 
Keiser  efter  Afskeden  fra  Alexander  III.  vendte  tilbage  til 
sit  Slot.  Wilhelm  II.  indbød  Bismarck  til  at  kjøre  med  sig 
og  fulgte  ham  ind  i  Rigskanslerpaladset.  Længe  saa  man 
Keiserens  Vogn  holde  inde  i  den  bekjendte  lille  Forgaard  i 
Wilhelmstrasze.  Hvad  Keiseren  og  hans  Kansler  havde 
talt  om,  erfarede  man  et  Par  Aar  senere.  Under  den  vold- 
somme Feide,  som  »den  utro  Vasal«  paa  Friedrichsruh 
aabnede  mod  Østerrig  og  den  nye  Kurs  i  Anledning  af 
Handelstraktat-Forhandhngerne,  bragte  »Pest.  Lloyd«  i  en  af 
sine  officiøse  Korrespondancer  (15.  Juli  1891)  fra  Berlin 
de  interessante  Oplysninger,  at  Czarens  Besøg  hos  Keiser 
Wilhelm  i  1889  var  endt  med  Udsigten  til,  at  Wilhelm  II. 
i  Sommeren  1890  atter  vilde  være  Gjæst  i  St.  Petersborg 
og  overvære  de  russiske  Manøvrer  —  at  Fyrst  Bismarck 
ikke  var  saa  glad  over  den  Plan,  som  Keiseren  ønskede, 
og  at  Begyndelsen  til  Kanslerkrisen  skulde  kunne  fores  til- 
bage til  den  Kjoretur,  som  Bismarck  efter  Czarens  Afreise 
fra  Berlin  foretog  sammen  med  Keiseren  fra  Lehrter  Bahn- 

hof.  Faa  Dage  efter  gav  »Miinch.  Allg.  Zeit.'<  »Pest-Lloyd« 
Attest  for,  »at  Korrespondancens  Information  var  rigtig«, 
og  »Hamb.  Nachr.«  erklærede  derefter  »Miinch.  Allg.  Zeit.«'s 
Fremstilling  for  »zutreffend^<. 

Da  Bismarck  sluttede  Alliancen  med  Østerrig  og  halv- 
tredie  Aar  efter  bragte  Triplealliancen  i  Stand,  var  man 
berettiget  til  at  anse  disse  diplomatiske  Manøvrer  for  Tegn 
paa  stor  Statskunst.  Men  jo  længere  Tid,  der  gik,  uden  at 
disse  Alliancer  kom  til  at  staa  deres  Prøve  paa  Valpladsen, 
desto  mindre  imponerende  blev  dette  Afsnit  af  Bismarcks 
Statsmandsvirksomhed.  Han  havde  indirekte  tilstaaet,  at 
Tydskland  ikke  følte  sig  Situationen  voxent,  da  han  søgte  disse 
Alliancer,  han  har  sikkert  haabet,  at  de  skulde  fremkalde  Krige, 
i  hvilke  Tydskland  under  hans  Ledelse  kunde  optræde  som 
Mægler.  Det  skete  ikke,  og  snart  fremtraadte  den  Alderdoms- 
svaghed,  der  hurtig  maa  hjemsøge  slige  Kombinationer.  Beteg- 
nelsen »Fredsalliance«  kunde  skuffe  og  skuffer  endnu  Mange. 
Triplealliancen  er  ganske  vist  virkelig  bleven  en  Freds- 
alliance,  men  dermed  har  den  ogsaa  tabt  sin  Kraft  —  en 
Alliance  maa  bruges  og  bruges  hurtig,  ellers  melde  Sær- 
interesserne og  den  gjensidige  Mistillid  sig,  som  er  saa  na- 
turlig mellem  Magter  som  Tydskland — Østerrig  og  Østerrig — 
Italien,  der  endnu  ikke  helt  have  glemt  de  haarde  Kampe, 
de  have  fort  med  hinanden. 

Man  maa  endda  forbauses  over,  at  Opløsningsprocessen 
begyndte  saa  sent,  og  at  den  endnu  ikke  er  fuldført.  De 
første  Tegn  til  Opløsningen  begyndte  allerede  i  1881  efter 
Mødet  i  Danzig  mellem  Alexander  III.  og  Wilhelm  I.  Czarens 
Besøg  i  Berhn  1889  og  den  Tilnærmelse,  som  der  aaben- 
bart  foregik  mellem  de  to  Herskere  i  Forening  med  Bis- 
marcks Afsløringer  om  hans  »dilatoriske«  tostrængede 
Politik,  vakte  en  Mistro  i  Østerrig,  som  gav  sig  Udslag 
i  Forsøg  paa  en  Tilnærmelse  til  Busland,  der  begyndte 
med  Erkehertug  Frans  Josefs  Besøg  i  St.  Petersborg  i  Begyn- 
delsen af  Februar  1890,   og  som  senere  have  gjentaget  sig, 

om  end  med  lange  Afbrydelser  —  stærkest  i  den  første 
Halvdel  af  1893.  Disse  skiftende  Stemninger  staa  i  nøie 
Forbindelse  med  Keiser  Wilhelm  II. 's  Politik,  der  nærmest 
syntes  at  gaa  ud  paa  at  vinde  alle  Magter,  et  Maal,  som 
ikke  kunde  naas  under  de  spændte  Forhold,  der  stadig 
herskede  i  Europa. 

Bismarck  har  ofte  fremhævet,  at  den  nye  Kurs'  Forsøg 
paa  at  vinde  England  maatte  vanskeliggjore  en  Forsoning 
med  Rusland.  Keiseren  syntes  at  være  af  en  anden  Me- 
ning, eftersom  han  mellem  Czarens  Besøg  i  Berlin  1889  og 
sit  eget  Besøg  i  Rusland  i  1890  afsluttede  Helgoland-Afrika- 
Traktaten.  Det  viste  sig,  at  Bismarck  havde  Ret.  Keiseren 
kom  til  Narva-Manøvrerne  fra  Helgoland,  og  Følgen  heraf 
var,  at  han  fandt  Czaren  i  en  ganske  anden  Stemning  end 
den  12.  Oktober  1889.  Forskjellige  Forhold,  navnlig  Wil- 
helm II.'s  Misfornøielse  med,  at  han  ikke  modtog  nogen 
Indbydelse  til  de  store  russiske  Manøvrer  ved  den  galieiske 
Grænse,  der  vare  planlagte  og  bleve  gjen nemførte  efter  en 
hidtil  ukjendt  Maalestok,  og  hvortil  ingen  andre  end  franske 
Officerer  fik  Adgang,   uddybede  Misstemningen. 

Wilhelm  II.  ilede  fra  Rusland  til  Rohnstock  og  feirede  her 
paany  paa  en  fremtrædende  Maade  Vaabenbroderskabet 
mellem  den  tydske  og  den  østerrigske  Hær,  og  der  blev  ind- 
ledet Underhandlinger  om  Fornyelse  af  Triplealliancen.  Man 
erfarede  allerede  ifjor  gjennem  Afsløringer  i  den  Bismarck'ske 
Presse  i),  hvor  ringe  Tillid  den  italien.ske  Regjering  i  Be- 
gyndelsen af  1891  nærede  til  Triplealliancen,  og  at  Marquis 
de  Rudini  havde  søgt  at  opnaa  en  Assurancetraktat,  der 
skulde  sikre  Italien  Ruslands  Bona  officia  i  Paris  for 
det  Tilfælde,  at  Triplealhancen  bukkede  under  i  en  Kamp, 
et  Forsøg,  der  kun  medførte,  at  Italien  den  28.  Juni  maatte 


*)    Hovedafsloringen    om   denne   Sag  findes   i   en  Artikel  i   »Hamb. 
Nachr.'«  for  17.  Januar  1894:   »Italien  und  England«. 

forny  Alliancen  uden  at  opnaa  nogen  af  de  Lettelser  og 
Indrommelser,  det  attraaede. 

Det  italienske  Tilbud  har  næppe  tiltalt  Alexander  III. 's 
aabne  og  loyale  Karakter.  Tilbudet  maatte  i  Forening 
med  den  østerrigske  Erkehertugs  Besog  overbevise  ham  om, 
at  hans  »Parallelaktion«  med  Frankrig  begyndte  at  bære 
Frugter,  det  Oieblik,  da  han  kunde  byde  Tripleallianeen, 
som  han  ansaa  for  en  Fornærmelse  mod  Paisland,  Skak, 
var  kommet,  og  da  Wilhelm  II.  den  28.  Juni  1891  paa  en 
demonstrativ  Maade  forkyndte  Fornyelsen  af  Tripleallianeen, 
betænkte  Czaren  sig  ikke  længere  paa  officielt  at  deklarere 
Forbindelsen  mellem  Czarriget  og  den  franske  Republik. 

Denne  Plan  synes  mærkeligt  nok  at  have  stodt  paa 
Vanskeligheder  i  Paris,  hvor  en  stor  Del  af  de  radikal- 
republikanske Politikere  havde  vanskeligere  end  Czaren  ved 
at  holde  Inden-  og  Udenrigspolitiken  ude  fra  hinanden.  Men 
den  franske  Gesandt  i  St.  Petersborg,  Laboulaye,  i  Forening 
med  Freycinet  og  vistnok  ogsaa  Præsident  Carnot  overvandt 
alle  Vanskeligheder,  den  franske  Eskadre  under  Admiral 
Gervais  kom  til  Kronstadt,  og  den  28.  Juli  gav  Czaren 
en  stor  Diner  for  Admiral  Gervais  og  hans  Officerer,  hørte 
staaende  Marseillaisen  og  udbragte  paa  Fransk  følgende 
Skaal:  »Paa  den  franske  Republiks  Præsident,  Hr.  Carnots 
Sundhed,  paa  den  franske  Flaades  og  særlig  paa  Admiral 
Gervais'  Eskadres  Fremgang  og  Held!« 

Trods  Triplealliancens  Organers  Forsøg  paa  at  svække 
Betydningen  af  denne  Demonstration,  havde  hele  Europa 
en  Følelse  af,  at  det  her  stod  overfor  et  stort  storpolitisk 
Vendepunkt,  og  Czaren  sørgede  for  at  fastslaa  dets  Betyd- 
ning, der  blev  klart  udtalt  i  Korrespondancer  fra  det  rus- 
siske Udenrigsministerium  til  »Pol.-Corr.«  og  til  Le  Nord. 
Den  gjensidige  Uafhængighed  —  hed  det  i  Korrespondancen 
til  »Pol.  Corr.'<  —  betød  aabenbart  for  Frankrig  og  Rus- 
land en  relativ  Underlegenhed.  Den  fransk-russiske  »Union« 
var  derfor  netop  truet  i  sin  Grundvold,  der,  uden  formelle 

Forpligtelser,  som  let  kunde  fremkalde  internationale  For- 
viklinger, bor  bestaa  i  gjensidig  fuldstændig  Tillid.  —  Lige 
saa  vist  —  hed  det  i  Le  NoiyI  —  som  Frankrig  i  sin  be- 
rettigede Stolthed  som  stor  Nation  kunde  føle  sig  fristet  til 
at  sætte  sig  op  mod  en  paatvungen  Fred,  lige  saa  sikkert 
vil  det  nu,  da  det  ikke  mere  foler  sig  alene,  frivillig  med 
Glæde  bidrage  til  at  hævde  den  almindelige  Fred,  en  Fred, 
som  det  selv  attraar,  og  som  ikke  paatvinges  det. 

Dermed  havde  Alexander  III. 's  Politik  faaet  sin  endelige 
og  faste  Form.  Den  frie  Haands  Politik  af  1887  supleredes 
med  »Parallelaktionen«  mellem  Frankrig  og  Rusland,  og 
denne  Politik  bekræftedes  yderligere  ved  Demonstrationerne 
i  Toulon  og  i  Paris  i  Oktober  1893,  der  tillige  fastslog  de 
to  Magters  Parallelaktion  mod  England.  Czaren  fulgte 
disse  Demonstrationer,  som  han  selv  tog  Del  i  ved  sit  Besøg 
paa  de  franske  Skibe  paa  Kjøbenhavns  Rhed,  med  den 
største  Interesse.  Da  Czaren  den  18.  Oktober  1893  forlod 
Kjøbenhavn,  medførte  han  en  righoldig  Samling  af  franske 
Souvenirs;  Lommetørklæder  med  hans  Portræt,  Eiffeltaarnet 
med  den  franske  og  den  russiske  Matros  med  de  to  Na- 
tioners Flag  osv.  osv.  —  han  havde  udtrykkelig  forlangt 
at  faa  alle  de  Smaagjenstande  af  den  Art,  man  kunde 
skaffe  ham. 

Enhver  veed,  hvor  store  Resultater  Alexander  III.  op- 
naaede  ved  sin  Politik.  Enhver  veed  ogsaa,  at  denne  var 
en  udpræget  Fredspolitik,  og  at  Czaren  kun  havde  det 
Maal,  at  sikre  Ligevægten  i  Europa.  De  Begivenheder,  der 
forefaldt  i  Februar  1891,  og  som  i  og  for  sig  havde  bidraget 
til  at  volde  Vanskeligheder  ved  Underhandlingerne  omKron- 
stadt-Besoget,  havde  paa  den  anden  Side  givet  Alexander 
III.  Ledighed  til  klart  at  fastslaa  sit  politiske  Standpunkt 
overfor  den  franske  Regjering.  Da  Keiserinde  Friedrichs 
Besøg  i  Paris  truede  med  at  hidføre  Forviklinger  med 
Tydskland,  lod  den  franske  Regjering,  efter  hvad  >Munch. 
Allg.  Zeit.«    senere   mente   at   kunne   oplyse,    sin  Gesandt 

i  St.  Petersborg  forespørge  hos  Czaren,  om  Rusland  var 
villigt  til  en  fælles  Aktion,  hvis  det  kom  til  et  Brud  mellem 
Frankrig  og  Tydskland.  Czaren  skal  have  svaret,  at  han 
ikke  kunde  se  nogen  Udfordring  til  Frankrig  i  Keiserindens 
Besøg  i  den  franske  Hovedstad,  og  at  han  haabede,  at  den 
franske  Regjering  vilde  vide  at  beskytte  hende,  og  han 
afslog  bestemt  at  tage  Muligheden  for  en  Krig  under  alvorlig 
Overveielse. 

Tydske  Blade  have  paastaaet,  at  Alexander  III.  baade 
gjennem  Storfyrst -Tronfølgeren  og  personlig  ved  sit  Besøg 
hos  Keiser  Wilhelm  i  Kiel  den  6.  Juni  1892  har  erklæret, 
at  han  ikke  vilde  lade  sin  Hær  marchere  for  Elsas-Lothringens 
Skyld.  Det  er  rimeligt  nok,  at  Czaren  har  afgivet  en  saadan 
Erklæring.  Hans  Maal  var  ikke  Krig,  men  Fred,  ikke  Uro, 
men  Beroligelser  og  en  Ligevægt,  der  uden  Kamp  sikrede 
Rusland  det  afgjørende  Ord  i  Europa.  Men  paa  den  anden 
Side  sørgede  han  omhyggelig  for  at  undgaa  lignende  Mis- 
forstaaelser,  som  de,  der  forstyrrede  Triplealliance-Magternes 
Sindsro,  og  han  tilkjendegav  ikke  ved  Ord,  men  ved  Hand- 
linger, at  han  vilde  bevare  Ligevægten  i  Europa,  som  han 
havde  gjenoprettet,  ved  og  med  Frankrig.  Da  Alexander  III. 
den  6.  Juni,  under  sit  Ophold  paa  Fredensborg,  sammen 
med  Storfyrst -Tronfølgeren  aflagde  sit  korte  Besøg  hos 
Keiseren  i  Kiel,  en  Sammenkomst,  der  foregik  under  saa 
stor  Stilhed  og  saa  uofficielle  Former,  at  »Nationaltidende« 
var  det  eneste  Blad,  der  saa  sig  i  Stand  til  at  bringe 
Skaaltalernes  Ordlyd,  lod  han  samtidig  Stortyrst  Konstantin 
aflægge  Besøg  hos  Præsident  Carnot  i  Nancy. 

Man  har  ofte  i  og  udenfor  Frankrig  spurgt,  om  der 
existerede  en  fransk-russisk  Alliance.  Svaret  laa  jo  egenlig 
tilstrækkelig  tydeligt  i  hele  Situationen.  Lige  saa  vist  som 
det  er  en  Selvfølge,  at  de  to  Magters  ledende  Militære  have 
drøftet  den  militære  Situation  under  en  eventuel  Krig  med 
hinanden,  hge  saa  klart  er  det,  at  Alexander  III.  vilde  have 
forvansket  sin  Politik  og  forfeilet  sit  Maal  ved  at  binde  sig 

og  sit  Land.  Den  Stilling,  han  attraaede  og  som  han  erob- 
rede sig  ved  Kronstadt  som  Europas  Voldgiftsmand,  krævede 
en  vis  Frihed,  men  den  krævede  tillige  en  fast  gjensidig 
TiUid  mellem  Frankrig  og  Rusland;  den  udelukkede  Mulig- 
heden for  en  Alliance,  men  krævede  et  Forhold,  der  faktisk 
var  en  Alliance. 

Begge  Dele  opnaaede  Czaren  —  der  en  Gang  i  en  privat 
Samtale  skal  have  besvaret  Spørgsmaalet,  om  der  bestod 
en  Alliance  mellem  ham  og  Frankrig,  med  de  Ord:  »En 
Alliance?  Aa  nei,  men  vi  lade  os  ikke  mere  slaa  enkeltvis!« 
—  ved  Parallelaktionen  mellem  Rusland  og  Frankrig.  Han 
saa  altfor  godt,  hvor  store  Fordele  denne  >  Union«  bragte 
ham  og  Rusland,  til  at  bryde  den. 

Alexander  III.  var  altfor  loyal  til  at  indlade  sig  paa 
tvetydige  politiske  Forhold.  Men  han  forbeholdt  sig  at 
plukke,  og  han  plukkede  de  Frugter,  hans  faste  og  bestemte 
Politik  skaffede  ham,  og  han  viste  i  Gjerningen,  at  han  vilde 
Fred  og  intet  Andet.  Den  mest  fremtrædende  Anerkjendelse 
fandt  Czarens  Politik  fra  Østerrig-Ungarns  Side.  Regjeringen 
i  Wien  var  efter  Erkehertug  Frans  Josefs  Besøg  i  St.  Peters- 
borg i  Februar  1890  atter  styret  ind  i  sit  gamle  politiske 
Farvand.  Men  i  Begyndelsen  af  1893  foregik  der,  muligvis 
under  Indflydelse  af  den  fremtrædende  Opmærksomhed,  som 
Keiser  Wilhelm  viste  Storfyrst -Tronfølgeren  under  hans 
Besøg  i  Berlin  i  Januar,  en  virkelig  Tilnærmelse  mellem 
Hofferne  i  Wien  og  i  St.  Petersborg,  der  fik  et  overraskende 
hjærtehgt  Udtryk  i  Keiser  Frans  Josefs  Tale  til  Delegatio- 
nerne i  Wien  den  27.  Mai  og  Grev  Kalnokys  folgende  epoke- 
gjørende  Taler.  Der  fremkom  senere  Tegn  paa,  at  denne 
Tilnærmelse  havde  fremkaldt  en  meget  intim  tydsk-italiensk 
Sammenslutning,  som  endog  under  Prinsen  af  Neapels  Besøg 
i  Metz  vakte  Bekymringer  for  Fredens  Bevarelse,  og  disse 
Tegn  bestyrkedes  ved  den  paafaldende  afvisende  Maade, 
hvorpaa  den  tydske  Regjering  modtog  Ruslands  forsonlige 
Forslag  med  Hensyn  til  Handelstraktat-Forhandlingerne.   Men 


i  den  sidste  Del  af  1893  indtraadte  der  et  Omslag  i 
Keiser  Wilhelms  Holdning.  Keiseren  bidrog  ved  sine 
Forhandlinger  ved  parlamentariske  Dineer  og  improviserede 
Sammenkomster  med  tydske  Politikere  den  væsentligste 
Del  til  Vedtagelsen  af  den  tydsk-russiske  Handelstraktat,  og 
han  fremførte  som  sit  Hovedargument  Hensynet  til  Czarens 
Ønsker.  Czaren  viste  paa  sin  Side  den  tydske  Gesandt  i 
St.  Petersborg,  General  Werder,  den  Opmærksomhed  at 
aflægge  Besøg  hos  ham  den  7.  Marts  1894,  skjønt  Czaren  den 
Gang  var  Rekonvalescent  efter  et  haardt  Anfald  af  Influenza. 

Alexander  III.  havde  naaet  at  blive,  hvad  Fyrst  Bismarck 
en  Gang  var:  Europas  Voldgiftsmand,  og  han  oplevede 
endnu,  at  hele  Verden,  selv  hans  bitreste  Fjender,  kun 
med  Undtagelse  af  de  ledende  Kredse  i  Pest,  anerkjendte 
hans  Stilling  og  anerkjendte,  at  han  brugte  den  uden  at 
misbruge  den. 

Da  Budskabet  om  Czarens  haarde  Sygdom  begyndte 
at  vække  Frygt  for,  at  den  stærke  Czar,  Fredens  mægtige 
Stotte,  skulde  falde  bort,  aabnede  man  selv  i  Berlin,  Wien 
og  London  sit  Hjerte  og  hyldede  med  uskrømtet  Anerkjen- 
delse  Alexander  III.  som  den  sande  Fredsfyrste  —  som 
Fredskeiseren.  Og  det  Ord  har  dannet  Grundtonen  i  de 
Betragtninger,  hvormed  baade  Venner  og  Fjender,  under 
Indtryket  af  Sygdoms-  og  Dødsbudskabet  fra  Livadia,  have 
hædret  Selvherskeren  over  alle  Ruslande,  der  ved  sin 
Fasthed  og  Selvbeherskelse  havde  faaet  den  afgjørende 
Stemme  i  Europa. 


V. 

Czaren  og  Fredensborg. 


(^zar  Alexander  var  for  os  Danske  ikke  blot  Verdens 
mægtigste  Hersker;  han  var  tillige  vor  Kongefamilies  kjære 
og  tro  Slægtning  og  Danmarks  trofaste  Ven,  og  han  var 
for  den  danske  Nation  bleven  en  kjær  Gjæst.  Længe  vil 
vort  Folk  bevare  Mindet  om  den  mægtige  Czar,  der  søgte 
Fred  og  Hvile  paa  vort  Fredensborg  og  færdedes  i  Nord- 
sjællands Skove  som  i  Kjøbenhavns  Gader,  og  som  her  ud- 
foldede de  rent  menneskelige  Egenskaber,  der  ellers  vanskelig 
kunde  komme  til  deres  fulde  Ret  hos  Selvherskeren  over 
alle  Ruslande. 

Syv  Gange  besøgte  Czaren  Danmark.  Da  det  var  lyk- 
kedes hans  kraftige  Haand  at  faa  Rugt  med  Nihilismen,  da 
den  Nervøsitet  og  Uro,  der  under  Indtrykket  af  frygtelige 
Ulykker  havde  grebet  Rusland  i  de  sidste  Aar  af  hans  Faders 
Regjering,  var  begyndt  at  forsvinde,  og  da  han  havde  givet  sine 
Undersaatter  og  hele  Verden  et  Revis  paa  sin  Tillid  til  Frem- 
tiden ved  den  pragtfulde  Keiserkroning  i  Moskau  den  27.  Mai 
1883,  ansaa  Arbeidskeiseren  Tiden  for  kommen  til,  at  ogsaa 
han.  Rigets  Leder  og  Styrer,  kunde  unde  sig  en  Ferie.  Den  30. 
August  1883  ankom  Keiseren  og  Keiserinden  med  alle 
deres  Rørn  til  Danmark  og  blev  her  til  11.  Oktober.   Atter 


/4 


i  1885  (6.  Septbr.  til  18.  Oktbr.),  1887  (26.  August  til  17. 
Novmbr.),  i  1889  (29.  Aug.  til  10.  Oktbr.),  i  1891  (22.  Aug. 
til  25.  Septbr.),  da  Besøget  forkortedes  ved  Storfyrstinde 
Alexandras  Død,  i  1892  (23.  Mai  til  10.  Juli)  og  endelig  i 
1893  (28.  August  til  18.  Oktober)  opholdt  Czaren  med  Familie 
sig  i  længere  Tid  her  i  Danmark. 

Under  Keiserfamiliens  Besøg  maatte  vort  Hof  forlægge 
Residensen   fra  Bernstorff,    hvor  Forholdene  vare  for  smaa 


Fredensborg. 

til  at  huse  de  talrige  Gjæster,  som  ved  disse  Leiligheder, 
hvor  ikke  blot  Keiserfamilien,  men  ogsaa  Kongeparrets 
øvrige  Børn,  der  ere  dragne  ud  til  fjerne  Lande,  samledes 
i  deres  kongelige  Forældres  borgerlige  Hjem,  til  Fredensborg; 
dette  frembød  foruden  sine  storre  Lokaliteter  den  Fordel  at 
ligge  fjernere  fra  Hovedstaden  og  gav  saaledes  Kongefamilien 
og  dens  Gjæster  friere  Leilighed  til  at  nyde  et  stille  Familielivs 
Hygge  og  Glæder  i  smukke  Naturomgivelser. 

Store  vare  Forholdene  dog  heller  ikke  her,  og  Keiserfami- 
lien nøiedes  med  en  Bolig,  der  vilde  forekomme  de  fleste  Privat- 

mænd  med  blot  nogenlunde  tilstrækkelige  Midler  til  at  om- 
give  sig  med  Nutidens  Komfort,  saare  indskrænket.  Keiseren 
og  Keiserindens  Bolig  laa  i  Slottets  Hovedbygning,  i  den 
nordøstlige  Pavillon  paa  forste  Sal,  og  bestod  kun  af  tre 
Værelser.  Fra  Kuppelsalens  Galleri  kom  man  ind  i  For- 
gemakket. Hovedværelset  var  Dagligstuen,  der  tillige  var 
Keiserens  Arbeidsværelse,  et  rummeligt  Værelse,  monteret 
med  hvidlakerede  og  forgyldte  Møbler  i  Rokokostil,  betrukne 
med  lyseblaat  kinesisk  Silkedamask,  og  med  Gardiner  af 
samme  Stof.  Gulvet  var  belagt  med  et  persisk  Tæppe. 
Keiserens  Nøddetræes-Arbeidsbord,  der  var  betrukket  med 
gront  Klæde  ligesom  hans  Stol,  dannede  en  stærk  Kontrast 
til  det  øvrige  Møblement;  men  Keiseren  satte  megen  Pris 
paa  Bordet,  i  hvis  Skutfe  han  omhyggelig  har  noteret 
Datoerne  for  sine  Besøg  i  Danmark.  Paa  Væggene,  der  ere 
tarvelig  tapetserede  med  hvidt  Papir,  hænger  der  nogle 
gamle  hollandske  Malerier,  og  over  Arbeidsbordet  et  stort 
Portræt  af  Katharina  II.  Der  var  ogsaa  andre  Brud  paa 
Stilen  i  dette  Værelse.  Foruden  et  smukt  indlagt  Chatol 
staaer  der  i  Stuen  et  gammelt  bornholmsk  Stueuhr  og  nogle 
Gjenstande,  som  Keiseren  selv  havde  kjøbt,  deriblandt  et 
Barometer.  Soveværelset  er  monteret  med  polerede  Møbler, 
betrukne  med  gult  Atlask;  Toilettespeilet  (i  Empirestil) 
udmærker  sig  ved  sin  Størrelse.  Det  tredie  Værelse,  der 
benyttedes  som  Toilette-  og  Badeværelse,  er  overmaade 
tarveligt  monteret. 

Turister  ville  sikkert  i  Fremtiden  ofte  besøge  disse 
tarvelige,  men  historiske  Værelser  og  bl.  A.  maaske  søge 
de  meget  omtalte  Inskriptioner,  som  Alexander  III.  skal  have 
efterladt  der  til  Minde  om  sine  Ferier.  De  ville  i  Virkelig- 
heden ikke  finde  Meget.  Der  findes  i  Dagligstuen  saavel 
som  i  Soveværelset  mangfoldige  Inskriptioner,  som  minde 
om  Kongefamiliens  og  dens  Slægtninges  Besøg;  kun 
Alexander  III.  har  aldrig  ridset  sit  Navn  i  Slottets  Vinduer 
—  det  maa  søges  i  Emdrup  Mølle    og  i   et  Træ  i  Marmor- 


Alexander  III  i  Spaseredragt. 


GsDrg    Hansen   (ot. 


haven.  Paa  Slottet  selv  er  det  eneste  Minde  af  den  Art 
om  Czarens  Besog  et  kronet  A  og  Aarstallet  1893;  det 
indridsede  han  ved  sit  sidste  Besog  paa  Fredensborg. 

Vare  Lokaliteterne  paa  Fredensborg  smaa  og  lidet 
keiserlige,  havde  Keiserparret  til  Gjengjæld  en  henrivende 
Udsigt  fra  disse  Værelser  til  Slotsparken,  Esrom  So  og  Om- 
egn, til  de  Steder,  hvor  Keiseren  saa  gjerne  og  saa  ofte 
spaserede  —  helst  naar  det  var  daarligt  Veir,  da  han  saa 
var  mest  uforstyrret.  Keiserens  hele  Konstitution  krævede 
overhovedet  stærk  Bevægelse,  og  han  var  en  ivrig  Fod- 
gjænger.  Navnlig  om  Morgenen  kunde  man  temmelig  regel- 
mæssig træffe  Keiseren  i  Slotsparken  og  dens  Nærhed,  hvor 
han  vandrede  ene  i  sin  graa  Dragt  med  sin  rundpullede 
Hat  i  al  Ro  og  Mag,  uden  Spor  af  »Keiseren«  —  ligesom 
i  Spala  og  Livadia.  Thi  ogsaa  der  bevægede  Czaren  sig 
frit  og  ugenert,  og  derfor  opholdt  han  sig  der  gjærne,  sær- 
lig i  Livadia.  I  det  Hele  gjor  man  sig  sikkert  urigtige  Fore- 
stillinger om  Alexander  III. s  Liv  og  Færden  i  Rusland.  Det 
fulgte  af  nærliggende  Begivenheder,  at  Czaren  ikke  gik  om- 
kring som  en  Privatmand  i  St.  Petersborgs  Gader,  skønt 
han  ofte  nok  ytrede  Lyst  dertil,  —  ogsaa  Fortællingerne 
om,  at  den  nuværende  Czar  har  overrasket  Handskebutiker 
osv.  i  sin  Hovedstad  med  sine  Besog,  bero  kun  paa  en 
Forvexling  med  Hertugen  af  York,  der  ligner  Czar  Nikolaus 
slaaende,  en  Lighed,  der  er  fremtraadt  særlig  stærkt,  efter 
at  Czaren  har  anlagt  Fuldskæg.  Men  Czar  Alexander  III. 
var  ingenlunde,  som  man  har  sagt,  menneskesky,  og  han 
frygtede  heller  ikke  i  sit  Rige  for  at  komme  i  Berøring  med 
Mængden.  Da  Keiseren  paa  Reisen  fra  Kjøbenhavn  til  Krim  i 
Aaret  1892  i  Sebastopol  vilde  gaa  ombord  paa  sin  Yacht,  erklæ- 
rede Chefen,  at  han  havde  modtaget  Telegram  fra  Jalta,  der 
meldte,  at  det  var  haardt  Veir  der,  og  at  han  ikke  turde 
paatage  sig  Ansvaret  for  at  lægge  til  den  derværende  Mole, 
for  Veiret  bedagede  sig.  Czaren  svarede,  at  han  saa  vilde 
se  sig  om  i  Sebastopol.    Keiserfamiliens  første  Besøg,  naar 

den  kom  til  Livadia,  gjaldt  altid  Kirken,  og  saaledes  ogsaa 
i  Sebastopol.  Medens  Keiserfamilien  overværede  Guds- 
tjenesten, havde  Rygtet  om  Keiserens  Besøg  udbredt  sig, 
og  der  havde  udenfor  Kirken,  som  ligger  midt  imellem 
Sebastopolheltenes  Grave,  samlet  sig  en  talløs  ]\Iængde.  som 
trængte  sig  omkring  Keiseren,  kyssede  hans  Hænder,  be- 
rørte hans  Klæder  og  paa  mange  andre  Maader  tilkjende- 
gav  ham  sin  Ærefrygt  og  Kjærlighed  —  intetsteds  var  der 
nogen  Gendarm  at  se. 

I  Gatchino  var  Opsynet  med  Parken  navnlig  i  Keiserens 
første  Regjeringsaar  meget  strængt.  Heller  ikke  i  Livadias 
Park  kunde  alle  og  enhver  komme  ind;  man  maatte  ved 
Indgangen  legitimere  sig  for  en  Kosakvagt,  men  var  man 
kommet  ind,  bevægede  man  sig  frit  der  —  ligesom  Keiseren. 
Paa  Fredensborg  var  der  ikke  Tale  om  nogen  som 
helst  Forsigtighedsforholdsregler.  Naar  Tiden  for  Czarens 
Ankomst  til  Danmark  nærmede  sig,  ankom  hans  Politichef, 
Raskolsky,  hertil  med  nogle  faa  Medhjælpere,  der  blev 
selvfølgelig  i  det  Hele  holdt  skarpere  Udkig  end  sædvanlig 
med  alle  mistænkelige  Fremmede,  og  et  Par  Opdagelsesbe- 
betjente  tog  Ophold  paa  Fredensborg.  Men  Czaren  taalte 
ikke  nogen  personlig  Ledsagelse  og  bevægede  sig  ganske 
frit  i  Fredensborg  og  Omegn  ligesom  i  Hovedstaden.  Under 
sine  to  første  Besøg  her  i  Landet  kom  Czaren  kun  til  Hoved- 
staden ved  officielle  Leiligheder,  men  den  28.  September 
1887  improviserede  Keiseren  incognito  en  Udflugt  til  Kjøben- 
havn  sammen  med  Prinsesserne  Alexandra  af  Grækenland 
og  Victoria  af  England.  Under  sine  senere  Besøg  kom 
Keiseren  ofte  incognito  til  Kjøbenhavn.  hvor  han  med  sær- 
lig Forkjærlighed  benyttede  det  mindre  keiserhge  Befor- 
dringsmiddel, man  kalder  en  Droschke,  hvis  Navns  russiske 
Afledning  han  maaske  ikke  en  Gang  kjendte.  Særlig  i  1892 
befandt  Czaren  sig  aabenbart  rigtig  vel  her  i  Landet.  Hans 
Ankomst  faldt  ganske  i  hans  Smag  —  hans  Skib  kom, 
før   det  var  ventet,   saa  at  den   sædvanlige  officielle  Mod- 

tagelse  maatte  bortfalde,  hvad  der  morede  Czaren  meget. 
Hoffet  opholdt  sig  i  dot  Aar  en  Tid  paa  Bernstorff, 
hvor  Keiserinden  og  Prinsessen  af  Wales  havde  onsket 
endnu  en  Gang  at  forny  Minderne  fra  Barndomshjemmet. 
Keiseren,  der  nok  kunde  more  sig  med  paa  Fredens- 
borg at  aflægge  Besøg  i  Spidsen  for  Hoffets  Ungdom  i  den 
lille  Byes  Butiker  og  kjøbe  Pottemagerarbejder  og  lignende 
Snurrepiberier  og  med  at  kjore  paa  Karussel  i -Store  Kro« s 
Have,  men  kun  aflagde  faa  officielle  Besøg,  besaa  i  1887 
baade  Landbrugsskolen  paa  Vilvorde  og  Marienlyst. 

I  Almindelighed  førte  Keiseren  som  hele  Hoffet  paa 
Fredensborg  en  meget  stille  Tilværelse  indenfor  Familie- 
kredsens Omraade.  Ved  8-Tiden  stod  Keiseren  op  og  drak 
The.  Derefter  fulgte  en  Spaseretur,  hvorefter  Keiseren, 
hvis  der  var  ankommet  Kurer,  satte  sig  til  sit  Arbeide. 
Kl.  1  spiste  Hoffet  Frokost  i  den  kinesiske  Stue,  hvorefter 
man  samledes  i  Havesalen  og  de  tilstødende  Værelser. 
Ved  2-Tiden  foretog  Hoffet  gjerne  en  Kjoretur;  Keiseren 
kjørte  i  Almindelighed  i  en  stør  Char-å-banc  sammen  med 
en  Del  af  de  unge  Prinser  og  Prinsesser.  Under  Tiden  gav 
Keiseren  en  »5-The«  i  den  Villa,  han  havde  kjøbt,  og  som 
nær  havde  givet  Anledning  til,  at  Hs.  Majestæt,  Selv- 
herskeren over  alle  Ruslande,  var  bleven  udpantet  for  Skatte- 
restance; Villaen  er  fuldstændig  monteret,  øg  i  det  Sove- 
værelse, der  var  bestemt  for  Keiseren,  men  hvor  han  aldrig 
har  opholdt  sig,  hænger  der  et  russisk  Helgenbillede.  Kl.  7 
var  der  Taffel,  altid  i  Kuppelsalen,  som  Regel  paa  60 — 70 
Kuverter.  Efter  Taflet  trak  Keiseren  sig  sædvanlig  tilbage 
til  sit  Værelse,  hvor  han  næsten  altid  arbeidede  til  langt 
ud  paa  Natten  —  hans  Værelse  var  som  Regel  det  sidste, 
hvor  Lampen  blev  slukket.  Kl.  11  fik  han  da  The  bragt 
paa  sit  Værelse.  Der  har  gaaet  sære  Rygter  om,  at 
Keiseren  spiste  Grod  om  Natten.  Det  er  da  ogsaa  et  Fak- 
tum, at  der  om  Aftenen  blev  bragt  Grød  op  til  Keiseren  — 
men  det  var  hans  Hund,  der  fortærede  den.    Naar  Keiseren, 

hvad  der  ganske  vist  skete  sjældnere,  ikke  var  optaget  af 
Regjeringsforretninger,  forblev  han  hos  det  ovrige  Selskab, 
og  man  kunde  da  ofte  fra  et  Selskabsværelse  hore  livlig 
Larm  og  Raaben;  det  var  Czaren,  der,  liggende  paa  en 
Puf,  morede  sig  med  at  afslaa  de  Unges  Stormangreb. 

Alexander  III.  var  ifolge  sin  Konstitution  en  stærk 
Spiser,  men  ingen  Gourmand.  I  Livadia  aabnedes  Mid- 
dagen altid  med  en  af  de  velsmagende,  meget  kraftige  natio- 
nale Supper,  og  der  stod  altid  foran  Keiserens  Kuvert  et 
stort  Krus  med  Kwas.  Alexander  III.  kunde,  naar  det 
skulde  være,  holde  sin  Mand  Stangen  ogsaa  ved  et  Bæger, 
og  naar  han  holdt  Revue  over  sine  Gardetropper,  fulgte 
han  uvægerlig  den  gamle  Skik  og  stak  det  Glas  Brændevin 
ud,  hvert  Regiment  bod  ham.  Men  ellers  var  han  meget 
maadeholden  i  Nydelsen  af  stærke  Drikke.  Derimod  var 
han  en  stærk  Roger,  og  der  stod  altid  paa  hans  Skrivebord 
en  stor  Skaal  med  Cigaretter. 

Alexander  III.  var  en  overmaade  elskværdig  og  lige- 
frem Mand  ikke  blot  her,  men  ogsaa  i  Rusland.  Her  fik 
Ingen  Audiens,  og  Czaren  medforte  ingen  Ministre  eller 
andre  officielle  Personligheder  undtagen  Fyrst  Obolenski, 
som  Czaren  satte  megen  Pris  paa,  og  hvis  Død  han  tog  sig 
meget  nær,  —  kun  een  Gang  blev  Giers  modtaget  paa 
Fredensborg.  Men  i  Rusland  modtog  Czaren  alle  og  en- 
hver og  borte  taalmodig  paa,  hvad  de  havde  at  forebringe. 
Det  er  vel  bekjendt,  at  Czaren  her  var  overmaade  elsk- 
værdig mod  dem,  han  traf  sammen  med  ved  Hoifet,  og 
med  udsogt  Opmærksomhed  lagde  han  Mærke  til,  om  Ved- 
kommende helst  talte  Fransk  eller  Engelsk.  Czaren  talte 
begge  disse  Sprog  fortræffelig.  Fortællingerne  om,  at  han 
talte  Dansk,  ere  derimod  overdrevne;  Czaren  kunde  taale- 
lig  forstaa  Dansk  og  hjælpe  sig  overfor  Almuesfolk,  han 
tilfældig  traf  paa.  Men  Czaren  var  ikke  blot  her  i  Landet, 
under  de  friere  Former,  som  Forholdene  her  tillod,  en  elsk- 
værdig Personlighed.     De  Danske,  der  have  set  den  Maade, 

hvorpaa  han  bevægede  sig  om  Bord  paa  »Polarstjernen«, 
bleve  slaaede  af  den  Utvungenhed,  der  herskede  i  Om- 
gangen mellem  ham  og  hans  Officerer.  Ikke  faa  Danske 
have  ogsaa  fra  de  Frokoster  om  Bord  paa  Keiserens  Skib,  der 
hyppig  fandt  Sted  efter  de  Besøg,  han  om  Søndagen  aflagde 
i  Hovedstaden  for  at  overvære  Gudstjenesten  i  det  russiske 
Kapel,     vidst     at   fortælle    om,     hvilken    elskværdig   Vært 


Livadia. 

Alexander  III.  var.  Under  Frokosten  forlod  han  Spisesalen, 
hvor  der  var  dækket  for  de  kongelige  Personer,  og  begav 
sig  til  de  andre  Kahytter  for  at  se,  at  hans  Gæster  befandt 
sig  vel.  Naar  han  traadte  ind,  og  Gæsterne  vilde  reise  sig, 
vinkede  han  til  dem  om  at  blive  siddende  —  han  var,  sagde 
han,  blot  kommen  for  at  drikke  et  Glas  med  dem. 

Den  18.  Oktober  1893  forlod  Alexander  III.  Kjøbenhavn 
—  for  sidste  Gang.  Czaren  havde  et  Par  Gange  skrantet 
siden  Ulykken  ved  Borki,  han  havde  havt  Anfald  af  Influenza, 
og  siden,  i  August  1893,  havde  han  havt  et  Ildebefindende 
(Næseblod),  men  ingen,  der  saa  den  statelige  Mand,  hvis 
velkjendte  og  velsete  Kæmpeskikkelse  syntes  at  være  saa 
kraftig  som  nogensinde  før,  kunde  ane,  at  en  snigende  Syg- 


Livadia. 


dom  i  Løbet  af  et  Aar  skulde  lægge  ham  i  Graven.  Men 
efter  sin  Tilbagekomst  til  St.  Petersborg  fik  Czaren  et  An- 
fald af  Bronchitis,  og  ved  »Vandenes  Indvielsesfest«  den 
18.  Januar  1894  paadrog  han  sig  en  stærk  Forkølelse,  der 
snart  fremtraadte  som  et  nyt  —  det  tredie  —  meget  stærkt 
Anfald  af  Influenza,  som  endte  med  en  Lungebetændelse. 
De,  der  saa  Czaren  ved  Festen  hos  General  Werder  den 
7.  Marts,  bleve  slaaede  af  hans  daarlige  Udseende,  men 
han  syntes  atter   at   være   kommen    til  Kræfter,    da   hans 

Læger  i  Juli  konstaterede  de  første  Tegn  til  en  begyndende 
Nyresygdom.  Da  denne  tog  stærkere  Overhaand,  reiste 
Czaren  efter  Lægernes  Raad  til  Spala.  Han  skulde  først 
og  fremmest  holde  sig  i  Ro,  men  han  overanstrengte  sig 
baade  legemlig  og  navnlig  ved  Regjeringsforretninger.  Han 
deltog  kun  sjeldent  i  Taflerne,  men  han  sad  ved  sit  Ar- 
bejdsbord for  Kl.  7  om  Morgenen.  Hans  Tilstand  blev 
værre,  Professor  Leyden  blev  tilkaldt  fra  Berlin,  og  det 
blev  bestemt  tilraadet  Czaren  at  søge  absolut  Hvile  udenfor 
sit  Rige,  paa  Korfu.  Foreløbig  tog  Czaren  til  Livadia,  men 
her  udviklede  Sygdommen  sig,  tildels  paa  Grund  af  Czarens 
vedblivende  aandelige  Overanstrængelse,  saa  hurtig,  at  en- 
hver Tanke  om  Reisen  til  Korfu  maatte  opgives.  Alex- 
ander III.  gik  efter  Leydens  Udsagn  Døden  i  Mode  som  en 
Helt.  Han  vedblev  til  det  sidste  at  lede  Regjeringen,  og 
han  døde  fattet  og  rolig,  den  1.  November  Kl.  2V4  Efter- 
middag. Han  døde  i  Keiserindens  Arme.  Det  Baand,  som 
blev  knyttet  paa  Fredensborg  i  Skærsommer  1866,  stod  sin 
Prøve  fuldt  ud  gjennem  28  Aar,  under  Sorger  og  Glæder, 
til  Døden  opløste  det  i  det  skønne  Livadia.  Keiser  Alex- 
ander III.  og  Keiserinde  Maria  Feodorovna  bevarede  trofast  de 
Traditioner,  de  havde  medtaget  og  faaet  fra  Kong  Christians  og 
Dronning  Louises  Hof,  i  et  kærligt  og  hyggeligt  Familieliv. 
Dyb  og  stor  er  Keiserindens,  den  danske  Kongedatters 
Sorg.  Hun  og  hendes  Nærmeste  maa  finde  en  Trøst  i  den 
hoie  Anerkjendelse,  som  den  Afdødes  Livsgjerning  har 
fundet  overalt.  Alexander  III.  var  ikke  en  almindelig 
Hersker,  ved  hvis  Død  Verden  strax  gaar  over  til  Dags- 
ordenen. Han  hørte  til  dem,  hvis  Navn  vil  mindes  længe 
og  med  Hæder,  til  dem,  ved  hvis  Død  Historiens  Muse 
standser  og  afslutter  et  Blad  af  Historiens  store  Bog, 
medens  alle,  i  Erkjendelsen  af  Øieblikkets  Betydning,  følge 
hendes  Griffel  og  mindes,  hvad  den  Afdøde  har  udrettet, 
før  Bladet  vendes,  og  Verden  spørger :  Hvad  vil  der  komme 
til  at  staa  paa  det  næste  Blad? 


NII^OLAUS  II. 


Storfyrst  -Tronfølgeren. 

Jr  redensborgs  Historie  kunde  friste  En  til  at  tro,  at 
Kong  Frederik  IV.  havde  havt  de  mærkeligste  Forudanelser 
om  vor  Tids  Historie.  Da  han  byggede  det  idyllisk  belig- 
gende Slot  i  Nordsjællands  Skove,  var  det  forst  hans  Mening 
at  kalde  det  Friedrichsruhe  —  et  Navn  som  under  Alexander 
III. 's  Ophold  der  kunde  have  givet  Anledning  til  mærkehge 
Forvexlinger  og  Sammenstillinger,  og  den  Fred,  til  hvis  Ihu- 
kommelse han  byggede  Slottet,  afsluttede  en  Krig,  som  Dan- 
mark havde  fort  som  Czar  Peter  den  Stores  Allierede. 
Frederik  IV.  har  dog  sikkert  lige  saa  lidt  tænkt  paa  Czar 
Alexander  III.  og  Bismarck,  da  han  tilsidst  besluttede  at  kalde 
Slottet  Fredensborg,  som  han  har  anet,  at  hans  Slot  skulde 
afgive  beskeden  Bolig  for  to  af  Peter  den  Stores  mægtige 
Efterfølgere.  Nikolaus  II.  har  ligesom  sin  Fader  været  en 
velkjendt  og  velset  Gjæst  ved  det  danske  Hof  paa  Fredens- 
borg. Prins  Valdemars  tidligere  Bolig,  to  Værelser  med 
Garderobe  paa  forste  Sal  i  den  saakaldte  »vestre  Otte- 
kant«, der  stoder  umiddelbart  op  til  Hovedbygningen,  har 
huset  den  mægtige  Hersker,  der  nu  selv  raader  over  saa 
mange  prægtige  Slotte  og  Paladser,  og  man  har  paa  Fredens- 
borg  ligesom    her   i  Hovedstaden  med  Interesse  fukt    den 

unge  Storfyrst -Tronfølgers  Udvikling.  I  1883  lagde  man 
Mærke  til  hans  spinkle,  smækre  Skikkelse,  som  man  ganske 
naturlig  sammenlignede  med  hans  kæmpemæssige  Faders, 
og  et  lignende  Indtryk  gjorde  sig  gjældende  i  Rusland,  da 
Alexander  III.  paa  sin  ældste  Søns  16-aarige  Fødselsdag, 
den  18.  Mai  1884  fremstillede  ham  for  Rigets  Stormænd. 
Russerne  vare  vante  til  at  have  granvoxne  Herskere,  og 
Nikolaus  Alexandrovits  hverken  var  eller  blev  nogen  Alex- 


ander III.  i  Ydre.  Det  var  allerede  den  Gang  let  at  se, 
at  Ruslands  fremtidige  Herker  vilde  komme  til  at  ligne  sin 
Moder,  den  danske  Kongedatter,  mere  end  sin  Fader,  og 
Ligheden  er  bleven  mere  og  mere  udpræget  med  Aarene; 
navnlig  Nikolaus  II.'s  Øine  ere  ganske  Moderens.  Om 
Øinene  ogsaa  her  ere  Sjælens  virkelige  Speil,  maa  Tiden 
vise;  de  første  Uger  af  Czarens  Regjering  tyde  paa,  at  han 
har  arvet  ikke  saa  Lidt  af  den  stærke  og  selvbevidste  Czar 
Alexander  III. 's  Karakter. 

Ogsaa  ved  Storfyrst-Tronfølger  Nikolaus  Alexandrovits' 
første  Besøg  i  Wien  og  Berlin  fremhævede  Alle,  der  saa 
ham,  hans  smækre,  spinkle  Skikkelse,  hvis  Spinkelhed  frem- 
hævedes yderligere  ved  hans  overmaade  beskedne  og  tilbage- 


holdne Væsen.  Denne  Modsætning  i  Ydre  mellem  ham 
og  Faderen  gav  Anledning  til  Rygter  om,  at  Storfyrst- 
Tronfolgeren  var  svagelig,  og  disse  Rygter  fandt  saa  meget 
lettere  Tiltro,  fordi  Broderen,  den  nuvirrende  Storfyrst- 
Tronfølger  Georg  var  brystsvag.    Enhver,  der  betragter  hos- 


staaende  Billeder  af  Nikolaus  II.  som  Barn,  vil  let  se, 
at  det  ikke  er  Billeder  af  et  svagt  Barn,  og  velunderrettede 
Personer  her  i  Danmark  erklære  bestemt  Rygterne  om 
hans  Svaghed  for  ganske  ugrundede.  I  de  senere  Aar 
havde  man  da  ogsaa  Leilighed  til  at  se,  at  Storfyrst-Tron- 
følgeren  udviklede  sig  rask  fra  det  ene  Besøg  til  det  andet, 
indtil  han  ved  sit  sidste  Besøg  i  Danmark  ifjor  overraskede 
Kjøbenhavnerne  ved  sit  russiske,  allerede  temmelig  stærkt 
udviklede  Fuldskjæg.  Det  samme  Indtryk  vil  man  gjen- 
fmde  i  berlinske  og  wienske  Blades  Udtalelser.  »Storfyrst 
Nikolaus«,  hed  det  i  »Neue  freie  Presse«  om  Storfyrst- 
Tronfølgerens  Modtagelse  paa  Sydbanegaarden  i  Wien  den 
12.  November  1892,  »har  forandret  sig  meget  til  sin  Fordel, 
siden  man  sidst  foi"  to  Aar  siden  saa  ham  i  Wien.  Hans 
Skikkelse  er  bleven  kraftigere  og  mandigere,  og  et  temme- 
lig yppigt  blond  Fuldskjæg  indfatter  hans  brune,  ungdoms- 
friske Ansigt.« 

Storfyrst -Tronfølgerens  store  Reise  over  Wien,  Athen, 
Ægypten,  Kina,  Japan,  gjennem  hele  det  russiske  Rige  fra 
Vladivostok  i  1890—91  danner  et  vigtigt  Vendepunkt  i 
hans  legemlige  og  utvivlsomt  ogsaa  i  hans  aandelige 
Udvikling.  Sin  første  Undervisning  fik  han  under  Veiled- 
ning  af  Keiserinden,  der  ogsaa  i  den  Henseende  var  en 
ægte  dansk  Husmoder  og  imod  de  fornemme  russiske 
Kredses  Skik  personlig  vaagede  over  sine  Børn  —  Keiser- 
inden har  forsømt  flere  end  eet  Hofselskab  for  at  vaage  hos 
sine  syge  Børn.  Keiserinden  vedblev  ogsaa  senere  at  føre 
nøie  Tilsyn  med  Storfyrst -Tronfølgerens  Opdragelse,  og 
hun  viste,  som  Flourens  har  fremhævet  i),  stor  Omhu  for 
at  hindre,  at  en  enkelt  Lærer  fik  altfor  megen  Indflydelse 
over  hendes  Søn.  Studiernes  Retning  bestemte  Alexander 
III.  Czaren  var  Familiefader  i  Ordets  fulde  Betydning, 
han   legede    med    sine    Børn,    lavede    Glidebaner   til    dem. 


^)   Alexandre  III.,  pg.  78. 

morede  sig  med  dem  paa  Gatchino  og  i  Livadia,  som  han 
senere  paa  Fredensborg  legede  med  sine  egne  yngre  Børn 
og  med  den  øvrige  Ungdom,  som  der  flokkede  sig  om 
»Onkel  Alexander«.  Alexander  III.  bestemte  ogsaa  selv  den 
Retning,  hvori  hans  ældste  Sons  Uddannelse  skulde  foregaa. 
De  klassiske  Sprog  fandt  ingen  Plads  i  Czarens  Undervis- 
ningsplan. Derimod  sorgede  Czaren,  der  selv  saa  haardt 
havde  følt  Manglerne  i  sin  theoretiske  Forberedelse  til  sit 
hoie  Hverv,  for,  at  hans  Tronarving  fik  grundig  Undervisning 
i  Mathematik,  Fysik  og  Geografi  —  et  Fag,  som  Alexander 
III.,  der  holdt  meget  af  at  læse  Reisebeskrivelser,  selv  dyr- 
kede med  Forkjærlighed  —  Statsøkonomi,  Ruslands  og  den 
nyere  Tids  Historie  samt  i  de  europæiske  Hovedsprog.  Gene- 
raladjudant  Danilovits,  en  alvorlig,  pligtopfyldende  Mand, 
der  forte  et  tilbagetrukkent  Liv  og  stod  fjernt  fra  alle 
Intriger  og  Koterier,  ledede  Tronfølgerens  Opdragelse;  i  de 
fremmede  Sprog  havde  han  Indfødte  til  Lærere.  Niko- 
laus  II.  taler   ganske  fortræffelig  Fransk,  Tydsk  og  Engelsk 

—  den  Tale,  han  holdt  i  Guildhall  8.  Juh  1893.  da  vor 
Konge  modtog  Adressen  fra  Citys  Korporation,  vakte  al- 
mindelig Opmærksomhed,  ogsaa  paa  Grund  af  den  Korrekt- 
hed og  Elegance,  hvormed  han  behandlede  det  engelske 
Sprog.  Keiser  Nikolaus  taler  desuden  Græsk  og  noget 
Dansk.     Han  er    godt  bevandret  i    den    moderne  Literatur 

—  han  har  ogsaa  stiftet  Bekjendtskab  med  russiske  For- 
fattere af  en  meget  »moderne«  Retning.  Den  franske  Pro- 
fessor Lauston  har  nylig  givet  Le  Figaro  Oplysninger  om 
den  Methode,  han  anvendte  som  Storfyrst -Tronfølgerens 
Lærer  i  Fransk.  Man  ser  deraf,  at  Undervisningen  baade 
i  Sprog  og  Literaturhistorie  har  været  grundig,  og  den 
franske  Professor  giver  sin  keiserlige  F^ev  det  Vidnes- 
byrd, at  han  er  en  meget  intelligent  ung  Mand,  at  han  taler 
Fransk  flydende  og  skriver  Sproget  meget  rent  og  med  en 
vis  Elegance.  I  de  sidste  Aar  af  sin  Studietid  modtog 
Storfyrst-Tronfolgeren     Undervisning     i    Statsøkonomi     og 

Finantsvidenskab  af  den  tidligere  Finansminister,  Bunge,  i 
Retsvidenskab  af  Professor  ved  Universitetet  i  St.  Petersborg, 
Kapu Stine.  Paa  Grund  af  sin  forholdsvis  langsomme 
legemlige  Udvikling  traadte  Storfyrst-Tronfolgeren  først  i  1886 
ind  i  Hæren,  hvor  han  har  gjennemgaaet  Tjenesten  indtil 
Stabsofficer  i  alle  Vaabenarter.  Fra  alle  Sider  ydes  der 
ham  det  Vidnesbyrd,  at  han  satte  sig  omhyggelig  ind  i  alle 
Tjenestens  Grene.  Han  studerede  ivrig  Krigshistorie  og 
har  navnlig  gjort  Ruslands  ældre  Hærforhold  til  Gjenstand 
for  sine  specielle  Studier.  Han  skal  dog  lige  saa  lidt  som 
sin  Fader  have  nogen  ensidig  Interesse  for  Militærvæsenet. 

Efter  at  Storfyrst-Tronfolgeren  havde  fuldført  sine 
Studier,  besluttede  Alexander  III.,  at  hans  Tronarving  skulde 
afslutte  sin  Uddannelse  ved  en  stor  Reise,  paa  hvilken  han 
skulde  stifte  personligt  Bekjendtskab  med  det  asiatiske  Rus- 
land, hvor  endnu  ingen  Czar  havde  sat  sine  Fødder,  og 
med  de  andre  store  asiatiske  Riger,  med  hvilke  Rusland  efter 
sine  vældige  Erobringer  i  den  sidste  Menneskealder  staaer 
i  saa  mange  og  saa  vigtige  Forbindelser.  Reisens  Hoved- 
formaal  var  den  fremtidige  Czars  Uddannelse  til  Hersker 
over  det  russiske  Rige  i  Asien.  Keiseren  havde  selv  i  Hoved- 
trækkene lagt  Planen  til  Reisen  sammen  med  Tronfølgerens 
Opdrager,  Generaludjutant  Danilovits.  Marineminister 
Shestakov,  Geografen  Vojeikov  og  Marinekaptain 
Lomen,  der  blev  Chef  for  Fregatten  »Pamjat  Asova«,  med 
hvilken  Storfyrst-Tronfolgeren  foretog  den  lange  Reise  fra 
Triest  til  Vladivostok.  Reiseplanens  Enkeltheder  bleve 
endelig  udarbeidede  i  de  forskjellige  Ministerier. 

Storfyrst -Tronfølgerens  Følge  bestod  af  Generalmajor 
Fyrst  Vladimir  Barjatinski,  der  havde  den  øverste  Le- 
delse af  Reisen,  Floiadjutant  Fyrst  O  bol  en  ski  og  to  Offi- 
cerer, samt  en  Embedsmand  i  Indenrigsministeriets 
Kultusdepartement,  den  lærde  og  aandrige  Fyrst  Uch- 
tomski.  der  skulde  fungere  som  Storfyrst-Tronfølgerens 
Reisesekretær  og  Historiograf,  og  som  efter  Xikolaus'  Ordre 

udgiver  det  store  Pragtværk,  der  paa  en  uovertræffelig 
Maade  i  Billeder  som  i  Text  skildrer  den  lange  og  interes- 
sante Reise.  ^) 

Den  14.  November  1890  tiltraadte  Storfyrst-Tronfølger 
Nikolaus  Alexandrovits  den  lange  og,  som  Attentatet  i  Otsu 


Xikolaus  II. 


ogsaa  viste,  ingenlunde  farefri  Reise.  Kl.  2  om  Eftermid- 
dagen steg  han  og  hans  Folge  ind  i  Toget  fra  Gatchino. 
Keiseren  og  Keiserinden  med  deres  to  yngste  Born  — 
Storfyrst  Georg  var  til  Sos  —  fulgte  med  til  næste  Station, 


*)  Der  skal  paa  Russisk  være  udgivet  tre  Halvbind.  Af  den  tydske 
Udgave,  der  er  oversat  fra  Russisk  af  Dr.  Brunnhofer,  er  l.Bind 
udkommet  1894.    Det  er  denne  Udgave,  der  i  det  Følgende  citeres. 

og  her  tog  de  en  hjærtelig  Afsked  med  Sønnen,  som  de 
først  skulde  gjense  efter  ni  Maaneders  Forløb.  Stor- 
fyrsttronfølgeren  aflagde  paa  Veien  til  Triest  et  Besøg  i 
Wien,  hvor  Keiseren  modtog  ham  med  megen  Udmærkelse : 
stor  Diner  i  Schonbrunn,  derefter  et  kort  Besøg  i  Operaen, 
hvor  »Afrikanerinden« — meget  passende  til  Anledningen  — 
opførtes;  fra  Operaen  fulgte  Keiseren  sin  Gjæst  til  Bane- 
gaarden. 

Den  7.  November  ankom  Storfyrst -Tronfølgeren  til 
Triest,  hvor  han  blev  modtaget  af  Storfyrst  Georg;  i  Athen 
sluttede  Prins  Georg  af  Grækenland  »med  sit  altid  muntre 
Sind«-,  som  Fyrst  Uchtomski  skriver,  sig  til  Selskabet  — 
Prinsen  skulde  paa  Reisen  faa  Leilighed  til  at  vise,  at  han 
ikke  blot  forstod  at  sætte  Liv  i  Reiseselskabet,  men  ved 
rask  Handling  i  et  skjæbnesvangert  Øieblik  at  redde  et 
Liv,  der  hurtigere,  end  Nogen  den  Gang  anede,  skulde  faa 
afgjorende  Betydning  for  Verdens  største  Rige. 

Hensigten  med  Reisen  var  i  enhver  Henseende  at  ud- 
vide den  unge  Tronfølgers  aandelige  Synskreds  —  at  stu- 
dere Udgravningerne  i  Olympia  og  de  store  Fortids- 
minder i  Ægypten  og  hidien,  saa  vel  som  Nutidens 
Menneskers  Liv  og  Færd,  deres  økonomiske  og  politiske 
Vilkaar  lige  fra  Kairo  til  Vladivostok,  og  fra  Vladivostok 
til  Ural.  Fyrst  Uchtomskis  Værk  giver  et  levende  Billede 
af  den  Grundighed,  hvormed  Planen  blev  gjennemfort,  og 
af  Deltagernes  rige  Udbytte,  og  man  vilde  med  Interesse  læse 
hans  aandrige  Værk,  selv  om  ikke  den  unge  Mand,  hvis 
Reise  han  beskriver,  nu  var  Czaren  over  alle  Ruslande, 
Nikolaus  II.  Nu  har  Værket  ved  Siden  af  sin  betydelige 
æsthetiske  og  kulturhistoriske  Interesse  en  videre  gaaende 
Betydning.  Intet  Menneskeligt  synes  at  være  Forfatteren 
fremmed,  og  der  findes  i  Beskrivelsen  af  Storfyrst-Tronfol- 
gerens  Reise  ogsaa,  om  end  kun  sparsomt.  Udtalelser,  der 
siden  den  1.  November  1894  have  politisk  Betydning. 

»Der  er«,  skriver  Fyrst  Uchtomski,  ^)  »foretaget  mere 
langvarige  og  mere  farefulde  Reiser,  men  ikke  saa  snart 
turde  der  i  Historien  atter  nævnes  og  findes  en  Reise,  hvis 
Betydning,  som  denne  Reises,  fornemlig  bestaar  i,  at  dens 
Folger  endnu  aldeles  ikke  lade  sig  overskue.«  Det  er 
ganske  vist  umuligt  ogsaa  nu,  efter  at  Czar  Nikolaus  II.  i 
kun  halvanden  Maaned  har  ført  Sceptret  over  sit  vældige 
europæisk-asiatiske  Rige,  at  overskue  Følgerne  af,  at  han 
har  havt  Leilighed  til  personlig  at  stifte  Bekjendtskab  med 
Ruslands  store  asiatiske  Nabostater  og  noie  at  studere 
Forholdene  i  sit  eget  asiatiske  Rige. 

Reisen  forløb  i  alle  Henseender  heldig,  indtil  den  11.  Maj. 
Efter  et  Ophold  i  Nagasaki  og  Kioto  foretog  Storfyrst-Tron- 
folgeren  den  sædvanlige  Turistudflugt  til  Biva-Søen.  Da 
han  kjorte  igjennem  Otsu,  sprang  en  af  de  Politibetjente, 
der  dannede  Spalier  i  Gaderne,  Tuda  Sanzo  frem  og 
rettede  et  Hug  med  sin  Sabel  mod  Storfyrst-Tronfolgerens 
Nakke.  Hugget  blev  pareret  af  Prins  Georg  af  Græken- 
land, der  selv  blev  let  saaret.  Dette  Attentat,  der  antoges 
at  skyldes  religiøs  Fanatisme,  fremkaldte  stor  Bevægelse 
i  Japan  som  hos  Storfyrstens  Ledsagere.  Fyrst  Bar- 
jatinski  indhentede  Czarens  Ordrer  med  Hensyn 
til  Reisens  Fortsættelse,  og  Alexander  III.  telegraferede 
til  Fyrst  Barjatinski:  »Vend  tilbage  til  Eskadren!«  »Pamjat 
Asova«  og  de  to  russiske  Skibe,  der  eskorterede  Storfyrst- 
Tronfølgerens  Fregat,  seilede  til  Vladivostok  og  ankom 
dertil  tolv  Dage  efter  Attentatet,  paa  den  russiske  11.  Mai. 
Her  forlod  Prins  Georg  af  Grækenland  Storfyrst-Tronfolgeren 
—  Storfyrst  Georg  havde  paa  Grund  af  sin  Helbredstilstand 
allerede   i  Forindien  maattet  tage  Afsked   med  sin  Broder. 

Fra  Vladivostok  begav  Storfyrst-Tronfolgeren  sig  paa 
den  lange  Reise  gjennem  sit  eget  Rige.  Fra  11.  November 
til  19.  November  1890  havde  han  opholdt  sig  i  Grækenland, 

fra  22.  Novbr.  til  8.  Decbr.  i  Ægypten.  Indiens  Fastland  havde 
han  gjennemreist  fra  23.  December  til  11.  Februar  1891. 
Den  11.  Februar  ankom  Storfyrst-Tronfølgeren  til  Ceylon, 
afreiste  den  23.  Februar  til  Singapore,  opholdt  sig  i  næsten 
halvanden  Maaned  i  Bagindien  og  paa  de  indiske  Øer, 
besøgte  Kina  fra  4.  April  til  27.  April  og  Japan  fra  4. 
Mai  til  11.  Mai.  Fra  Vladivostok  tiltraadte  han  Reisen 
gjennem  sit  eget  Rige,  der  varede  fra  Slutningen  af  Mai  til 
den  16.  August.  »Uendelige,  øde,  af  Kolonisationen  næsten 
uberørte,  af  vilde  Urskove  omgivne  Strækninger,«  skriver 
Uchtomski  i)  om  Reisen  gjennem  Siberien,  »udbredte  sig 
for  den  russiske  Tronarvings  Blik.  Under  Ledelse  af  Gene- 
ralguvernøren over  Amur-Territoriet,  Generaladjutant,  Baron 
Korff,  drog  Hs.  keiserlige  Høihed  i  32  Dage  gjennem  vore 
kinesiske  Grænsedistrikter,  dels  med  Vogn,  der  i  de  morad- 
sige  Egne  endog  blev  trukket  af  Oxer,  dels  paa  Dampskibe, 
kun  paa  enkelte  Strækninger  til  Hest.«  — »Alt«,  tilføier  For- 
fatteren, »forekommer  En  her  saa  farvefrisk  og  frem- 
tidsrigt.« 

»Det  paastaaes  i  indviede  Kredse ><,  skriver  Eugen 
Zabel  i  en  Feuilleton:  »Nikolaus  II.«  i  »National  Zeitung«, 
»at  de  Anskuelser,  der  udtales  i  »Orientreisen«,  ikke  ere 
Fyrst  Uchtomskis  private  Anskuelser,  men  maa  føres  til- 
bage til  den  unge  Czar  selv.  Man  mener,  at  saavel  de 
raske  Skildringer  som  de  politiske  Betragtninger,  der  fore- 
komme i  Værket,  kun  ere  skrevne  paa  Grundlag  af  det, 
som  Czaren  nedskrev  i  sin  Dagbog  under  det  umiddelbare 
Indtryk  af,  hvad  han  havde  oplevet  og  seet.<  I  ethvert  Til- 
fælde maa  man  kunne  gaa  ud  fra,  at  Storfyrst-Tronfølgerens 
Reisesekretær,  hvem  Nikolaus  II.  har  viist  sin  Bevaagenhed 
og  Tillid  ved  at  udnævne  ham  til  sin  Privatsekretær,  ikke 
har  berørt  politiske  Æmner  eller  anslaaet  Strenge,  der  blot 
i  fjerneste  Maade  have  politisk  Klang,  uden  at  være  forvisset 

1)    Pg.  14. 

om,  at  hans  høie  Protektor  i  Et  og  Alt  delte  de  Anskuelser, 
han  udtalte  eller  endog  blot  antydede. 

»Fremtidsrigt!«  Der  ligger  et  helt  Herskerprogram 
i  dette  Ord,  og  det  stemmer  godt  med  den  varme  Interesse, 
som  Storfyrst-Tronfolgeren  har  vist  for  det'  Storværk, 
som  hans  Fader  stillede  ham  i  Spidsen  for:  den  store  sibe- 
riske  Jernbane,  hvis  Anlæg  Nikolaus  II.  som  Tronfølger  har 
drøftet  som  Præsident  for  Jernbane-Kommissionen  med  megen 
Sagkundskab,  som  han  har  indviet,  da  han  i  Vladivostok 
gjorde  det  forste  Spadestik  til  Liniens  østlige  Afsnit  og  den 
31.  Mai  1891  i  Vladikavkas  aabnede  den  første  Strækning 
af  Ussuri-Banen,  og  som  han  ogsaa  nu  som  Czar  vil  ofre 
sin  særlige  Omhu  og  Interesse.  Czar  Nikolaus  II.  har  efter 
sin  Regjeringstiltrædelse  holdt  folgende  Tale  i  Komiteen 
for  den  siberiske  Jernbane,  hvis  Præsident  han  har  været 
siden  1892:  »Mine  Herrer!  Paabegyn delsen  af  den  siberiske 
Jernbane  er  en  af  de  største  Bedrifter  under  min  ufor- 
glemmelige Faders  berømmelige  Regjering.  At  gjennemføre 
dette  udelukkende  fredelige  og  kulturfremmende  Foretagende 
er  ikke  blot  min  hellige  Pligt,  men  ogsaa  mit  hjertelige 
Ønske,  saa  meget  mere  som  dette  Hverv  er  overdraget  mig 
af  min  dyrebare  Fader.  Jeg  haaber  ved  Deres  Hjælp  at 
fuldføre  Anlæget  af  den  Jernbane,  som  han  har  begyndt, 
billig  og  navnhg  godt  og  hurtig.«  Opgaven  er  stor;  der 
er  hidtil  anlagt  1500  Verster  —  ca.  200  danske  Mil  — 
men  det  er  næppe  en  Fjerdedel  af  Linien. 

»Fremtidsrigt!  Det  er  store  Fremtidsbilleder,  der  have 
vist  sig  for  »Orientreisens«  Forfatters  lige  saa  poetisk  be- 
vægede som  skarpt  iagttagende  Aand  paa  Reisen  gjennem 
det  anglo-indiske  Rige.  »Hellige  Indien«  —  saaledes  slutter 
Forfatteren  første  Bind  —  »Du  Land  fuldt  af  magiske  Kræf- 
ter, aabn  os  ved  en  ny  Opblussen  af  din  Livskraft  et  Ind- 
bUk  i  din  slumrende  Fortid!«  Det  er  næppe  en  engelskvenlig 
Opvaagnen  af  Indiens  slumrende  Kræfter,  Forfatteren  tænker 
paa.     »Ganske  i  Modsætning  til  den  sædvanlige  Tone  i  den 

engelske  Presse«,  skriver  Forfatteren  under  Opholdet  i 
Bombay  ^),  »ere  de  Artikler,  der  behandle  den  russiske 
Tronarvings  Ankomst  til  Indien,  holdte  i  en  overordenlig 
hoflig  og  sympathetisk  Tone.«  Paa  et  andet  Sted  2)  omtaler 
Forfatteren  »Russernes  uundgaaelige  Fremmarche  i  Central- 
Asien,«  og  han  søger  med  Forkjærlighed  den  historiske 
Forbindelse  mellem  de  Lande  i  Mellem-Asien,  over  hvilke 
Czar  Nikolaus  II.  nu  udstrækker  sit  Scepter,  og  —  Indien. 
»Det  muhammedanske  Orienten!«  hedder  det  i  Indledningen, 
hvori  Forfatteren  som  i  Fugleperspektiv  fremstiller  hele 
Reisen.  »Vort  Blik  har  maaske  allerede  altfor  længe  dvælet 
udelukkende  ved  Hinduerne.  Der  opruller  sig  for  vore 
Øine  en  langt  simplere  og  langt  mere  forstaaelig  Verden, 
den  middelalderlige  irano-turanske  Kulturs  Verden,  der  er 
bleven  ovenfort  til  den  gigantiske  Halvø  fra  Mellemasien, 
fra  Egne.  der  nu  mere  eller  mindre  tilhøre  os  eller  uvil- 
kaarlig  gravitere  hen  mod  os.  Det  er  sælsomt  at  tænke  sig, 
men  det  maa  anerkjendes  som  rigtigt,  at  Lahore  og  Samar- 
kand, at  det  fromme  Buchara  og  det  tidligere  Mogul-Riges 
Religionscentrer  i  Grunden  ere  inderlig  forbundne  med 
hinanden  ved  et  vist  Fællesskab  i  det  historiske  Liv  .  .  .« 
Den  engelske  Udgave  af  Fyrst  Uchtomskis  Værk  er 
endnu  ikke  udkommet,  og  maaske  kjendte  Rosebery  ikke 
disse  Tanker,  der  for  faa  Aar  siden  have  paatrængt  sig 
en  ung  Mand,  som  nu  er  et  stort  Riges  mægtige  Hersker, 
da  han  den  9.  November  holdt  sin  anglo-russiske  Tale  i 
Guildhall.  De  samme  Tanker  vende  tilbage  paa  flere  Steder 
i  »Orientreisen«.  »Her  ved  Ahmeds  Gravsten  gribes  en 
Russer«,  skriver  »Orientreisen«' s  Forfatter  3),  >  uvilkaarlig  af 
Erindringen  om  hin  Middelalder,  da  Hindustan  i  Aand  som 
i  historiske  Fænomener  havde  saa  mange  Træk  fælles  med 


')   Pg.  261. 

2)  Pg.  276. 

3)  Ps.  345. 

os.  Hvilken  af  vore  ædleste  som  mest  toilesløse  Fyrster  fra 
Kiev-  og  Moskov-Perioden  saa  ikke  med  Foragt  paa  ander- 
ledes troende  Naboers  fremmede  Sæder  og  Skikke,  medens 
de  dog  samtidig  fra  Isse  til  Fodsaal,  legemlig  og  aandelig, 
i  deres  hele  Higen  og  Tragten  og  i  hver  Fibre  af  deres 
Følelser  hang  sammen  med  hin  mangfoldig  sammensatte, 
broget  blandede  Folkevrimmel,  af  hvilken  vore  Forfædre  ere 
fremgaaede,  og  hvorfra  vi  ogsaa  have  modtaget  hin  ube- 
vidste Kjærlighed  til  alt  Orientalsk  og  —  parallelt  dermed  — 
have  arvet  og  udviklet  et  Hang  til  ægte  orientalske  Menne- 
skehedsidealer.  .  .  Ligesom  i  Indien  det  senere  indtrængte 
turanske  Element  smeltede  sammen  med  det  indfodte  ariske 
Element  til  en  ny  Folkeenhed,  saaledes  sveisede  det  Rus- 
land, der  existerede  for  Peter  den  Store,  sine  livskraftige, 
kraftfulde,  men  overordenlig  stammeforskjellige  Raceele- 
menter sammen  til  en  rigtleddet  Nationalorganisme.  I 
Gammel-Rusland  levede  allerede,  om  end  temmelig  ubevidst, 
hin  allerede  i  sine  Anlæg  høist  humane  Nationalidee,  der 
Aarhundreder  senere  blev  bragt  til  Udtryk,  da  Riget  be- 
gyndte at  udfolde  sig  til  kæmpemæssige  Dimensioner.  Den 
russiske  Middelalder  havde  ganske  vist  i  Smaating  en  vis 
Sky  for  alt  Fremmed  og  vogtede  sig  tilsyneladende  for  Alt, 
hvad  der  ved  første  Øiekast  syntes  at  være  kættersk,  men 
dog  har  overalt  og  altid  i  vor  Fortid  den  sunde  Menneske- 
forstand vundet  Seir  over  Fordommen  og  Overtroen.  Af 
den  Grund  og  som  Folge  af  sin  Folkekarakters  lykkelige 
Anlæg  er  det  lykkedes  Rusland  at  udvikle  sig  fra  et  geogra- 
fisk Regreb  til  et  dynamisk  Lysets  og  Kulturseirens  Princip 
for  Orienten.« 

Det  er  visselig  ikke  snæverhjærtede  Anskuelser,  men 
store  og  vidtrækkende  Tanker,  der  komme  til  Orde  i  disse 
Linier,  hvis  Form  bære  Vidnesbyrd  om,  at  hvert  Ord  er 
nøie  overveiet.  Det  er  Tanker,  der  anvise  Rusland  dets 
Rane  mod  Orienten,  og  som  forst  standse  langt  paa  den 
anden  Side  af  Herats  Volde.     Qui  vicra  verra! 

Czar  Alexander  III.,  der  i  alle  Maader  sørgede  for  at 
give  sin  ældste  Søn  den  bedste  Uddannelse  til  hans  hoie 
Fremtidskald,  lod  ogsaa  tidlig  Storfyrst-Tronfolger  Nikolaus 
træde  i  Forbindelse  med  de  to  Nabo-Stormagters  Hoffer. 
Allerede  i  en  Alder  af  17  Aar  fulgte  han  med  sin  Fader 
til  Keisermodet  i  Kremsier  (25.  August  1885).  Strax  efter 
Ankomsten  udnævnte  Keiser  Frans  Josef  ham  til  Chef  for 
5.  østerrigske  Uhlanregiment,  og  Storfyrst-Tronfolgeren  gav 
endnu  samme  Aften  Mode  i  Theatret  i  sin  nye  Oberstuni- 
form. Kronprins  Rudolf  interesserede  sig  meget  for  den 
unge  Storfyrste,  der  syntes  bestemt  til  en  Gang  i  Fremtiden 
sammen  med  ham  selv  at  ove  en  væsenlig  Indflydelse  paa 
Europas  Skæbne. 

Czar  Alexander  lod  første  Gang  sin  Tronarving  repræ- 
sentere Rusland  ved  Keiser  Wilhelm  I. 's  Ligfærd,  og  han  og 
Kronprins  Rudolf  vandrede  sammen  gjennem  den  berlinske 
Trauerstrasze  paa  den  iskolde  Vinterdag,  efter  den  gamle 
Imperators  Kiste  og  den  nuværende  tydske  Keiser,  der  gik 
ensom  i  Spidsen  for  Følget.  Nikolaus  havde  allerede  truffet 
sammen  med  Prins  Wilhelm,  da  denne  i  1884  ved  Storfyrst- 
Tronfolgerens  Myndighedserklæring  overbragte  ham  den 
sorte  Orns  Orden  paa  sin  Bedstefaders,  Wilhelm  I. 's  Vegne. 
Kronprins  Rudolf  gjensaa  han  ikke  mere.  Da  Nikolaus 
paa  sin  store  Reise  kom  til  Wien.  hvilede  Frans  Josefs 
begavede  Son,  der  havde  givet  Anledning  til  saa  store  For- 
haabninger,  i  Kapucinernes  Gravhvælving.  Prins  Wilhelm 
gjensaa  han  endnu  samme  Aar,  som  Wilhelm  I.  var  stedt 
til  den  evige  Hvile  i  Mausolæet  i  Charlottenburg;  Prinsen 
havde  i  det  korte  Tidsrum  været  Kronprins  og  modtog  i 
November  som  Keiser  den  russiske  Tronfølger. 

I  Juli  1892  drog  Nikolaus  sammen  med  sin  Fader 
fra  Fredensborg  til  Kiel  for  at  aflægge  Besog  hos  Keiser 
Wilhelm  II.  I  November  samme  Aar  standsede  han  paa 
Tilbagereisen  fra  Athen,  hvor  han  havde  overværet  det 
græske     Kongepars    Sølvbryllup,    i  Wien    efter    Indbydelse 

fra  Keiser  Frans  Josef.  Den  østerrigske  Keiser  viste  sin 
hoie  Gjæst  stor  og  udsøgt  Opmærksomhed,  og  Keiser- 
inden  deltog  —  for  første  Gang  efter  hendes  Sons 
Død  —  i  Gaiataflet  i  Ceremonisalen  den  13.  November, 
Der  er  Grund  til  at  tro,  at  dette  Besog  lagde  Grunden  til 
den  Tilnærmelse  mellem  Østerrig-Ungarn  og  Rusland,  som 
blev  officielt  forkyndt  ved  de  østerrigsk-ungarske  Delegationers 
Sammentræden  i  Mai  1893.  Sikkert  er  det,  at  Storfyrst- 
Tronfølgeren  den  13.  November  1892  modtog  Grev  Kalnoky 
i  en  særlig  Audiens,  der  varede  en  Time  —  fra  Kl.  3V4 
til  41/4. 

I  Januar  1893  reiste  Storfyrst-Tronfølgeren  til  det  tydske 
Hof  i  Anledning  af  Keiser  Wilhelms  Søster,  Prinsesse  Mar- 
grethes Formæling.  Storfyrst-Tronfølgeren  blev  i  fem  Dage 
i  Berhn,  og  der  udvexledes  ved  den  Frokost,  som  Keiser 
Alexanders  Garde-Grenader-Regiment  Nr.  1  gav  for  sin 
keiserlige  Æreschefs  Søn,  Skaaltaler,  som  havde  en  udpræget 
venskabelig  Karakter.  Ved  Frokosten  reiste  Keiser  Wilhelm 
sig  og  holdt  følgende  Tale: 

»Deres  keiserlige  Hoihed  tillader,  at  jeg  som  Regimen- 
tets ældste  Kammerat,  efter  gammel  Skik,  tommer  det 
første  Glas  for  Deres  keiserlige  Højheds  allerdurchlauch- 
tigste  Hr.  Fader.  Vi  bevare  Alle  her  ved  Regimentet  i 
levende  Erindring  de  naadige  Ord,  hvermed  Hs.  Majestæt 
Czaren  lyksaliggjorde  Sit  Regiment  ved  Sit  Besøg  i  Aaret 
1889.  De  mange  Naadesbevisninger  og  den  levende  Inter- 
esse, som  Hs.  Majestæt  altid  har  vist  Sit  Regiment,  saa  vel 
som  den  venskabelige  Deltagelse  i  de  festlige  Regivenheder 
i  Mit  Hus,  som  har  naaet  sit  Høidepunkt  i  Deres  keiserlige 
Høiheds  Sendelse  til  den  Fest,  som  nylig  har  fundet  Sted, 
forpligte  Mig  til  den  varmeste  Tak.  Vi  se  Alle  i  Deres 
keiserlige  Fader  ikke  blot  Regimentets  hoie  Chef,  ikke  blot 
vor  fornemste  Kammerat,  men  fremfor  x41t  Bæreren  af 
gammelprovede  monarkiske  Traditioner,  af  ofte  bevist  Ven- 
skab og  intime  Forbindelsers  inderlige  Baand,  der  knyttede 

ham  til  Mine  høie  Forgjængere,  hvis  Opfyldelse  i  tidligere 
Tider  russiske  saa  vel  som  preussiske  Regimenter  have  be- 
seglet med  deres  Blod  paa  Valpladsen  overfor  Fjenden. 
Løft  Deres  Glas  og  raab  af  fuldeste  Hjerte:  Hs.  Majestæt 
Czaren  Hurrah!« 

Storfyrst-Tronfolgeren  svarede:  »Jeg  takker  Deres  Maje- 
stæt for  de  varme  Ord,  som  De  nylig  har  udtalt  med  Hen- 
syn til  Min  Fader,  og  drikker  paa  Deres  Majestæts  Vel, 
Hurrah!  Jeg  drikker  paa  vort  tapre  Keiser  Alexander- 
Garde-Grenader-Regiments  Vel.     Det  leve ! 

Det  er  muligt,  at  den  varme  Modtagelse,  som  den  rus- 
siske Tronfølger  havde  faaet  i  Wien  i  November  1892, 
havde  Del  i  den  Varme,  hvormed  Keiser  Wilhelm  II.  i 
Januar  1893  talte  for  sin  høie  Gjæsts  Fader.  Det  er  sik- 
kert, at  denne  Tale  vakte  Opmærksomhed  i  Berlin  og  i 
Wien.  I  Berlin  vidste  man  at  fortælle  om  lange  Samtaler 
under  fire  Oine  mellem  Wilhelm  II.  og  hans  Gjæst,  bl.  A. 
om  en  Samtale,  der  havde  varet  to  Timer,  og  som  havde 
bragt  Storfyrsten  til  at  forsømme  en  Diner  hos  den  russiske 
Gesandt  —  Andre  paastod,  at  Storfyrsten  kun  var  kommet 
en  Time  for  sent  til  Grev  Sehuvalovs  Diner,  fordi  Keiseren 
og  hans  Gjæst  mod  Forventning  overværede  hele  Forestil- 
lingen i  Operaen.  I  Wien  vaagnede  den  gamle  Mistro  til 
den  tydske  Alliance  atter,  og  »Montagsrevue«  bekræftede 
paa  en  Maade,  der  vakte  Opmærksomhed  og  senere  viste 
sig  at  have  en  dybere  Betydning,  den  øvrige  østerrigske 
Presses  Formodninger  ved  følgende  Udtalelser:  »Keiser  Wil- 
helm har  i  sin  Skaaltale  omtalt  Czaren  saa  hjertelig  og 
givet  den  russiske  Tronfølger  saa  mange  Beviser  paa  sit 
særhg  venskabelige  Sindelag,  at  man  tør  antage,  at  Tilnær- 
melsen mellem  de  to  Riger  heller  ikke  mere  vil  lade  længe 
vente  paa  sig.  Vi  i  Østerrig-Ungarn  vilde  kun  med  Glæde 
hilse  en  saadan  Vending  og  deri  se  et  nyt  Pant  paa  Freden.« 
Den  østerrigsk-russiske  Tilnærmelse  lod  ikke  vente  længe 
paa    sig;     den    tydsk-russiske    Tilnærmelse   afbrødes    ved 

Handelstraktat-Affæren    og   blev   først  ved  Aarets   Slutning 
til  Virkelighed. 

Da  Storfyrst-Tronfolgeren  paa  sin  Reise  til  England 
den  28.  Juni  1893  passerede  Berlin,  saa  det  næsten  ud,  som 
om  der  var  indtraadt  et  nyt  Brud  mellem  Hofferne  i  Berlin  og 
i  St.  Petersborg.  Keiser  Wilhelm  var  i  Kiel  og  udtalte  sin 
Beklagelse  af,  at  han  ikke  kunde  modtage  Storfyrst-Tron- 
følgeren,  og  Storfyrsten  passerede  Berlin  i  al  Stilhed,  kom, 
kjørte  til  det  russiske  Gesandtskabshotel  for  at  soupere  og 
reiste  igjen,  uden  at  nogen  af  dem,  der  saa  ham  paa  Bane- 
gaarden,  anede,  at  den  Fremmede  i  den  simple  graa  Over- 
frakke og  med  den  rundpullede  graa  Hat  var  den  russiske 
Tronarving.  Paa  Tilbagereisen  aflagde  Storfyrst-Tronfolgeren 
et  ganske  kort  Besog  hos  Keiser  Wilhelm.  Han  ankom  den 
11.  Juli  Kl.  8,35  Aften  med  et  keiserligt  Extratog,  der  havde 
ventet  ham  ved  den  hollandske  Grændse,  til  Wildpark 
Station,  hvor  Keisei-en  modtog  ham.  Keiseren  og  Storfyrst- 
Tronfølgeren  kjørte  i  en  aaben  Ekvipage  til  Neues  Palais, 
hvor  der  Kl.  9  blev  givet  en  Diner  til  xEre  for  Keiserparrets 
Gjæst.  Kl.  10,25  kjørte  Keiseren  og  Storfyrst-Tronfolgeren 
alene  i  den  keiserlige  Salonvogn  med  Extratog  til  Berlin, 
og  Kl.  11,25  tog  Nikolaus  paa  Friedrichstrasze  Bahnhof 
for  sidste  Gang  som  Storfyrst-Tronfølger  Afsked  med  Keiser 
Wilhelm. 


II. 
Czar  Nikolaus  II. 


V^zar  Nikolaus  II.  er  Verdens  yngste  regjerende  Her- 
sker. Kun  26  Aar  gammel  er  han  bleven  kaldet  til  Selv- 
hersker over  Verdens  mægtigste  Rige.  Han  var  i  enhver 
Henseende  vel  forberedt  til  sit  hoie  Kald.  Siden  sin  Tilbage- 
komst fra  sin  store  Reise  havde  han  ogsaa  som  Medlem  af 
Statsraadet  havt  Leilighed  til  praktisk  at  beskjæftige  sig 
med  Regjeringsforretningerne.  Ung  var  han  visselig,  da 
Døden  bortkaldte  hans  Fader  og  lagde  Herredømmet  over 
mere  end  hundrede  Millioner  Mennesker  i  hans  Haand,  men 
i  de  tunge  Dage,  som  Storfyrst-Tronfolgeren  havde  tilbragt 
ved  sin  Faders  Dødsleie,  havde  han  havt  Leilighed  til  at  for- 
berede sig  paa  og  modnes  til  at  overtage  sit  store  Hverv, 
og  Synet  af  den  Fasthed,  hvormed  hans  keiserlige  Fader 
saa  Døden  i  Møde  og  til  det  Sidste  varetog  sine  Pligter  som 
Regent,  havde  staalsat  hans  Karakter. 

De,  der  have  kjendt  Storfyrst  -  Tronfølger  Nikolaus 
Alexandrovits  fra  hans  Besøg  ved  det  danske  Hof,  vidne 
om  ham,  at  han  var  en  intelligent,  hoist  elskværdig  ung 
Mand,  der  i  enhver  Henseende  gjorde  det  bedste  Indtryk. 
Der  var  i  Udlandet  Mange,  som  drog  feilagtige  Slutninger 
af   den    Beskedenhed    og   Tilbageholdenhed,    hvormed   han 

optraadte  ved  Hofferne  i  Berlin,  i  Wien  og  i  London.  De. 
der  kjendte  ham  bedst,  erklærede,  at  han  havde  den  samme 
høie  Opfattelse  af  en  Czars  Magt  og  Pligter,  af  Ruslands 
Magt  og  af  den  Rolle,  der  tilkom  det  i  Verden,  som  hans 
Fader,  Alexander  III.,  og  de  sidste  Ugers  Begivenheder 
have  vist,  at  de  havde  Ret. 

Gzar  Nikolaus  II.  blev  i  samme  Øieblik,  som  hans 
Fader  havde  udaandet,  stillet  overfor  store  og  vanskelige 
Opgaver.  I  lange  Dage  og  Nætter  havde  Alexander  III. 's 
Tronarving  vaaget  ved  sin  Faders  Dodsleie  og  søgt  at  trøste 
sin  dybt  nedbøiede  Moder,  medens  han  selv  var  opfyldt  af 
Øieblikkets  Sorg  og  Sindsbevægelse  og  af  Tankerne  om  sine 
fremtidige  Herskerpligter.  Han  var  i  Udseende  bleven  Aar 
ældre  i  disse  Dage ;  det  viste  sig  snart,  at  han  ogsaa  var  bleven 
ældre  i  Sind,  at  hans  Aand  var  modnet  og  udviklet  i  det  korte 
og  dog  saa  lange  Tidsrum,  i  hvilket  han  som  kjærlig  Son  havde 
opfyldt  sine  Pligter  mod  sin  døende  Fader  og  sin  sorgende 
Moder.  Hans  Træk,  der  tidligere  vidnede  om  Ungdoms- 
munterhed  og  Livsglæde,  vare  blevne  blege  og  strængt  al- 
vorlige, og  han  gjorde  hurtig  Ende  paa  den  naturlige  For- 
virring, der  i  det  Oieblik,  da  Doden  bortkaldte  Alexander 
III ,  herskede  blandt  hans  Omgivelser,  ved  sine  klare  be- 
stemte Befalinger,  der  bleve  givne  i  en  Tone,  som  over- 
raskede og  imponerede  den  unge  Herskers  Omgivelser. 

Men  den  unge  Czar  havde  ikke  blot  den  Opgave,  at 
lede  og  ordne  Forholdene  i  sin  nærmeste  Kreds.  I  samme 
Øieblik,  som  Telegrafen  spredte  Budskabet  om  Alexander 
III. 's  Død  ud  over  Verden,  vare  Alles  Blik  i  og  udenfor 
Rusland  rettede  med  spændt  Forventning  mod  Czar  Niko- 
laus II.,  der  befandt  sig  i  det  afsides  liggende  Livadia,  hen- 
vist til  sig  selv.  Intet  vilde  have  været  naturligere,  end 
om  den  unge  Gzar  strax  havde  begivet  sig  til  St.  Peters- 
borg, for  der,  omgivet  af  sine  Raadgivere,  at  træffe  sine 
første  i  saa  mange  Henseender  vigtige  Bestemmelser;  men 
Nikolaus  IL,  der  altid  har  været  en  kjærlig  og  trofast  Son, 

blev  i  Livadia  hos  sin  Moder,  han  ledede  selv  Ligfærden 
og  han  overtog  selv,  som  Alexander  III. 's  ægte  Søn  og 
Arvetager,  Ledelsen  af  alle  Regjerinsforretninger  indtil  de 
mindste  Enkeltheder.  Han  overveiede  omhyggelig  Udkastet 
til  Regjeringsmanifestet,  og  adspurgte  i  dette  ene  Punkt  ad 
telegrafisk  Vei  enkelte  Raadgivere  om  deres  Mening;  Czaren 
sammenholdt  noiagtig  de  forskjellige  Forslag  til  Ændrin- 
ger i  Manifestet  og  foretog  selv  Ændringer,  og  det  Akt- 
stykke, hvori  Czaren  meddelte  sit  Folk  og  hele  Verden  de 
Principer,  han  agter  at  folge  som  Hersker,  er  saaledes 
ikke  blot  et  officielt  Dokument,  men  Gzar  Nikolaus  II. 's 
eget  personlige  Manifest  til  det  russiske  Folk.  Czaren  min- 
des i  bevægede  og  bevægende  Ord  sin  Faders  Død  >  i  Keiser- 
indens  og  vore  Arme«  og  Alexander  III.'s  utrættelige  Arbeide 
for  sit  Land,  »som  han  elskede  med  hele  sin  russiske  Sjæls 
Kraft.«  »Men  heller  ikke  udenfor  Ruslands  Grænser«,  hedder 
det  videre  i  Manifestet,  >  vil  man  ophøre  at  ære  Mindet  om 
Czaren,  der  var  Personifikationen  af  den  urokkelige  Sand- 
hed og  Freden.  Vi  ihukomme  i  denne  smertehge,  men 
høitidelige  Time,  da  Vi  bestige  Tronen  i  Rusland  og  det 
dermed  uadskillelig  forbundne  Czarrige  Polen  og  Storfyrsten- 
dømmet Finland,  Vor  hoisalig  Faders  Testamente,  og  love, 
gjennemtrængte  af  dette  Testamente,  hellig  for  den  Aller- 
høistes  Aasyn,  at  vort  eneste  Maal  skal  være  vort  dyrebare 
Ruslands  fredelige  Velfærd  og  Rerommelse  og  Fremme 
af  alle  tro  Undersaatters  Lykke.« 

Czar  Nikolaus  II.  betonede  i  sit  Manifest,  at  han  over- 
tog Arven  efter  sin  Fader,  og  at  hans  Maal  var  Freden. 
Disse  Udtalelser  svarede  ikke  ganske  til  de  Formodninger, 
der  vare  fremkomne  i  den  tydske  Presse  :  at  Nikolaus  II.  vilde 
slaa  ind  paa  en  ny,  tydskvenlig  Udenrigspolitik.  Men  den  unge 
Czar  nøledes  ikke  med  at  fastslaa  i  sit  Manifest,  at  Kursen 
vedblev  at  være  den  gamle.  Den  Maade,  hvorpaa  Niko- 
laus IL  personlig  besvarede  ikke  blot  den  franske  Præsi- 
dents,   men    ogsaa   den    franske   Krigsministers    og   mange 

franske  Institutioners  Kondolencetelegrammer,  gav  en  saa 
veltalende  Kommentar  til  hans  Manifest,  at  al  Tvivl  om, 
hvorvidt  Alexander  III. 's  Søn  vilde  fastholde  sin  Faders 
Udenrigspolitik,  maatte  forstumme,  og  disse  den  unge  Czars 
Meningstilkjendegivelser  fik  forøget  Vægt,  fordi  der  fra 
Nikolaus  II.  ikke  fremkom  noget  Svar,  der  blev  forelagt 
Offenligheden,  paa  de  Ord,  hvormed  Wilhelm  II.  strax 
ved  Dineren  den  1.  November  i  Grenader-Regimentet  Konig 
Friedrich  Wilhelm  IV.'s  Regimentsbygning  i  Stettin  hilste 
den  nye  Czars  Tronbestigelse,  idet  den  tydske  Keiser  atter 
her  mindedes  det  gamle  Vaabenbroderskab  mellem  Hohen- 
zollerne  og  Romanoverne. 

Men  naar  To  gjøre  det  Samme,  bliver  det  derfor  ikke 
det  Samme.  Der  foreligger  saa  mange  Tegn  paa  Nikolaus 
II. 's  selvstændige  Karakter  og  selvstændige  Tænkemaade, 
som  allerede  skal  have  lagt  sig  for  Dagen  i  det  første  Stats- 
raadsmode,  han  overværede  som  Storfyrst-Tronfølger,  at 
man  tor  gaa  ud  fra,  at  den  nye  Czars  Politik  ikke  vil 
indskrænke  sig  til  at  blive  en  Kopi  af  hans  Forgjængers, 
om  han  end  uden  Tvivl,  som  han  har  sagt,  vil  bevare 
Arven  efter  sin  Fader,  ogsaa  Parallelaktionen  med  Frankrig. 

Overfor  Frankrig  og  de  andre  Fastlands-Stormagter  be- 
stemmes Nikolaus  II.'s  Politik  ikke  blot  af  hans  Faders 
politiske  Testamente,  men  af  Forholdene  —  og  Alexander 
III. 's  Politik  stemmede  saa  nøje  med  disse  Forhold  og  har 
bestaaet  sin  Prøve  saa  godt,  at  hans  Efterfølger  alene  af 
den  Grund  havde  al  Anledning  til  at  overtage  Arven  efter 
sin  Forgjænger  uden  Forbehold.  Fyrst  Bismarcks  hamborgske 
Moniteur  har  i  en  Artikel  af  15.  November  karakteriseret 
Situationen  i  følgende  Ord:  »Den  nye  Czar  kan  paa  det  uden- 
rigske Omraade  ikke  gjøre  noget  Bedre  end  at  fortsætte 
sin  Faders  Politik.  For  stedse  at  have  Frankrig  paa  sin 
Side  behøver  Rusland  kun  at  behandle  Franskmændene 
som  hidtil.  Det  koster  Intet,  giver  fuldstændig  frie  Hænder 
og  frembyder   dog  den  Fordel,  at  de  russiske  Geværer  gaa 

af  af  sig  selv,  naar  det  første  russiske  Kanonskud  falder  i 
en  Krig  med  andre  europæiske  Stormagter.«  Denne  Ud- 
talelse søger  ligesom  saa  mange  andre  tydske  Fremstillinger 
at  anvise  Frankrig  en  Plads  i  den  fransk-russiske  »Union«, 
der  ikke  stemmer  med  de  virkelige  Forhold;  men  Artiklens 
Forfatter  eller  Inspirator,  hvis  høje  Kompetence  Ingen  vil 
bestride,  angiver  i  Hovedsagen  klart  og  rigtig  afgjorende 
Grunde  for,  at  Nikolaus  II.  maa  fortsætte  sin  Faders 
Politik  paa  det  udenrigske  Omraade.  Giers'  Cirkulære- 
depeche af  9.  November  til  de  russiske  Repræsentanter 
i  Udlandet  fastslaar  da  ogsaa,  at  Czar  Nikolaus  II.  »vil 
overtage  den  hoie  Opgave,  som  hans  elskede,  uforglemme- 
lige Fader  havde  stillet  sig  selv,  i  hele  dens  Omfang«,  og 
at  ;>Hs.  Majesæt  vil  vie  alle  sine  Kræfter  til  Udviklingen  af 
Ruslands  indre  Velstand  og  i  ingen  Henseende  vil  afvige 
fra  den  eminent  fredelige,  loyale  og  faste  Politik, 
der  har  bidraget  saa  mægtig  til  almindelig  Beroligelse.« 

Samme  Dag,  som  Giers  udsendte  denne  Depesche,  holdt 
den  engelske  Premierminister,  Lord  Rosebery,  i  Guildhall 
en  Tale,  der  har  fremkaldt  mange  Betragtninger  og  For- 
modninger. Lord  Rosebery  var  i  en  vanskelig  Stilling  i  den 
konservative  Forsamling,  men  den  nye  Lord-Mayor  lettede 
ham  Opgaven  og  appellerede  til  hans  Humor  ved  at  citere 
Roseberys  egne  Ord  i  hans  Afhandling  omPitt:  »Der  findes 
ingen  fuldkommen  Statsmand;  slige  Uhyrer  existere  slet 
ikke«,  og  Rosebery  spillede  freidig  en  storpolitisk  Trumf 
ud,  der  sikrede  ham  Tilhorernes  Velvillie  og  Bifald, 
idet  han  sagde:  »Jeg  læser  i  Bladene,  at  man  giver  Re- 
gjeringen  det  Raad,  i  Anledning  af  den  sidste  sørgehge 
Begivenhed,  Czarens  Død,  at  forstærke  vort  venskabehge 
Forhold  til  Rusland  og  bane  Yeien  for  en  venskabelig  For- 
staaelse.  Hds.  Majestæts  Regjering  er  kommet  dette  Raad 
i  Forkjøbet.  Siden  den  nuværende  Regjering  er  kommet 
til  Roret,  er  vort  Forhold  til  Rusland  blevet  hjærteligere, 
end  det  nogensinde  har  været  —  saa  langt  tilbage,  som  jeg 

kan  huske.  Vi  have,  som  jeg  haaber  og  troer,  saa  fuld- 
stændig som  muhgt  gjort  Ende  paa  de  langvarige  Vanskelig- 
heder med  Hensyn  til  Grænseberigtigelsen  af  vor  Indflydelses- 
sfære i  Asien,  og  derved  fjærnet  det  næsten  sidste  farlige 
Spørgsmaal  mellem  de  to  Magter,  og  jeg  tilstaar  derfor,  at 
jeg  er  fuldstændig  enig  med  det  Raad,  der  gives  os.  Jeg  er 
saa  enig  dermed,  at  jeg,  som  min  Ven.  Lord  Kimberley 
kan  bekræfte,  er  kommen  Raadet  i  Forkjobet  i  den  Tro, 
at  der,  naar  Rusland  og  England  hjærtelig  og  uden  Mistro 
kunne  gaa  sammen  i  asiatiske  Anliggender,  er  gjort  et  stort 
Skridt  henimod  Verdensfreden.« 

Lord  Roseberys  Udtalelser  have  vakt  stor  Opsigt;  de 
staa  endnu  forrest  i  Drøftelserne  af  den  storpolitiske  Situa- 
tion, og  de  have,  nærmest  paa  Grund  af  den  vel  udæskende 
Tone,  hvori  en  Del  af  den  engelske  Presse  har  fejret  de 
store  Resultater  af  Prinsen  af  Wales'  »Mission«  i  Anledning 
af  hans  Ophold  i  Rusland  efter  Alexander  III. 's  Dod,  frem- 
kaldt en  ret  hidsig  Debat  mellem  Paris  og  London.  I  de  sidste 
Dage  have  dog  Times  og  Temps  bragt  Diskussionen  ind  i 
det  rette  Spor.  Der  er  visselig  ingen  Grund  for  Frankrig  til 
at  ængstes  over  en  engelsk-russisk  Tilnærmelse.  Enten 
bliver  Tilnærmelsen  fuldbyrdet,  og  saa  har  Frankrig  en 
sikker  og  paalidelig  Ven  og  Mægler  mellem  sig  og  Eng- 
land i  de  svævende  Kolonispørgsmaal;  eller  ogsaa  bliver 
det  paa  Grund  af  de  svævende  Spørgsmål  umuligt  at  fast- 
holde Tilnærmelsen,  og  saa  staae  Frankrig  og  Rusland  atter, 
som  for,  samlede  overfor  England  som  overfor  Triplealliancen. 
Det  maa  endog  siges,  at  den  engelsk-russiske  Tilnærmelse  for 
Øieblikket  paa  Grund  af  de  østasiatiske  Forviklinger  var  en 
Nødvendighed  for  Gjennemforelsen  af  Czarens  Fredsprogram. 
Men  derfor  skal  det  ikke  nægtes,  at  den  engelsk-russisk  Til- 
nærmelse betegner  et  originalt  Træk  i  Nikolaus  II' s  Udenrigs- 
politik og  har  givet  Stødet  til  nye  storpolitiske  Kombina- 
tioner ■ —  man  har  jo  allerede  talt  højt  om  Tydsklands 
Isolation,   og  det  russiske  Regjeringsblad  har  med  ægte  St. 

Petersborg'sk  Klarhed  og  objektiv  Ro  ladet  England  vide, 
at  en  virkelig  Forstaaelse  mellem  England  og  Rusland 
maatte  udstrække  sig  ogsaa  til  Østevropa.  Der  er  aaben- 
bart  foregaaet  et  Omslag  i  Nikolaus  II's  Stemning  overfor 
England  siden  den  Tid,  da  Fyrst  Uchtomski  redigerede  deres 
fælles  Reiseoptegnelser.  De  Tanker  og  Idealer,  der  komme 
til  Orde  i  »Orientreisen' ,  kunne  atter  gore  sig  gjældende, 
naar  Tidens  Fylde  kommer,  men  de  sigte  mere  mod 
en  maaske  fjern  Fremtid,  og  de  paavirke  ikke  mere  i 
samme  Grad  som  i  1890—91  Nikolaus  II's  Opfattelse. 
Som  Regent  staar  han  overfor  Øjeblikkets  Krav,  og  der 
er  aabenbart  stærke  Sympathier,  som  drage  ham  hen 
mod  England.  Enkekeiserinde  Maria  Feodorovna  har  altid 
med  oprigtig  Bekymring  imødeset  Muhgheden  af  et  Brud 
mellem  Rusland  og  det  Land,  hvis  Trone  hendes  høit- 
elskede  Søster  er  kaldet  til  at  bestige.  Nikolaus  II  har 
med  Sympathi,  der  ogsaa  er  kommen  til  Udtryk  i  de  sidste 
tunge  Dage  under  hans  Ophold  paa  Livadia,  sluttet  sig  til 
Prinsen  af  Wales,  og  Czarens  Ægteskab  med  Prinsesse  Alix 
danner  et  nyt  stærkt  Led  i  denne  Kjæde.  Man  har  talt  for 
meget  og  for  højt  i  Tydskland  om  den  tyd  ske  Prinsesse,  der 
nu  sidder  paa  Ruslands  Trone.  Kejserinde  Alexandra 
Feodorovna  er  opdraget  paa  engelsk  Vis  og  i  engelske  An- 
skuelser, og  hun  betragter  sig  selv  som  engelsk  Prinsesse. 
Men  hvilke  Sympathier  end  Nikolaus  II  nærer,  er  han 
ligesom  sin  Fader  Russer  og  kun  Russer,  og  Ruslands  In- 
teresser ville  være  ene  bestemmende  for  hans  udenrigske 
som  for  hans  indenrigske  Politik.  Der  er  i  den  korte  Tid, 
der  er  forløbet,  siden  Nikolaus  II.  besteg  Ruslands  Trone, 
talt  og  skrevet  Meget  om  hans  Anskuelser  med  Hensyn  til 
den  rette  Regjeringsform  for  Rusland.  Alle  disse  Betragt- 
ninger hvile  paa  et  meget  løst  Grundlag.  Czaren  selv  har 
ikke  udtalt  sig  om  dette  Sporgsmaal,  men  der  fremtræder 
dog  i  hans  Ord  og  Handlinger  visse  Tegn  paa,  at  den  unge 
Czar.    om   han    end    sikkert    vil    fastholde  Autokratiet  som 

den  for  Tiden  eneste  mulige  Regjeringsform  for  et  Rige, 
der  bestaar  af  saa  mangeartede  og  saa  mange  politisk 
umodne  Elementer,  har  i  Sinde  at  anvende  friere  Former 
end  hans  Fader.  Czar  Nikolaus  II. 's  Manifest  giver  ingen 
som  helst  Antydning  af,  at  den  nye  Czar  skulde  paatænke 
noget  Systemskifte,  men  det  gjentager  heller  ikke  Alex- 
ander III. 's  Selvherskerprogram  fra  1881.  General  Gurko's 
Helbred  er  nedbrudt,  men  det  er  dog  næppe  ene  af  den 
Grund,  at  Polens  strænge  Guvernør  er  den  første  høje  Em- 
bedsmand, der  er  traadt  tilbage  under  den  nye  Regering, 
og  at  Grev  Paul  Schuvalov  er  udnævnt  til  hans  Efter- 
følger. 

Czar  Nikolaus  optræder  ogsaa,  som  Mange  ventede, 
mere  liberalt  end  den  forrige  Regering  overfor  Jøderne. 
Allerede  det  Telegram,  hvori  Nikolaus  II.  —  ligesom  Enke- 
kejserinden  —  takkede  den  hebræiske  Menighed  i  St.  Pe- 
tersborg for  dens  Kondolencetelegram  og  for  de  deri  ud- 
talte trofaste  undersaatlige  Følelser,  vakte  Forhaabninger 
hos  de  russiske  Jøder.  Strax  efter  sin  Tronbestigelse  be- 
villigede da  ogsaa  den  nye  Czar  et  Andragende  om  Ophæ- 
velse af  den  Ukas,  ifølge  hvilken  150  jødiske  Familier  i 
Omegnen  af  Odessa  inden  15.  November  skulde  forlade 
deres  Boliger,   og  Udvisningerne   ere  overhovedet  stansede. 

Ogsaa  Czar  Nikolaus'  personlige  Optræden,  hans  Spasere- 
tur fra  Anitchkovpaladset  til  Storfyrst  Sergeis  Palads,  og  hans 
Befaling  om  at  undlade  alle  Sikkerhedsforanstaltninger  paa 
hans  Bryllupsdag  ere  Tegn,  som  have  vakt  og  fortjene  Op- 
mærksomhed. Czar  Nikolaus  II.  har  besteget  Tronen  under 
lykkeligere  Forhold  end  hans  Fader.  Nikolaus  II.  var  kun 
tretten  Aar.  da  hans  Bedstefader  blev  myrdet  af  Nihilisterne, 
og  Mindet  om  hin  Tids  frygtelige  Begivenheder  maa  være 
om  ikke  helt  udslukket,  saa  dog  mildnet  ved  den  indre 
Fred  og  Ro,  der  i  de  sidste  Aar  har  hersket  i  Rusland. 
Det  er  baade  rimeligt  og  naturligt,  at  den  unge  Hersker, 
der  i  al  Tryghed  har  besteget  Ruslands  Trone,  da  Sygdom 

havde  bortrevet  hans  Fader,  seer  lysere  og  med  større  Til- 
lidsfuldhed paa  Forholdene,  end  den  under  store  Ulykker 
hærdede  og  prøvede  Alexander  III.,  der  blev  hyldet  som 
Hersker  ved  Siden  af  det  lemlæstede  Lig  af  hans  Fader,  der 
atter  og  atter  paa  en  næsten  vidunderlig  Maade  var  und- 
sluppet Nihilisternes  Attentater,  indtil  han  den  13.  Marts 
1881  blev  Offer   for    en  ny,  vanvittig  politisk  Forbrydelse. 

Men  der  er  ingen  Grund  til  at  drage  vidtgaaende  Slut- 
ninger angaaende  et  Systemskifte  af  den  Tillid,  Czar  Nikolaus 
viser  sine  Undersaatter,  saa  lidt  som  af  de  foreliggende 
Tegn  paa,  at  han  hylder  mere  liberale  Anskuelser  end  sin 
Fader  og  Forgænger.  Den  unge  Czar  er  tvertimod  lige 
fra  det  Øjeblik,  da  hans  Fader  udaandede,  optraadt  med 
en  Myndighed  og  Bestemthed,  der  maa  vække  særlig  Op- 
mærksomhed paa  Grund  af  hans  Ungdom.  Ligesom  han 
overraskede  sine  Omgivelser  i  Livadia  ved  den  Ro  og 
Aandsnærværelse,  hvormed  han  udstedte  sine  første  Befa- 
linger, saaledes  baade  vandt  og  imponerede  han  Alle  ved 
den  Klarhed  og  Bestemthed,  der  prægede  hans  første  of- 
fentlige Tale  i  Kreml  til  Moskovs  Repræsentanter. 

Czar  Nikolaus  II.  har  erklæret,  at  den  Arv,  han  har 
modtaget  fra  sin  Fader,  er  ham  hellig.  Han  har  i  de  faa 
Uger,  han  har  ført  Scepteret  i  det  russiske  Rige,  vist,  at 
han  er  en  selvstændig  og  selvstændig  tænkende  Hersker, 
der  ikke  vil  indskrænke  sig  til  at  forvalte  hin  Arv  og  følge 
det  gamle  Spor,  men  at  han  er  en  Hersker,  der  vil  søge 
ikke  blot  at  fremme,  men  ogsaa  at  udvikle  sin  Faders  Po- 
litik, baade  paa  Udenrigspolitikens  og  paa  den  indre  Politiks 
Omraade.  Nikolaus  II.  fremtræder  ikke  som  »Reformkeiser«; 
men  han  er  aabenbart  heller  ikke  blind  for,  at  Tiden  stil- 
ler Krav  og  Opgaver,  som  Forholdene  hindrede  hans  Fader 
i  at  løse,  men  som  han,  der  efter  sin  Fader  modtager  et  Rige, 
som  i  Modsætning  til  Forholdene  ved  Alexander  II,'s  Død 
kan  glæde  sig  ved  indre  Ro,  gode  Finanser  og  en  glim- 
rende Stilling  udadtil,  vel  tør  haabe  at  kunne  magte. 

Nikolaus  II  havde  trofast  fulgt  sin  afdøde  Faders  Lig 
og  sin  dybt  nedboiede  Moder  fra  Livadia  til  St.  Petersborg, 
han  vandrede  til  Fods  i  sin  simple  Officerskappe  gjennem 
Hovedstadens  Gader  i  Spidsen  for  det  glimrende  Ligfolge, 
stærkt  bevæget,  med  dybt  alvorsfulde  Miner  stod  han  i 
Peter-Pauls-Kirken  ved  sin  Faders  Kiste,  og  Alexander  III. 's 
Søn  lagde  Purpurkaaben  til  Rette  om  sin  Fader,  før  Kisten 
lukkedes  over  Alexander  III.  Trofast  havde  den  unge  Czar 
opfyldt  sine  sønlige  Pligter,  og  hans  blege,  sorgfulde  An- 
sigt, der  i  Dage  var  blevet  Aar  ældre,  vidnede  om,  hvor 
tung  og  dyb  hans  Sorg  var.  Tretten  Dage  efter  vexlede 
Czar  Nikolaus  II.  for  Alteret  i  Vinterpaladsets  Kapel  Ringe 
med  sin  Brud,  Prinsesse  Alix  af  Hessen.  Storfyrst-Tron- 
følger  Nikolaus  havde  allerede  lært  hende  at  kjende  som 
Barn  i  hendes  Søsters,  Storfyrstinde  Sergeis  Hus.  Rygtet 
havde  mere  end  een  Gang  bebudet,  at  Dronning  Victorias 
Datterdatter  en  Gang  vilde  blive  Ruslands  Kejserinde,  og 
den  20.  April  fuldbyrdedes  Forlovelsen  under  Storfyrst- 
Tronfølgerens  Ophold  ved  Hoffet  i  Koburg.  Det  travle  Rygte 
havde  vidst  at  fortælle  Meget.  Czar  Alexander  III  slog 
disse  Rygter  til  Jorden  ved  at  kalde  sin  S^^gerdatter  til 
Livadia  og  modtage  hende  paa  den  hjerteligste  Maade, 
Prinsessen  ved  den  Hengivenhed,  hvormed  hun  fulgte  hans 
Opfordring,  og  ved  den  Iver,  hvormed  hun  antog  den  græsk- 
katholske  Tro.  Alexander  III  havde  i  sine  sidste  Dage  ud- 
talt Ønsket  om,  at  Vielsen  skulde  foregaa  strax.  »Naar 
Du  bliver  bedre!«  svarede  Storfyrst-Tronfølgeren.  Han 
vidste  kun  altfor  vel,  at  der  ingen  Bedring  var  at  haabe  for 
hans  Fader,  men  han  vilde  i  det  Mindste  nu  opfylde  sin  Faders 
sidste  Ønske,  der  deltes  af  Nationen,  saa  hurtig  som  muligt. 

»Idet  Vi,  <  hedder  det  i  det  Manifest,  som  Czar  Nikolaus  II. 
udstedte  i  Anledning  af  sin  Formæling,  »betænke  Vor  nye  Re- 
gjerings  Tarv,  anse  Vi  det  godt  ikke  at  opsætte  Opfyldelsen  af 
Vort  Hjertensonske,  af  Vor  i  Gud  hvilende  Faders  Os  hellige 
Testamente,  paa  det  at  Vort  af  Forældrene  velsignede  x-Egte- 

skab    kan    modtage  Velsignelsen    ved    den    hellige    Kirkes 
Sakrament.« 

Den  26.  November  fandt  Vielsen  Sted.  Da  Keiseren 
og  hans  Brud  kjørte  til  Vinterpaladset,  dannede  Tropperne 
Spalier,  men  iøvrigt  bevægede  Befolkningen  sig  frit,  det 
sædvanlige  Forbud  mod,  at  Husenes  Beboere  under  Forbi- 
kjørselen  viste  sig  paa  Balkonerne  eller  aabnede  Vinduerne, 
var  hævet,  og  hver  Balkon,  hvert  Vindue  var  optaget. 
Efter  Keiserens  Befaling  afmarcherede  Tropperne  strax 
efter  hans  Ankomst  til  Vinterpaladset,  og  da  Keiserparret 
efter  Vielsen  kjørte  fra  Vinterpaladset  til  Kasankirken  og 
derfra  til  Anitchkovpaladset  i  en  aaben  Vogn  uden  Eskorte, 
modtog  den  talløse  Mængde,  gjennem  hvilken  de  fire 
Staldmestre,  der  forte  Firspandet,  kun  Skridt  for  Skridt 
kunde  bane  sig  Vej,  Czar  Nikolaus  II.  og  Keiserinde 
Alexandra  Feodorovna  med  stormende  Jubel  og  hjertelig 
Hyldest.  Da  Keiserparret  var  ankommet  til  Anitchkov- 
paladset, gjentoges  disse  sande  Folkedemonstrationer  i  flere 
Timer.  Atter  og  atter  viste  Kejseren  sig  med  Kejserinden 
og  Storfyrstinde  Olga  ved  Slottets  Vinduer  for  at  takke 
for  Folkets  Hyldest.  Selv  Enkekeiserinden,  der  under  Vielses- 
ceremonien  havde  siddet  tæt  tilsløret,  overvældet  af  For- 
tidens Minder  og  sine  Følelser,  smilede  glad  ved  disse 
Folkedemonstrationer,  medens  hendes  lille  Datter,  Moderens 
udtrykte  Billed,  tilkastede  den  jublende  Mængde  Haandkys. 


Czar  Nikolaus  II.s  Regering  begynder  under  lyse  Varsler, 
og  de  faa  Linier,  der  ere  optegnede  paa  det  Blad  af  Histo- 
riens Aarbøger,  som  har  Overskriften :  Czar  Nikolaus  II., 
give  Løfte  om  en  lykkelig  Fremtid  for  Rusland  og  dets 
unge  Hersker.  Vi  Danske  ville  med  Sympathi  og  med  vore 
bedste  Ønsker  følge  Alexander  III.'s  og  vor  Kongedatters  Søn 
paa  hans  Herskerbane. 

